2019 ജൂൺ 11 നു രാത്രിയാണ് യാത്രക്കാവശ്യമായ ഇന്ധനം യു.എ.ഇ യിലെ ഫ്യുജറയിൽ നിന്ന് നിറച്ച് ആഫ്രിക്ക ചുറ്റി യൂറോപ്പിലേക്കോ കരീബിയനിലേക്കോ എന്ന് ഉറപ്പില്ലാത്ത ഒരു വോയേജിന് ഞങ്ങൾ പുറപ്പെട്ടത്. ആഫ്രിക്കയുടെ കിഴക്കൻ തീരത്തിന്റെ വടക്കൻ പ്രദേശം ഇപ്പോഴും കടൽക്കൊള്ളക്കാരുടെ സാന്നിദ്ധ്യമുള്ള ഹൈ റിസ്ക് ഏരിയ ആയി കണക്കാക്കപ്പെട്ടിട്ടുള്ളതു കൊണ്ട് കപ്പലിന്റേയും കാർഗോയുടേയും സുരക്ഷ ഉറപ്പാക്കുന്നതിന് പതിവുള്ളതു പോലെ കൊമോറോസ് ദ്വീപിലെ മൊറോണി വരെ സായുധ സുരക്ഷാ ഏജൻസിയുടെ സാന്നിദ്ധ്യമുണ്ടാവുമെന്ന് നിർദ്ദേശം വന്നിരുന്നു. അതനുസരിച്ച് തുറമുഖാതിർത്തിക്കു പുറത്ത് നിന്ന് ബോട്ടിലെത്തിയ മൂന്ന് സുരക്ഷാ കാവൽക്കാരെയും അവരുടെ ആയുധശേഖരത്തേയും കപ്പലിൽ കയറ്റിയപ്പോൾ പാതിര കഴിഞ്ഞു. വീണ്ടും കപ്പൽ പുറപ്പെട്ട് പൂർണവേഗമെത്തിയ ശേഷം ഞാൻ എഞ്ചിൻ റൂമിൽ നിന്ന് മുകളിൽ വന്നപ്പോഴേക്കും രാവിലെ മൂന്നു മണിയായി.\nഅതുകൊണ്ട് സായുധസംഘത്തെ നേരിൽ കണ്ടില്ല. രണ്ടു മലയാളികളും ഒരു ശ്രീലങ്കക്കാരനുമാണ് എന്ന് ഇ മെയിലിൽ നിന്ന് ഊഹിച്ചിരുന്നു.\nപിറ്റേന്ന് രാവിലെ പ്രാതലിന് പോവുമ്പോൾ ടീം ലീഡർ തലശ്ശേരിക്കാരൻ ഷൈനിത്തിനെ കണ്ടുമുട്ടി. ഷൈനിത്ത് പട്ടാളത്തിൽ നിന്ന് പിരിഞ്ഞിട്ട് നാലു വർഷമായി. അപ്പോൾ മുതൽ ഈ ബ്രിട്ടീഷ് ആംഡ് ഗാർഡ് ഏജൻസിയിലാണ്. പിറ്റേന്ന് ഹൈ റിസ്ക് ഏരിയ തുടങ്ങുന്നതിനാൽ ഉച്ച തിരിഞ്ഞ് ഒരു സെക്യൂരിറ്റി ഡ്രിൽ ആവാമെന്നൊക്കെ മൂപ്പരോട് തീരുമാനിച്ചുറപ്പിച്ച് മെസ്സ് ഹാളിലേക്കു പോകുമ്പോൾ സംഘത്തിലെ ബാക്കി രണ്ടാളും എതിരെ വന്നു. ഔപചാരികമായ കൈ കൊടുക്കലുകൾക്കു ശേഷം അഞ്ചരയടിക്കാരൻ ശ്രീലങ്കക്കാരനോടൊപ്പം മംഗലാംകുന്ന് ഗണപതിയായി ഉയർന്നുനിൽക്കുന്ന ആറേകാലടിക്കാരൻ പറഞ്ഞു.\n“സാറ് പാലക്കാട്ടുകാരനാണ് ന്ന് സെക്കൻഡോഫീസറ് പറഞ്ഞേർന്നു.. പാലക്കാട് എവ്ട്ന്നാ സാറ്..?”\n“കുറേക്കാലായി താമസം ചിറ്റൂരാണ്.. ജനിച്ചുവളർന്നത് ചെർപ്ലശ്ശേരിക്കടുത്ത്”\nചെർപ്ലശ്ശേരി എന്നു കേട്ടപ്പോൾ കക്ഷി ഒരു നാലിഞ്ചു കൂടി സടകുടഞ്ഞ് വളർന്നു..\nആ അന്തംവിടലും നിൽപ്പും കണ്ടപ്പോൾ പെട്ടെന്നെനിക്ക് ഒരു ഓർമ്മച്ചിത്രം മിന്നി. അടക്കാപുത്തൂർ യു.പി.സ്കൂളിലെ ഏഴാം ക്ലാസിൽ കണക്കു പഠിപ്പിക്കുന്ന ഹെഡ് മാഷ് നാരായണപ്പണിക്കർ ബോർഡിലെഴുതിയ വിചിത്രസംഖ്യയിൽ അംശവും ഛേദവും വേർതിരിക്കാൻ പാടുപെടുന്ന നീണ്ടുകൊലുന്നനെയുള്ള ഒരു പിൻബെഞ്ചുകാരനെ..\nഅംശത്തിന്റെയും ഛേദത്തിന്റെയും പൊസിഷൻ മനസ്സിലാക്കിത്തരാൻ മർദ്ദകഭീകരനായിരുന്ന നാരായണപ്പണിക്കര് മാഷ്ടെ ഒരു സൂത്രവാചകമുണ്ടായിരുന്നു..\n“അപ്പനാണ്ടാര് മോളിലും മ്മാണ്ട്യേമ്മ ചോട്ടിലും”\nഈ രണ്ട് പേരിലുമുള്ള ആരും അടക്കാപുത്തൂരോ ചമ്മനൂരോ മാങ്ങോടോ ഒന്നും ഉള്ളതായി ഞങ്ങൾക്ക് അറിവില്ലെങ്കിലും ഏഴാം ക്ലാസിലെ പരിമിതമായ ലൈംഗികജ്ഞാനമനുസരിച്ച് സാമ്പ്രദായിക മിഷനറി പൊസിഷനിലുള്ള ഒരു അംശത്തേയും ഛേദത്തേയും സങ്കല്പിക്കാനൊക്കെ ഞങ്ങൾക്ക് കഴിഞ്ഞിരുന്നു.\n“പറയെടാ..” നാരായണമ്മാഷ് ഗർജ്ജിച്ചു.\nനിർഭാഗ്യവാനായ ആ പിൻബെഞ്ചുകാരൻ വിയർത്തുകൊണ്ട് മെല്ലെ മന്ത്രിച്ചു.\n“ഉറക്കെ..” മാഷ്ടെ ചൂരൽ പൊസിഷനെടുത്തു..\n“അപ്പനാണ്ടാര് മോളിലും മ്മാണ്ട്യേമ്മ ചോട്ടിലും” പെട്ടെന്ന് അറ്റൻഷനിൽ നിന്ന് തലയുയർത്തി വിദൂരതയിൽ കണ്ണു നട്ട് ആ ഏഴാം ക്ലാസുകാരനും ആക്രോശിച്ചു.\nആർക്കും ചിരിക്കാനുള്ള ധൈര്യമുണ്ടായിരുന്നില്ല.\nആ നിവർന്നുനില്പിന്റെ ഓർമ്മയിൽ എനിക്ക് ശങ്കയേതുമുണ്ടായില്ല..\n“രാമദാസാ..” ഞാൻ വിളിച്ചു.\nരാമദാസൻ വീണ്ടും അന്തം വിട്ടു..\nഞാനെന്റെ പേരു പറഞ്ഞു..\nആകപ്പാടെ ഒരു പരവേശം കൊണ്ട് ആ ആറേകാലടി ആടിയുലഞ്ഞു..\n“അയ്യോ..സാറ് .. സാറേ..”\nഎനിക്ക് കലി വന്നു. ജോൺ അബ്രഹാമിന്റെ ഒരു ഉദ്ധരണി ഓർത്തുകൊണ്ട് ഞാൻ പറഞ്ഞു..\n“എന്നെ സാറേ.. ഡാഷേ.. എന്നൊന്നും വിളിക്കാതെടാ ഡാഷേ..”\nരാമദാസൻ സന്തോഷം കൊണ്ട് അട്ടഹസിച്ച് എന്നെ കെട്ടിപ്പിടിച്ചു. ഈ ബഹളമൊക്കെ കണ്ട് വിരണ്ടുനിൽക്കുന്ന ശ്രീലങ്കക്കാരൻ ഉപാലി ദിശനായകെയോട് ഒറ്റ വാക്കിൽ വിശദീകരിച്ചു\n“ക്ലാസ് മെയ്റ്റ്സ്..ക്ലാസ് മെയ്റ്റ്സ്..”\n“ഓ.. അഹഹ..ക്ലാസ് മെയ്റ്റ്സ്.,.!” മൂപ്പർക്കും സന്തോഷമായി.\nപത്താം ക്ലാസ് കഴിഞ്ഞ് മുപ്പത്തിയേഴ് വർഷങ്ങൾക്കു ശേഷമായിരുന്നു ഞങ്ങൾ തമ്മിൽ കാണുന്നത്. അടക്കാപുത്തൂരു നിന്ന് മൂന്നു കിലോമീറ്റർ നടക്കാനുള്ള പൂതക്കാടായിരുന്നു രാമദാസന്റെ വീട്. രാമദാസന്റെ രണ്ട് വയസ്സ് താഴെയുള്ള അനിയത്തി പ്രേമയായിരുന്നു സത്യത്തിൽ എന്റെ ക്ലാസ് മേറ്റ്. ഏഴാം ക്ലാസിൽ ഒരു കൊല്ലം കാത്തു നിന്ന് രാമദാസൻ ഞങ്ങളുടെ കൂടെ ചേർന്നു. എഴുത്തുപരീക്ഷകൾ രാമദാസന് ഇത്തിരി കടുപ്പമായിരുന്നു. ഹൈജമ്പ്, പോൾവാൾട്ട്, ട്രിപ്പിൾ ജമ്പ്, നൂറു മീറ്റർ, ഇരുനൂറ് മീറ്റർ, നാനൂറ് മീറ്റർ, എണ്ണൂറ് മീറ്റർ, ആയിരത്തഞ്ഞൂറ് മീറ്റർ എന്നിങ്ങനെയായിരുന്നു രാമദാസന് പെർഫോം ചെയ്യാനുള്ള വേദികൾ. സബ് ജൂനിയർ ബോയ്സിന്റെ സബ് ജില്ലാ ചാമ്പ്യനായി ഞങ്ങളുടെ കൂടെ ഹൈസ്കൂളിലെത്തിയ രാമദാസൻ ജൂനിയർ ബോയ്സ്, സീനിയർ ബോയ്സ് വളർച്ചകളിലൂടെ പത്താം ക്ലാസുവരെ എത്തി. അസംബ്ലിയിൽ ഏറ്റവും പിന്നിൽ മീശ മുളച്ചവരുടെ കൂട്ടത്തിൽ ഉയർന്ന് വരി നിന്നു.\nരാമദാസന് സ്വതവേ ഒരേ മുഖഭാവമായിരുന്നു. പോൾവാൾട്ടിന്റെ പോൾ കയ്യിലൊതുക്കി ജമ്പിങ് പിറ്റിന്റെ മോളിലേക്ക് ഉന്നമിടുന്ന തറഞ്ഞ നോട്ടത്തോടെയുള്ള വികാരരഹിതമായ ഒരു മുഖഭാവം. അങ്ങനെയുള്ള രാമദാസനെ കെമിസ്ട്രി പഠിപ്പിച്ചിരുന്ന കാറൽമണ്ണക്കാരനും ചെറുപ്പക്കാരനുമായ ജാതവേദൻ മാഷ് സ്വയം ചിട്ടപ്പെടുത്തിയ ഒരു സംഗീതശില്പത്തിലെ നായകനാക്കി. പ്രേമശില്പി എന്നായിരുന്നു സംഗീതനാടകത്തിന്റെ പേര്. രാജകൊട്ടാരത്തിൽ കൊത്തുപണികൾ ചെയ്യാൻ വന്ന് രാജകുമാരി പ്രണയിക്കുന്ന നായകനായ ശില്പിയുടെ വേഷമായിരുന്നു രാമദാസന്.\n“അവനെക്കൊണ്ടാവ്വോ മാഷേ” ഞങ്ങൾ ആശങ്കപ്പെടാതിരുന്നില്ല.\n“ഹേയ്.. അയാളേ ശര്യാവൂ..” മാഷ് ശഠിച്ചു.\n“അവന് ഭാവൊന്നും വരില്യ മാഷേ..”\n“ഹേയ്..അയാൾടെ കണ്ണ് കൃത്യാണ്” മാഷ്ക്കാണല്ലോ കാര്യങ്ങളറിയുക എന്നതിനാൽ പിന്നെ ആരും ഒന്നും പറഞ്ഞില്ല.\nമദ്യവും മദിരാക്ഷിയും ദൗർബല്യമായിരുന്നു നാടകത്തിലെ ശില്പിക്ക്. മദ്യം വലം കൈയിൽ ഇടക്കിടെ ഉയർത്തുന്ന ഒരു സാങ്കല്പിക ചഷകവും മദിരാക്ഷി ഇടം കൈ നീട്ടിപ്പിടിച്ച് വായുവിൽ ഒതുക്കിപ്പിടിച്ചു എന്നു കരുതുന്ന സുന്ദരിയായ ഒരു ശൂന്യതയുമായിരുന്നു. സങ്കല്പത്തേയും ശൂന്യതേയും കൈകാര്യം ചെയ്തു നടക്കാൻ രാമദാസൻ ബുദ്ധിമുട്ടി. ഇടക്കിടെ ജമ്പിങ് പിറ്റിനു മുകളിലെ ക്രോസ് ബാറിലേക്ക് നോട്ടം പോയി.. പരാജയം സമ്മതിക്കാതെ ജാതവേദൻ മാഷ് കുറച്ചൊക്കെ രാമദാസന്റെ മസിലയപ്പിച്ചു.\nഅടുത്ത പ്രശ്നം ഇത്രയും ദുശ്ശീലക്കാരനായ ശില്പിയെ തീവ്രമായി പ്രണയിക്കുന്ന രാജകുമാരിയാവുക ആരാണ് എന്നായിരുന്നു. രാമദാസനെ തീവ്രമായി പ്രണയിച്ചിരുന്ന പെൺകുട്ടികൾ ധാരാളമുണ്ടായിരുന്നിരിക്കാം എങ്കിലും അത് സ്റ്റേജിൽ അഭിനയിക്കാൻ പാങ്ങുള്ള ആരും അടക്കാപുത്തൂർ ഹൈസ്കൂളിൽ ഉണ്ടായിരുന്നില്ല. മാത്രമല്ല ശില്പി രാജകുമാരിയുടെ കവിളത്ത് ചുംബിക്കേണ്ടതുമുണ്ട്. വെറും ചുംബനമല്ല.. ചുംബനത്തിന്റെ ചൂടു കൊണ്ട് രാജകുമാരിയുടെ കവിൾ പൊള്ളിപ്പോകണം. അങ്ങനെ പൊള്ളിയ ചുംബനം കറുത്ത പാടാവുക വഴിയാണ് ഈ പ്രണയരഹസ്യം രാജാവും പരിവാരങ്ങളും അറിയുന്നത്. ശേഷമുള്ള കഥ ഊഹിക്കാവുന്നതു തന്നെ. എന്തായാലും രാജകുമാരിയായി ആ വർഷം സംസ്ഥാന യുവജനോത്സവത്തിൽ കഥകളിക്ക് ഒന്നാം സമ്മാനം കിട്ടിയ ഒമ്പതാം ക്ലാസിലെ കൃഷ്ണകുമാറിനെ പെൺവേഷം കെട്ടിച്ചു ജാതവേദൻ മാഷ്. കൃഷ്ണകുമാർ രാമദാസന്റെ ചുംബനം ഏറ്റുവാങ്ങി കഥകളിസമ്പ്രദായത്തിൽ കോരിത്തരിക്കുകയും ലജ്ജിക്കുകയും ചുംബനമാർക്ക് കണ്ണാടിയിൽ കണ്ട് ഭയപ്പെടുകയും വിഷണ്ണയാവുകയും വിവശയാവുകയുമൊക്കെ ചെയ്തു. രാമദാസനെ യഥാവിധം തൂക്കിക്കൊന്ന ശേഷം നീണ്ട വിസിലടികളോടെ നാടകത്തിന് തിരശ്ശീല വീഴുകയും ചെയ്തു.\n“ഓർക്കുക വല്ലപ്പോഴും” “നീയെന്നെ മറന്നാലും ഞാൻ നിന്നെ മറക്കില്ല” എന്നൊക്കെ ഓട്ടോഗ്രാഫുകളെഴുതി ലഡുവും മിക്സ്ചറും ചായയുമായി ഒരു ടീപ്പാർട്ടിയോടെ പത്താം ക്ലാസ് ഞങ്ങൾ അവസാനിപ്പിച്ചു. എസ്സെസ്സെൽസി പരീക്ഷ കഴിഞ്ഞ് പിരിഞ്ഞു. റിസൾട്ടിന്റെ അന്നൊന്നും രാമദാസനെ കണ്ടില്ല. പിന്നെ കുറച്ചു കാലം കഴിഞ്ഞ് പട്ടാളത്തിൽ ചേർന്നു എന്ന വിവരം കിട്ടി. പൂതക്കാട് അക്ഷരാർത്ഥത്തിൽ അങ്ങനെയൊരു ഉൾനാടാകയാൽ ഞങ്ങൾ തമ്മിൽ പിന്നെ കാണലുമുണ്ടായില്ല.\nഎന്തായാലും അപ്രതീക്ഷിതമായ ഒരു അക്ഷാംശരേഖാംശത്തിൽ മുപ്പത്തിയേഴു വർഷങ്ങൾക്കു ശേഷം ഞങ്ങളുടെ ജീവിതരേഖകൾ കൂട്ടിമുട്ടുക തന്നെ ചെയ്തു. സന്തോഷം കൊണ്ട് എന്തൊക്കെ ചെയ്യണം എന്നറിയാത്ത അവസ്ഥയിലെത്തി.\nരാമദാസ് സുരക്ഷാ നിരീക്ഷണത്തിൽ\nഉച്ച തിരിഞ്ഞ് സെക്യൂരിറ്റി ഡ്രില്ലിന്റെ ഭാഗമായി പതിവു പോലെ ആയുധപ്രയോഗത്തിന്റെ സമയമായി. കടലിലെറിഞ്ഞ ഒരു കാർഡ് ബോഡ് പെട്ടി ദൂരെയെത്തുമ്പോൾ അതിൽ ഉന്നം പിടിച്ചാണ് വെടി.\n“സാറ് രണ്ടെണ്ണം വെച്ചു നോക്ക്ണ്വോ..” രാമദാസൻ തോക്ക് എനിക്കു നേരെ നീട്ടി..\n“വെടിവെപ്പൊക്കെ നീയ് ചീതാ മതി..” ഒരു ചീത്തവിളിച്ചുകൊണ്ട് ഞാനവന്റെ തോളത്ത് തട്ടി.\n“അല്ല ഇന്ത്യക്കാരുള്ള കപ്പലിൽ പഞ്ചാബികൾക്കും ഹരിയാനക്കാർക്കും യൂപ്പിക്കാർക്കും ബീഹാറികൾക്കും ഒന്നും ഇതിലത്ര കമ്പല്യ.. അവര്ക്ക് ഇതൊക്കെ ശീലാ.. നമ്മടാൾക്കാർക്കാണ് പൊതുവെ ഇതിലൊക്കെ പൂതി” രാമദാസൻ കാര്യം വിശദീകരിച്ചു.\n“എനിക്കെന്തായാലും ഇല്യ.. നീ വെച്ചോ..” ഞാൻ സമാധാനിപ്പിച്ചു.\nപെട്ടി ഏതാണ്ട് അടക്കാപുത്തൂർ ഹൈസ്കൂൾ ഗ്രൗണ്ടിന്റെ നീളം ദൂരത്തായപ്പോൾ രാമദാസൻ ചെവിയിൽ ഇയർ മഫ് വെച്ച് ഉന്നം പിടിച്ചു.\n“ഠോ” ആദ്യത്തെ വെടി പെട്ടിയുടെ ഒരു മീറ്റർ മുന്നിൽ വെള്ളം തെറിപ്പിച്ചു. അടുത്ത രണ്ടെണ്ണം കൃത്യം പെട്ടി തുളച്ചു.\nഊഴമിട്ട് മറ്റു രണ്ടു പേരും മുമ്മൂന്നെണ്ണം വെച്ച് രണ്ട് പെട്ടികൾ കൂടി ഞങ്ങൾക്കു മുമ്പിൽ വെടിവെച്ച് ചപ്ലീസാക്കി. ഇനി കടൽക്കൊള്ളക്കാർ ഒന്നു വന്നു കിട്ടുകയേ വേണ്ടൂ..\nഒക്കെ കഴിഞ്ഞ് ഡിന്നറിനു ശേഷം രാമദാസനെ ഞാൻ കാബിനിൽ വിളിച്ചിരുത്തി വിശേഷങ്ങൾ വിശദമായി ചോദിച്ചു. പട്ടാളത്തിൽ നിന്ന് പിരിഞ്ഞിട്ട് ഏഴു വർഷമായി. അധികം താമസിയാതെ ഈ ജോലിയിൽ കയറി. ദുബയ്, ശ്രീലങ്ക, മൊറോണി, സൗത്ത് ആഫ്രിക്ക., ഈജിപ്ത് എന്നിവടങ്ങളിലായി ക്യാമ്പ് ചെയ്ത് പല കപ്പലുകളിൽ മൂന്നു മാസക്കാലം ഡ്യൂട്ടിക്കു പോവും. പിന്നെ മൂന്നു മാസം ലീവിൽ കൃഷിയും കാര്യങ്ങളുമൊക്കെ നോക്കിനടത്തും. ഷൊർണൂരു നിന്ന് കല്യാണം കഴിച്ച് മനിശ്ശേരിയിൽ വീടു വെച്ച് താമസമാണ് രാമദാസൻ. രണ്ടു പെൺ മക്കളും ജോലിക്കാർ. മൂത്ത മകളുടെ കല്യാണം കഴിഞ്ഞു. രണ്ടാമത്തെ മകളുടെ കല്യാണം ആലോചിക്കണം..\nഅങ്ങനെ പത്തുപന്ത്രണ്ടുദിവസം ഞങ്ങൾ സഹപാഠികൾ ആഘോഷമായി കടലിൽ കഴിഞ്ഞു. മൊറോണിയിൽ ഒരു ബോട്ടിൽ രാമദാസൻ ഇറങ്ങിപ്പോയി. പിന്നെ അവധിക്കാലത്തും ഞങ്ങൾ തമ്മിൽ കണ്ടു. 37 വർഷങ്ങൾക്കു ശേഷം 2019 ആഗസ്റ്റിൽ ഞങ്ങളുടെ എസ്.എസ്.എൽ.സി ബാച്ച് ഒരു ഗെറ്റ് ടുഗദർ നടത്തിയ ദിവസം പക്ഷേ രാമദാസന് വരാൻ പറ്റിയില്ല. വീണ്ടും സൊമാലിയൻ കടൽക്കൊള്ളക്കാരെ എതിരിടാനുള്ള അടുത്ത യാത്രയിൽ പെട്ടു.\nവീണ്ടും കടൽ യാത്രകളും തുടർന്ന് കോവിഡ് പ്രതിസന്ധികളും ഒക്കെയായി രാമദാസനുമായി കൂട്ടിമുട്ടലുകൾ ഉണ്ടായില്ല. ഇടക്ക് വല്ലപ്പോഴും മെസ്സേജുകൾ.\nഅടുത്തിടെ രാമദാസനെ വിളിച്ചപ്പോൾ കിട്ടി. കോവിഡ് കാല ബഹളങ്ങളും നൂലാമാലകളും മടുത്ത് ആളിപ്പോൾ കടൽ സുരക്ഷാജോലികൾ നിർത്തി. കൊച്ചിൻ ദേവസ്വം ബോർഡിലെ വിജിലൻസിൽ ജോലിക്കു കയറി. കല്യാണം കഴിപ്പിച്ചയക്കാനുദ്ദേശിച്ച രണ്ടാമത്തെ മകൾ തൽക്കാലം കല്യാണമൊന്നും വേണ്ട എന്നു പറഞ്ഞ് യു.കെയിൽ ഉപരിപഠനത്തിനു പോയി. മാസത്തിൽ പത്തു ദിവസം ജോലി ചെയ്താൽ മതി രാമദാസന്. ബാക്കി സമയം കൃഷിയും വീട്ടുകാര്യങ്ങളുമായി പ്രായമായ അച്ഛനമ്മമാരുടെ ദേഹസൗഖ്യം നോക്കി കഴിഞ്ഞുകൂടുന്നു..


ഇനി പേടിക്കേണ്ട, ടിയാന്‍ഗോങ്-1 ഭൗമാന്തരീക്ഷത്തില് കത്തിയമര്‍ന്നു • Suprabhaatham\nഇനി പേടിക്കേണ്ട, ടിയാന്‍ഗോങ്-1 ഭൗമാന്തരീക്ഷത്തില് കത്തിയമര്‍ന്നു\nApril 3, 2018 | 7:25 am IST\nബെയ്ജിങ്: നിയന്ത്രണം നഷ്ടപ്പെട്ട് ബഹിരാകാശത്ത് അലഞ്ഞ ചൈനയുടെ ബഹിരാകാശ നിലയം തലയില് വന്നു പതിക്കുമോയെന്നു പേടിച്ച് ഇനി ആശങ്കപ്പെട്ടു കഴിയേണ്ട.\nഏറെനാളായി ലോകം ഉറ്റുനോക്കിയ ആ നിമിഷം സംഭവിച്ചു കഴിഞ്ഞു. ചൈന സ്വയം വികസിപ്പിച്ചെടുത്ത ബഹിരാകാശ നിലയം ടിയാന്‍ഗോങ്-1 തെക്കന് പസിഫിക്ക് സമുദ്രത്തിനു മീതെ കത്തിയമര്‍ന്നു.\nഇന്നലെ പുലര്‍ച്ചെ 12.15ഓടെ(പ്രാദേശിക സമയം രാവിലെ 8.15)യാണ് നിലയം ഭൗമാന്തരീക്ഷത്തില് പ്രവേശിച്ചിത്. അധികം വൈകാതെ പസിഫിക് സമുദ്രത്തില് ടാഹിതി ദ്വീപിനടുത്ത് കത്തിയമരുകയായിരുന്നു.\nചൈനയുടെ മാന്‍ഡ് സ്‌പെയ്‌സ് എന്‍ജിനീയറിങ് അധികൃതരാണു വാര്‍ത്ത പുറത്തുവിട്ടത്. നിലയം പൂര്‍ണമായി കത്തിയമര്‍ന്നിട്ടുണ്ടോ അതോ അവശിഷ്ടങ്ങള് ഇനിയും ബാക്കികിടക്കുന്നുണ്ടോ എന്ന കാര്യം സ്ഥിരീകരിച്ചിട്ടില്ല. ഞായറാഴ്ച രാത്രി നിലയം ഭൂമിയില് പതിക്കുമെന്ന് ചൈനീസ് വൃത്തങ്ങള് അറിയിച്ചിരുന്നു. ഞായറാഴ്ചയ്ക്കു മുന്‍പ് നിലയം ഭൗമാന്തരീക്ഷത്തില് പ്രവേശിക്കുമെന്ന് നേരത്തെ യൂറോപ്യന് സ്‌പെയ്‌സ് ഏജന്‍സിയിലെ ശാസ്ത്രസംഘം മുന്നറിയിപ്പ് നല്‍കിയിരുന്നു.\nഅമേരിക്കയ്ക്കും ആസ്‌ത്രേലിയയ്ക്കുമിടയില് ഒരിടത്തായിരിക്കും ഇതു പതിക്കുക എന്നാണു സംഘം നിരീക്ഷിച്ചത്. ബ്രസീലിലെ തെക്കന് അറ്റ്‌ലാന്റിക്കില് സാവോപോളോയ്ക്കും റിയോ ഡി ജനീറോയ്ക്കും ഇടയില് ഒരിടത്തായിരിക്കും ഇതെന്നും റിപ്പോര്‍ട്ടുകളുണ്ടായിരുന്നു.\nനിലയം ചിന്നിച്ചിതറി വീഴുന്നതിനാല് ജനങ്ങള്‍ക്ക് അധികം അപകടഭീഷണിയില്ലെന്നും ശാസ്ത്രസംഘം അറിയിച്ചിരുന്നു. നിലയത്തിലുള്ള വിഷമയമായ ഘടകങ്ങള് ഭൂമിയില് പതിക്കില്ലെന്നും റിപ്പോര്‍ട്ടുണ്ടായിരുന്നു.\n2011ലാണ് 8,500 ടണ് ഭാരമുള്ള ടിയാന്‍ഗോങ്-1 നിലയം ചൈന സ്വന്തമായി വികസിപ്പിച്ച് ബഹിരാകാശത്തേക്കു വിക്ഷേപിച്ചത്. ചൈനീസ് ശാസ്ത്രജ്ഞര്‍ക്ക് ബഹിരാകാശത്തു തങ്ങി പരീക്ഷണങ്ങള് നടത്താനുള്ള അവസരമൊരുക്കാനായിരുന്നു പരീക്ഷണം.\nഎന്നാല്, അധികം വൈകാതെ നിലയത്തിനു നിയന്ത്രണം നഷ്ടപ്പെടുകയായിരുന്നു. ഇക്കാര്യം 2016 സെപ്റ്റംബറില് ചൈന ഔദ്യോഗികമായി സമ്മതിക്കുകയും ചെയ്തു.


പരിയാരത്ത് എം.വി.ആര്. തുടങ്ങിയ കാന്റീന് സഹകരണ സംഘം പൂട്ടുന്നു – MoonamVazhi – Entire Cooperative News Online\nHome Special Story പരിയാരത്ത് എം.വി.ആര്. തുടങ്ങിയ കാന്റീന് സഹകരണ സംഘം പൂട്ടുന്നു\nസഹകരണ മേഖലയില് ആദ്യമായി മെഡിക്കല് കോളേജ് സ്ഥാപിച്ചത് മുന് സഹകരണ മന്ത്രി എം.വി. രാഘവനായിരുന്നു. അതാണ് പരിയാരം മെഡിക്കല് കോളേജ്. ഇത് പിന്നീട് സര്‍ക്കാര് ഏറ്റെടുത്തു. അതിന് പിന്നാലെ, ഈ മെഡിക്കല് കോളേജില് ഒന്നരപ്പതിറ്റാണ്ടിലേറെയായി പ്രവര്‍ത്തിക്കുന്ന സഹകരണ കാന്റീന് പൂട്ടാനും ഇപ്പോള് നിര്‍ദ്ദേശം ലഭിച്ചിരിക്കുകയാണ്. കാന്റീന് തൊഴിലാളികള്‍ക്ക് ക്ഷേമവും കൂലിയും ഉറപ്പുവരുത്താന് സഹകരണ സംഘമെന്ന രീതി കൊണ്ടുവന്നതും എം.വി. രാഘവനാണ്.\nസഹകരണ കാന്റീനിന്റെ പ്രവര്‍ത്തനം അവസാനിപ്പിച്ച് 30 ദിവസത്തിനകം കെട്ടിടത്തിന്റെ താക്കോല് കോളേജ് അധികൃതര്‍ക്ക് കൈമാറണമെന്ന് ആവശ്യപ്പെട്ട് നോട്ടീസ് നല്‍കിയിട്ടുണ്ട്. കോളേജ് കാമ്പസിനകത്തുള്ള വാടകക്കെട്ടിടങ്ങള് ടെന്‍ഡര് നടപടികളിലൂടെ മാത്രം നല്‍കിയാല് മതിയെന്ന തീരുമാനത്തിന്റെ അടിസ്ഥാനത്തിലാണിത്. പരിയാരത്ത് മെഡിക്കല് കോളേജും കെ.സി.എച്ച്.സി. ആസ്പത്രിയും പുതിയ കെട്ടിടത്തില് പ്രവര്‍ത്തനം ആരംഭിച്ച കാലംമുതല് താഴത്തെ നിലയില് കാന്റീന് പ്രവര്‍ത്തിക്കുന്നുണ്ട്.\nകേരള ഫുഡ് ഹൗസ് ആന്‍ഡ് കാറ്ററിങ് സഹകരണസംഘം എന്ന പേരില് 2004 ല് എം.വി. രാഘവന്റെ സഹയാത്രികനായ സി.പി. നാരായണന് പ്രസിഡന്റായി തുടങ്ങിയ ഈ സൊസൈറ്റിയുടെ കീഴില് ജീവനക്കാരും തൊഴിലാളികളുമായി 75 പേര് ജോലി ചെയ്യുന്നുണ്ട്. മെഡിക്കല് കോളേജ് ആസ്പത്രിയില് എത്തുന്ന രോഗികള്‍ക്കും ആശ്രിതര്‍ക്കും വിദ്യാര്‍ഥികള്‍ക്കും ജീവനക്കാര്‍ക്കും ആശ്രയമായി 17 വര്‍ഷമായി പരാതിയോ പരിഭവമോ ഇല്ലാതെ, പണിമുടക്കമോ ഹര്‍ത്താലോ ബാധിക്കാതെ, ഒരു ദിവസംപോലും മുടങ്ങാതെ പ്രവര്‍ത്തിച്ചുവരികയാണ് കാന്റീന്. ഡയാലിസ് രോഗികള്‍ക്ക് സൗജന്യ ഭക്ഷണമടക്കം സാമൂഹികപ്രതിബന്ധത നിറവേറ്റി മുന്നോട്ടുപോകുന്ന ഈ കാന്റീനില് ജീവനക്കാര്‍ക്ക് സഹകരണനിയമത്തിനനുസൃതമായി ശമ്പളം, ക്ഷാമബത്ത അലവന്‍സ്, ഇ.പി.എഫ്., ഇ.എസ്.ഐ., വെല്‍ഫെയര് ഫണ്ട്, ഗ്രാറ്റ്വിറ്റി, അവധി തുടങ്ങിയ ആനുകൂല്യങ്ങള് നല്‍കിവരുന്നുണ്ട്.\nഎം.വി. രാഘവന് ചെയര്‍മാനായിരിക്കെ വെള്ളം, വൈദ്യുതി എന്നിവയടക്കം ഒരു ലക്ഷം രൂപ പ്രതിമാസ വാടകയ്ക്ക് നല്‍കിയതായിരുന്നു കാന്റീന് കെട്ടിടമുറികള്. ഇപ്പോള് നാലര ലക്ഷത്തോളം പ്രതിമാസ വാടകയിലാണ് പ്രവര്‍ത്തനം. കെട്ടിടം ടെന്‍ഡര് നടപടികളിലൂടെയാക്കുമ്പോള് സൊസൈറ്റിക്ക് പിടിച്ചുനില്‍ക്കാന് പറ്റാത്ത സ്ഥിതിയാകും. ഇതുവരെയുള്ള വാടകയും വെള്ളം, വൈദ്യുതിച്ചെലവിലെ കുടിശ്ശികയും പിഴപ്പലിശയോടെ അടച്ചുതീര്‍ത്ത് 30 ദിവസത്തിനകം പ്രവര്‍ത്തനം നിര്‍ത്തി താക്കോല് നല്‍കണമെന്നാണ് നോട്ടീസ്.\nമെഡിക്കല് കോളേജ് കാന്റീന് പൂട്ടണമെന്ന നിര്‍ദേശം വന്നതോടെ 17 വര്‍ഷത്തിലേറെയായി സൊസൈറ്റിയില് ജോലി ചെയ്തുവരുന്ന ജീവനക്കാര് ആശങ്കയിലാണ്. സൊസൈറ്റിക്ക് ടെന്‍ഡര് എടുക്കാന് പറ്റാത്ത അവസ്ഥ വന്നാല് തൊഴിലാളികള്‍ക്കു ജോലി നഷ്ടപ്പെടുകയും അത് നിരവധി കുടുംബങ്ങളെ ബാധിക്കുകയും ചെയ്യും. ടെന്‍ഡര് നടപടികള് ഒഴിവാക്കി കാന്റീന് പ്രവര്‍ത്തനം തുടരാന് അനുവദിക്കണമെന്ന് കാണിച്ച് തൊഴിലാളികള് ഒപ്പിട്ട് കളക്ടര്, ഹോസ്പിറ്റല് ഡെവലപ്പ്മെന്റ് സൊസൈറ്റി ചെയര്‍മാന് എന്നിവര്‍ക്ക് നിവേദനം നല്‍കിയിട്ടുണ്ട്.\nTags: Pariyaram medical college


ഹോം ഓഫീസ് സ്‌പേസും ബാല്‍ക്കണിയിലെ പച്ചക്കറി തോട്ടവും: കൊറോണക്കാലത്തിന് യോജിച്ച കണ്ടംപററി വീട് | Plan for contemporary house suitable for work from home during Corona pandemic\nജോലിത്തിരക്കുകള്‍ക്കിടയിലും വൃത്തിയായും വെടിപ്പായും സൂക്ഷിക്കാന് പറ്റുന്ന ചെറിയ വീടായിരുന്നു ഇവര്‍ക്കാവശ്യം.\nPhoto: THOUGHTline architecture and interior designers\nതിരുവനന്തപുരത്ത് തിരക്കുകളില് നിന്നൊക്കെ മാറി അഞ്ചര സെന്റ് സഥലത്താണ് പ്രാണേഷും മീരയും തങ്ങളുടെ വീട് നിര്‍മ്മിക്കാന് തീരുമാനിച്ചത്. വീടിന് മുന്നില് മൂന്ന് മീറ്റര് അകലത്തില് ഒരു കോണ്‍ക്രീറ്റ് റോഡുള്ള ഒതുങ്ങിയ ഒരിടം. അത്രയൊന്നും ഭംഗിയില്ലാത്ത ഈ സ്ഥലത്താണ് കണ്ടംപററി രീതിയില് ഈ മനോഹരമായ വീട് ഉയര്‍ന്നത്. ജോലിത്തിരക്കുകള്‍ക്കിടയിലും വൃത്തിയായും വെടിപ്പായും സൂക്ഷിക്കാന് പറ്റുന്ന ചെറിയ വീടായിരുന്നു ഇവര്‍ക്കാവശ്യം. മാത്രമല്ല വര്‍ക്ക് ഫ്രം ഹോം രീതിയ്ക്ക് യോജിക്കുന്ന വിധം ഒരു ഓഫീസ് സ്‌പേസും ഇവര് വീട്ടില് ഒരുക്കിയിട്ടുണ്ട്.\nവിശാലമായ കാര്‍പോര്‍ച്ചില് നിന്നാണ് വീടിനുള്ളിലേക്ക് കടക്കുന്നത്. ഇവിടെ ചെറിയൊരു സിറ്റ്ഔട്ട് നല്‍കിയിട്ടുണ്ട്. സിറ്റൗട്ടിലെ തൂണില് സ്റ്റോണ് ക്ലാഡിങ് നല്‍കി ആകര്‍ഷകമാക്കിയിരിക്കുന്നു. രണ്ട് നിലയുള്ള വീടിന് താഴെ രണ്ട് ബെഡ്‌റൂം ഒരുക്കിയിട്ടുണ്ട്. അടുക്കള്ള, ഡൈനിങ് റൂം, ലിവിങ്‌റൂം എന്നിവയും താഴത്തെ നിലയില് തന്നെ. ലിവിങ് റൂമില് നിന്ന് പടികള് കയറി മുകള് നിലയില് എത്താം. 2050 സ്‌ക്വയര് ഫീറ്റാണ് വീടിന്റെ വലിപ്പം. 46 ലക്ഷം രൂപ ചെലവിലാണ് വീടിന്റെ നിര്‍മാണം. കൂടുതല് വെളിച്ചവും വലിപ്പവും തോന്നാന് ഐവറി പെയിന്റാണ് വീടിന് പ്രധാനമായും നല്‍കിയിരിക്കുന്നത്. ബോക്‌സ് ആകൃതിയിലാണ് വീടിന്റെ മൊത്തം രൂപഘടന.\nതാഴത്തെ നിലയില് ലിവിങ് റൂമിനും സ്റ്റെയര് കേസിനും ഇടയിലായി തന്നെ ഡബിള് ഹൈറ്റ് സ്‌പേസില് ഒരു പൂജാ മുറിയും ഒരുക്കിയിട്ടുണ്ട്. പോസിറ്റീവ് ഫീലിങ് തോന്നുന്നവിധം പൂജാമുറിയുടെ ഭിത്തികള്‍ക്ക് മഞ്ഞനിറം നല്‍കിയിരിക്കുന്നു.\nലിവിങ് റൂമില് കോവ് സീലിങ് നല്‍കി അതില് വാം ലൈറ്റ് ഒരുക്കിയിരിക്കുന്നു. ഒപ്പം സ്ട്രിപ്പ് ലൈറ്റും നല്‍കിയിട്ടുണ്ട്. ലിവിങ് റൂമില് തന്നെ ടെലിവിഷന് സെറ്റും അതിന് പിന്നിലെ ഭിത്തിയില് വുഡന് ക്ലാഡിങും നല്‍കി ക്ലാസിക്ക് ഫീല് വരുത്തിയിട്ടുണ്ട്. ടിവി സ്റ്റാന്‍ഡിന് താഴെ ഭാഗം പ്ലൈവുഡ് ഫിനിഷ് നല്‍കി ഒരു സ്റ്റോറേജ് സ്‌പേസാക്കി മാറ്റിയിരിക്കുന്നു. ലെതര് ഫിനിഷ്ഡ് എല്‍ഷേപ്പ്ഡ് സോഫയും ചെറിയ കോഫിടേബിളുമാണ് ലിവിങ് റൂമിലെ ഫര്‍ണിച്ചറുകള്. ലിവിങ് റൂമില് നിന്നാണ് മുകള് നിലയിലേക്കുള്ള കോണിപ്പടികള്.\nഡൈനിങ് റൂമില് ഒരു ബെഞ്ചും നാല് ചെയറുകളും ടേബിളും ഇടാനുള്ള സ്‌പേസാണ് ഒരുക്കിയത്. അരികില് തന്നെ വാഷ്‌ബേസനും ഇടം നല്‍കിയിട്ടുണ്ട്. ഡൈനിങ് റൂമിലും വാംലൈറ്റാണ് നല്‍കിയിരിക്കുന്നത്.\nഅടുക്കള ഇപ്പോഴത്തെ ട്രെന്‍ഡ് പോലെ ഓപ്പണ് കിച്ചണല്ല, ക്ലോസ്ഡ് കിച്ചണാണ്. അടുക്കളയില് ഒരു ബ്രേക്ക്ഫാസ്റ്റ് കൗണ്ടറും ഒരുക്കിയിരിക്കുന്നു. കിച്ചണില് കൂടുതല് വെളിച്ചം ലഭിക്കാന് ഉയരം കുറഞ്ഞ നീളം കൂടിയ ജനാലകള് നല്‍കിയിട്ടുണ്ട്. മോഡുലാര് കിച്ചണാണ് ഇത്.\nവീടിനുള്ളില് വാര്‍ഡ്രോബുകള് സ്‌മോക്ക് ഗ്രീനിന്റെയും വൈറ്റിന്റെയും കോമ്പിനേഷനുകളാണ്. ഐവറി നിറത്തിനൊപ്പം ഈ നിറം വേറിട്ടു കാണും എന്നതാണ് പ്രത്യേകത. എലവേഷനിലും സ്‌മോക്ക് ഗ്രീന് ഉപയോഗിച്ചിട്ടുണ്ട്.\nമുകള് നിലയില് രണ്ട് അറ്റാച്ച്ഡ് ബെഡ്‌റൂമാണ് ഉള്ളത്. ഇവിടെ ഓപ്പണ് ബാല്‍ക്കണി കൂടാതെ ചില്ലിട്ട ഒരു സിറ്റിങ് സ്‌പേസും ഉണ്ട്. പോര്‍ച്ചിന് മുകളിലെ വിശാലമായ ഓപ്പണ് ബാല്‍ക്കണിയില് ഗാര്‍ഡനോ പച്ചക്കറി തോട്ടമോ ഒരുക്കുന്നതിനുള്ള സ്ഥലം നല്‍കിയിട്ടുണ്ട്. മുകള് നിലയിലെ പുറം ഭിത്തിയുടെ ഒരു ഭാഗവും സ്റ്റോണ്‍ക്ലാഡിങ് നല്‍കി ആകര്‍ഷകമാക്കിയിരിക്കുന്നു. മുകള്‍ഭാഗത്ത് ഓപ്പണ് ടെറസ്സും ഉണ്ട്.\nവീടിന് മുറ്റം മുഴുവനായി ഇന്‍ര്‍ലോക്ക് ചെയ്തിരിക്കുകയാണ്. കിച്ചണ് ഏരിയയില് വെജിറ്റബിള് ഗാര്‍ഡന് വേണ്ടിയുള്ള സ്ഥലം ഒഴിവാക്കിയാണ് വീടിന്റെ നിര്‍മാണം.\nOwner: Pranesh M.G and Meera\nArea of the House: 2050 Square Feet\nDesigner: THOUGHTline architecture and interior designers\nനിങ്ങളുടെ വീട് മാതൃഭൂമി ഡോട്ട്‌കോമില് പ്രസിദ്ധീകരിച്ചു കാണാന് ആഗ്രഹിക്കുന്നുണ്ടോ? കൂടുതല് വിവരങ്ങള്‍ക്ക് ഈ ലിങ്ക് ക്ലിക്ക് ചെയ്യുക.\nContent Highlights: Plan for contemporary house suitable for work from home during Corona pandemic


Aatmika – ചായില്യം\nJune 27, 2017 Rajesh Odayanchal Comments0Comment\nആത്മികയ്ക്ക് ആദ്യകാലങ്ങളിലൊക്കെ ഉറങ്ങുവാൻ താരാട്ടു പാട്ടുകൾ നിർബന്ധമായിരുന്നു. മഞ്ജു അക്കാര്യം ഭംഗിയായി ചെയ്തു കൊടുക്കുയും താരാട്ടു പാട്ടിന്റെ ആലസ്യത്തിൽ അവളങ്ങ് മയങ്ങിപ്പോവുകയും ചെയ്യുമായിരുന്നു. അവളെ ഉറക്കാൻ ഞാൻ വേണമെന്ന് നിർബന്ധം പിടിക്കാൻ തുടങ്ങിയപ്പോൾ വലഞ്ഞുപോയതു ഞാനായിരുന്നു. ഒരു പാട്ടിന്റേയും രണ്ടുവരികൾ പോലും അറിയാത്ത ഞാൻ മുക്കിയും മൂളിയും എന്തൊക്കെയോ ഒപ്പിച്ച് ആദ്യമൊക്കെ അവളെ ഉറക്കുവാൻ ശ്രമിച്ചിരുന്നു. ഉണർന്നിരിക്കുന്ന അവസരത്തിൽ എന്നോ ഒരിക്കൽ അവൾ എന്റെ പാട്ടുകളെ അനുകരിച്ചപ്പോൾ ആ കലാപരിപാടി നിർത്തുവാനും സംഗതി കമ്പ്യൂട്ടറിനെ ഏൽപ്പിക്കാനും തീരുമാനിച്ചു. പിന്നീട്, ആത്മിക ഉറങ്ങുമ്പോൾ ഉള്ള പാട്ടു പാടുക എന്ന ചുമതല കമ്പ്യൂട്ടറിനായി. ഏറെ താരാട്ടുപാട്ടുകളും, കുഞ്ഞുങ്ങളും മറ്റു പാടുന്ന സ്നേഹനിർഭരമായ മറ്റു സിനിമാഗാനങ്ങളും ഒക്കെയായി അവളാ ഗാനമഞ്ജരിയിൽ ലയിച്ച് ഉറങ്ങുവാൻ തുടങ്ങി! വർഷങ്ങൾ കഴിഞ്ഞ്…\nMay 23, 2017 Rajesh Odayanchal Comments0Comment\nകഴിഞ്ഞ ഒരു വർഷം ആമീസ് പഠിച്ചത് ബൊമ്മനഹള്ളിയിൽ വിടിനടുത്തുള്ള പ്രസിഡൻസി ഇംഗ്ലീഷ് മീഡിയം സ്കൂളിൽ ആയിരുന്നു. അവിടെ ഭുവലക്ഷ്മി എന്നൊരു നല്ല ടീച്ചറിനെ കിട്ടിയതു ആമീസിന്റെ ഭാഗ്യം തന്നെ. ഭുവലക്ഷ്മി ടീച്ചർക്ക് കുഞ്ഞുങ്ങളെ നോക്കാൻ; പഠിപ്പിക്കാനും നന്നായിട്ടറിയാവുന്നതാണ്. കുഞ്ഞുങ്ങളുടെ മനസ്സറിഞ്ഞ് കൊടുക്കാനവർക്കറിയാം. പക്ഷേ, ജയപ്രദ ടീച്ചർ അടക്കമുള്ള മറ്റു പലരേയും നന്നായി പരിചയപ്പെട്ടപ്പോൾ അവിടെ തുടർന്ന് ആമീസിനെ പഠിപ്പിക്കേണ്ടെന്നു കരുതുകയായിരുന്നു. ഇവിടെ ബാംഗ്ലൂരിലിൽ ഉള്ള മിക്ക പ്രൈവറ്റ് സ്കൂളുകളുടേയും പരിതാപകഥകൾ ഏറെയാണ്. ജയപ്രദ ടീച്ചർക്കൊക്കെ പ്ലസ്2യോഗ്യതമാത്രമേ ഉള്ളൂ. ഇവിടെ ബാംഗ്ലൂരിൽ പഠിച്ചതാകയാൾ നല്ല ഭാഷാസ്വാധീനമൊക്കെയുണ്ട്. ഒരു നെയ്ത്ത്കടയിലായിരുന്നു ആദ്യം ജോലി ചെയ്തിരുന്നത്. സാലാറി അല്പം കൂട്ടി 10000 കിട്ടുമെന്നായപ്പോൾ ടീച്ചറായവരാണവർ. ആമീസിന്റെ പരീക്ഷാടൈം ടേബിൾ എഴുതിത്തന്നതിൽ പോലും തെറ്റുണ്ടായിരുന്നു എന്നത്…\nരസകരമായൊരു സംഗതി നടക്കുകയുണ്ടായി. ആമീസിനുതു പരീക്ഷാക്കാലമാണ്. നഴ്സറിയിലെ നാലാമത് പരീക്ഷാറൗണ്ടാണിത്. ടൈം റ്റേബിളൊക്കെ ടീച്ചർ കൊടുത്തി വിട്ടിരുന്നു; വീട്ടിലിരുന്നു പഠിക്കാനുള്ള പുസ്തകങ്ങളും. ഇന്നത്തെ പരീക്ഷ A മുതൽ Z വരെ എഴുതുക, പറയുക, പിന്നെ ഇടയിലെ ഒരക്ഷരം ടീച്ചർ പറഞ്ഞിട്ട് അതിനുശേഷമുള്ളത് ഏതാണെന്നു ചോദിക്കുക; കൃത്യമായി പറഞ്ഞാൽ ആ അക്ഷരവും എഴുതിക്കുക. ഇതേ സംഗതികൾ തന്നെ നമ്പറിന്റെ കാര്യത്തിലും ഒന്നു മുതൽ ഇരുപത്തഞ്ചുവരെ പറയുക, ഒന്നുമുതൽ പത്തുവരെ ഉള്ള നമ്പറുകളുടെ സ്ലെല്ലിങ് പറയുക, ഇരുപത്തിയഞ്ചുവരെ ഉള്ള നമ്പറുകളിൽ ഒരു നമ്പർ ടീച്ചർ പറഞ്ഞിട്ട് അതിനു ശേഷമോ മുമ്പോ ഉള്ള നമ്പർ ഏതാന്നു ചോദിക്കുക, കൃത്യമായി പറഞ്ഞാൽ എഴുതിക്കുക… ഇതൊക്കെ ആമീസിനെ പഠിപ്പിക്കാൻ യൂടൂബിൽ നിന്നും കിട്ടുന്ന വിവിധ കാർട്ടൂൺ കോമഡി വീഡിയോസ് ഞാൻ…\nFebruary 6, 2017 Rajesh Odayanchal Comments0Comment\nകുട്ടിത്തം മാറാത്ത സംസാരം ആരു പറഞ്ഞാലും കേൾക്കാൻ രസമുള്ളതു തന്നെ. കുട്ടികളെ ഇഷ്ടപ്പെടാൻ പലർക്കും ഇതൊരു പ്രത്യേക കാരണം കൂടിയാണ്. ഏതൊരു കുട്ടിയേയും ഞാനതുകൊണ്ടുതന്നെ വളരെയേറെ ഇഷ്ടപ്പെടുന്നു. അച്ഛനാണെന്ന ബോധത്തിലുപരിയായി ആമീസിനോട് വെറുതേ അതുമിതുമൊക്കെ സംസാരിക്കാൻ ഞാനിഷ്ടപ്പെടാനുള്ള കാരണവും ഇതൊക്കെ കേൾക്കാൻ തന്നെയാണ്. മൂന്നുവയസുകാരിയുടെ ഗൗരവത്തോടെയുള്ള സംസാരം കേൾക്കേണ്ടതുതന്നെയാണ്. സംസാരിക്കുമ്പോൾ അതിനു വേണ്ടിവരുന്ന ഭാവവും കുഞ്ഞുങ്ങൾ മുഖത്ത് വരുത്തുന്നുണ്ട്. കരയുമ്പോൾ മുഖം എത്രമാത്രം ദയനീയമാവുന്നോ അതോപോലെ തന്നെ ഏതുഭാവത്തേയും അവർ നന്നായി ഉൾക്കൊള്ളുന്നു… പേടിപ്പെടുത്തുന്ന കാര്യങ്ങൾ (ആമീസിന്റെ ഭാഷയിൽ പറഞ്ഞാൽ ക്രോക്രോച്ചിനെ പറ്റി) പറയുമ്പോൾ അവളുടെ മുഖത്ത് ഭയാനകമായ പേടിതന്നെ നിഴലിക്കുന്നു; സന്തോഷകാര്യങ്ങളിൽ അതിയായ സന്തോഷം മുഖത്തുകാണാം അങ്ങനെ പോകുന്നു ആ ലിസ്റ്റ്. ഒരുവർഷത്തോളം ആക്സിഡന്റ് കഴിഞ്ഞതിന്റെ ക്ഷീണത്തിലായിരുന്നു ഞാൻ. പലരും പറഞ്ഞതു…


മൂന്നാം ഘട്ടത്തിലെ പ്രമുഖ സ്ഥാനാര്‍ഥികള് | Main candidates whose fate will be decided phase3of LS polls. - Malayalam Oneindia\nPublished: April 10 2014, 11:03 [IST]\nദില്ലി: തലസ്ഥാനവമായ ദില്ലിയും കേരളവുമടക്കം 14 സംസ്ഥാനങ്ങളാണ് ലോക്‌സഭ തിരഞ്ഞെടുപ്പിന്റെ മൂന്നാം ഘട്ടത്തില് ബൂത്തിലെത്തുന്നത്. മൊത്തം 91 മണ്ഡലങ്ങളാണ് വ്യാഴാഴ്ച ജനവിധി കുറിക്കുക. ബിഹാര്, ഛത്തീസ്ഗഡ്, ഹരിയാന, ഒഡീഷ, മധ്യപ്രദേശ്, ഉത്തര് പ്രദേശ് എന്നിങ്ങനെ പോകുന്നു മൂന്നാം ഘട്ടത്തില് വോട്ടെടുപ്പ് നടക്കുന്ന സംസ്ഥാനങ്ങളുടെ നിര.\nകേരളത്തില് 269, മധ്യപ്രദേശില് 118, മഹാരാഷ്ട്രയില് 201, ദില്ലിയില് 150 എന്നിങ്ങനെ പോകുന്നു വിവിധ സംസ്ഥാനങ്ങളില് ജനവിധി തേടുന്ന സ്ഥാനാര്‍ഥികളുടെ എണ്ണം. ബി ജെ പി, കോണ്‍ഗ്രസ്, ആം ആദ്മി പാര്‍ട്ടി, സി പി എം തുടങ്ങിയ പ്രമുഖ പാര്‍ട്ടികളുടെ സ്ഥാനാര്‍ഥികള് മത്സരരംഗത്തുണ്ട്.\nമൂന്നാം ഘട്ടത്തില് വിധി നിര്‍ണയിക്കപ്പെടുന്ന സെലിബ്രിറ്റി സ്ഥാനാര്‍ഥികളും അവരുടെ മണ്ഡലങ്ങളും നോക്കൂ. ഏഴ് കേന്ദ്രമന്ത്രിമാരുമുണ്ട് ഇന്ന് ജനവിധി തേടുന്നവരിൽ.\nഉത്തര് പ്രദേശിലെ മീററ്റില് നിന്നുമാണ് സിനിമാ താരമായ നഗ്മ ജനവിധി തേടുന്നത്. പ്രചാരണ ഘട്ടത്തിലെ വിവാദങ്ങളും നഗ്മയെ വാര്‍ത്തകളില് നിറച്ചു.\nതിരുവനന്തപുരം മണ്ഡലത്തിലെ സിറ്റിംഗ് എം പിയാണ് കേന്ദ്രമന്ത്രി കൂടിയായ ശശി തരൂര്. ഭാര്യ സുനന്ദ പുഷ്‌കറിന്റെ അകാല മരണവും വോട്ടിന് നോട്ട് വിവാദവും തരൂരിനെ എങ്ങിനെ ബാധിക്കും എന്ന് ഇന്നത്തെ ജനവിധിയിലൂടെ അറിയാം.\nബോളിവുഡ് സുന്ദരി ജയപ്രദ ബിജ്‌നോരില് നിന്നും ഇന്ന് ജനവിധി തേടുന്നു. എസ് പിയുടെ സ്ഥാനാര്‍ഥിയാണ് ജയ.\nഅഴിമതി ആരോപണവിധേയനായ മുന് ബി ജെ പി അധ്യക്ഷന് നിതിന് ഗഡ്കരിക്ക് നിര്‍ണായക ദിവസമാണ് ഇന്ന്. ആര് എസ് എസിന്റെ ശക്തി കേന്ദ്രമായ നാഗ്പൂരാണ് ഗഡ്കരിയുടെ മണ്ഡലം.\nആം ആദ്മി പാര്‍ട്ടിയുടെ തീപ്പൊരി വനിതാ നേതാവായ ഷാസിയ ഇല്‍മി ഇന്ന് ജനവിധി തേടുന്നു. ഗാസിയാബാദില് ജനറല് വി കെ സിംഗാണ് ഇല്‍മിയുടെ പ്രധാന എതിരാളി.\nഭോജ്പൂരി നടനായ മനോജ് തിവാരി ബി ജെ പി ടിക്കറ്റിലാണ് മത്സരിക്കുന്നത്. തലസ്ഥാനമായ ദില്ലിയിലെ നോര്‍ത്ത് ഈസ്റ്റാണ് മനോജിന്റെ മണ്ഡലം.\nആം ആദ്മി പാര്‍ട്ടിയുടെ മറ്റൊരു സെലിബ്രിറ്റി സ്ഥാനാര്‍ഥിയാണ് ഗുല് പനാഗ്. ചണ്ഡിഗഡിലാണ് പനാഗ് മത്സിരിക്കുന്നത്.\nബോളിവുഡ് നടിയും അനുപം ഖേറിന്റെ ഭാര്യയുമായ കിരണ് ഖേറാണ് ഗുല് പനാഗിന്റെ എതിരാളി.\nകേന്ദ്രമന്ത്രി കപില് സിബലിന്റെ ചാന്ദ്‌നി ചൗക്കിലെ മത്സരം ദേശീയ ശ്രദ്ധയാകര്‍ഷിച്ചു കഴിഞ്ഞു. വോട്ട് കിട്ടാനായി സിബല് പണം വിതരണം ചെയ്യുന്നു എന്നാരോപിച്ച് എതിര്‍സ്ഥാനാര്‍ഥിയായ അശുതോഷാണ് പരാതി നല്‍കിയത്.\nവി കെ സിംഗ്\nമുന് കരസേന മേധാവിയായ ജനറല് വി കെ സിംഗിന് ഇത് ആദ്യ മത്സരമാണ്. ബി ജെ പി ടിക്കറ്റില് ഗാസിയാബാദില് നിന്നാണ് സിംഗ് മത്സരിക്കുന്നത്.\nഡോ ഹര്‍ഷ വര്‍ദ്ധന്\nദില്ലി പ്രതിപക്ഷ നേതാവായിരുന്നു ഇത്തവണ ബി ജെ പി നേതാവ് ഡോ ഹര്‍ഷവര്‍ദ്ധനന്. കപില് സിബലിനും അശുതോഷിനും എതിരായി ചാന്ദ്‌നി ചൗക്കിലാണ് ഇദ്ദേഹം മത്സരിക്കുന്നത്.\nലോക്‌സഭാ സ്പീക്കറായ മീരാകുമാറും മൂന്നാം ഘട്ടമായ ഇന്ന് ജനവിധി തേടുന്നവരിലുണ്ട്. ബിഹാറിലെ സസാറാമില് നിന്നാണ് മീര കുമാര് മത്സരിക്കുന്നത്.\nelections2014 lok sabha election 2014 election ലോക്‌സഭ തിരഞ്ഞെടുപ്പ് 2014 തിരഞ്ഞെടുപ്പ് actress bjp congress nagma jayaprada നടി നടന് ബിജെപി കോണ്‍ഗ്രസ് എഎപി നഗ്മ ജയപ്രദ\nMain candidates whose fate will be decided phase3of LS polls.\nStory first published: Thursday, April 10, 2014, 11:03 [IST]


ഡോ രാജേശ്വരിക്കെതിരെയുള്ള ജനരോക്ഷം ശരിയായ വിധത്തിലോ...?? - തമസോമ | Thamasoma\nHome / Cover Story / slider / ഡോ രാജേശ്വരിക്കെതിരെയുള്ള ജനരോക്ഷം ശരിയായ വിധത്തിലോ...??\nഡോ രാജേശ്വരിക്കെതിരെയുള്ള ജനരോക്ഷം ശരിയായ വിധത്തിലോ...??\nവ്യാഴാഴ്‌ച, സെപ്റ്റംബർ 09, 2021 1\nചില ബന്ധങ്ങള് ഒരു നിയോഗം പോലെ വന്നു ചേരുന്നവയാണ്. വീട്ടില് അടച്ചുപൂട്ടിയിരുന്നാലും അങ്ങനെ ചിലതു സംഭവിക്കും. ഊന്നുകല് മൃഗാശുപത്രിയിലെ ഡോക്ടര് രാജേശ്വരിയുമായുള്ള ബന്ധവും അത്തരത്തില് ഒന്നായിരുന്നു. തിരക്കിട്ട് ജോലികള് ചെയ്തു തീര്‍ക്കുന്നതിനിടയിലാണ് ആധിപൂണ്ട മനസും കണ്ണുകളില് നീര്‍ച്ചാലുകളുമായി ആ അയല്‍വാസിയെത്തിയത്. പ്രസവിക്കാന് ഒരു മാസം കൂടി ബാക്കിനില്‍ക്കേ, എന്തോ കാരണവശാല് വീണുപോയൊരാടിനെ രക്ഷപ്പെടുത്തുവാനുള്ള ശ്രമങ്ങളിലേക്ക് ഇറങ്ങിച്ചെല്ലുകയായിരുന്നു അന്നു ഞാന്.\nപക്ഷേ, അത്യാസന്നനിലയിലായിരുന്ന ആ ആടിനെ എത്രയും വേഗം ആശുപത്രിയിലെത്തിക്കുന്നതിനു പകരം ഡോക്ടറെ വീട്ടിലേക്കു വിളിച്ചുവരുത്തുകയായിരുന്നു അവര്. ഒരുപക്ഷേ, എത്രയും പെട്ടെന്ന് ആശുപത്രിയിലെത്തിച്ചിരുന്നെങ്കില് അന്ന് ആ അമ്മയാടിന്റെ വയറ്റിലുണ്ടായിരുന്ന കുഞ്ഞു രക്ഷപ്പെടുമായിരുന്നു. ആടിനെ ഡോക്ടര് വീട്ടിലെത്തി പരിശോധിക്കട്ടെ എന്ന വീട്ടുകാരുടെ നിര്‍ബന്ധ ബുദ്ധികാരണം ആ മിണ്ടാപ്രാണി കുറെ വേദന തിന്നു. ഒടുവില്, 40 കിലോമീറ്റര് അകലെ, കൂടുതല് സൗകര്യമുള്ള തൊടുപുഴ മൃഗാശുപത്രിയില് എത്തിച്ച് ഓപ്പറേഷനിലൂടെ കുഞ്ഞിനെ പുറത്തെടുത്തു. അപ്പോഴേക്കും ആ കുഞ്ഞ് മരിച്ചിരുന്നു. കുറെയേറെ പൈസയും ചെലവായി. ആദ്യമേതന്നെ ആടിന് അടിയന്തിര വൈദ്യസഹായം നല്‍കിയിരുന്നെങ്കില് ആ അമ്മയ്ക്ക് അതിന്റെ കുഞ്ഞിനെ നഷ്ടമാകില്ലായിരുന്നു... മൃഗമായാലും ഗര്‍ഭിണിയായിരുന്ന അവള് മരണതുല്യമായ വേദനയിലൂടെ കടന്നുപോകില്ലായിരുന്നു. അത്രമാത്രം പണനഷ്ടവും ഉണ്ടാകില്ലായിരുന്നു......\nഅതേക്കുറിച്ചു വിശദമായി ഒരു കുറിപ്പില് മുന്‍പ് ഞാനെഴുതിയിരുന്നു.\nഅതിനു ശേഷമാണ് ഡോക്ടര് രാജേശ്വരിയെ കൂടുതലായി ഞാന് ശ്രദ്ധിച്ചു തുടങ്ങിയത്. ഒട്ടേറെ ആരോഗ്യപ്രശ്നങ്ങള്‍ക്കിടയിലും സ്വന്തം ജോലി കണിശതയോടെ ചെയ്യുന്നൊരു ഡോക്ടര്. ആടിന് എന്തുസംഭവിച്ചു എന്ന് പിന്നീടവര് എന്നെ വിളിച്ചു ചോദിക്കുകയും ചെയ്തിരുന്നു.....\nപക്ഷേ, ഡോക്ടര്‍ക്ക് എവിടെയെങ്കിലുമൊന്നു ചുവടു പിഴച്ചുവോ...?? എന്തിനാണ് ഊന്നുകല്ലിലെ ഒരുവിഭാഗം കര്‍ഷകര് ഡോക്ടര്‍ക്കെതിരെ തിരിഞ്ഞിരിക്കുന്നത്...?? ഇതൊരു വൈരാഗ്യം തീര്‍ക്കല് മാത്രമോ....??\nമനുഷ്യരെ ചികിത്സിക്കുന്ന ആതുരാലയങ്ങളില് നിന്നും വ്യത്യസ്തമാണ് മൃഗാശുപത്രികള്. മനുഷ്യരെയാകുമ്പോള് ഡോക്ടര്‍മാര് വീടുകളില് പോയി ചികിത്സിക്കേണ്ടതില്ല. ചികിത്സ ആവശ്യമുള്ളവര് ആശുപത്രികളില് ഏതുവിധേനയും എത്തിച്ചേരും. എന്നാല് മൃഗഡോക്ടര്‍മാരുടെ അവസ്ഥ അതല്ല. ആശുപത്രികളിലും വീടുകളിലും അവര് ചെന്നെത്തേണ്ടതുണ്ട്. പക്ഷേ, മൃഗങ്ങളെ ആശുപത്രികളില് എത്തിക്കുന്നതിനു വേണ്ടിവരുന്ന ബുദ്ധിമുട്ടുകള് പരമാവധി ഒഴിവാക്കുവാനായി മൃഗഡോക്ടര്‍മാരെ വീടുകളിലേക്ക് വിളിച്ചുവരുത്തുന്ന പ്രവണതയാണ് പൊതുവേ കണ്ടുവരുന്നത്. ആശുപത്രി സേവനം ഉപയോഗപ്പെടുത്തുന്നവരെ കുറച്ചൊന്നുമല്ല ഇത്തരക്കാര് ബുദ്ധിമുട്ടിക്കുന്നത്.\nരാവിലെ9മണിമുതല് വൈകിട്ട്3മണി വരെ ഡോക്ടറുടെ ഡ്യൂട്ടി സമയമാണ്. ഈ സമയത്ത് ഒരു മൃഗഡോക്ടര് ആശുപത്രിയില് ഉണ്ടായിരിക്കണമെന്നതാണ് നിയമം. വളരെ അടിയന്തിരമായ ആവശ്യങ്ങള്‍ക്കല്ലാതെ ഈ സമയത്ത് ഒരു ഡോക്ടറെ വീടുകളിലെ ചികിത്സയ്ക്ക് വിളിച്ചു വരുത്താന് പാടുള്ളതല്ല. എന്നിരുന്നാലും, ആശുപത്രിയില് മൃഗങ്ങളെ എത്തിക്കാനുള്ള മടിമൂലം പലരും ഈ നിയമങ്ങളൊന്നും പാലിക്കാറില്ല. മറ്റു നിരവധി പേര്‍ക്ക് ലഭിച്ചേക്കാവുന്ന സേവനം അവരെ വീട്ടിലേക്കു വിളിച്ചു വരുത്തുന്നതിലൂടെ ഒരാളിലേക്കു മാത്രമായി ചുരുങ്ങുകയാണ് എന്ന ചിന്തയും ആരെയും അലട്ടാറില്ല. ഇത്തരക്കാരെ നിരുത്സാഹപ്പെടുത്തുന്നതിന് ഡോക്ടര്‍ക്കെതിരെ വന്‍പ്രക്ഷോഭം അരങ്ങേറുന്നുണ്ട്. ഡ്യൂട്ടി സമയത്ത് വീടുകളിലെത്തി ചികിത്സ നല്‍കുമ്പോള് പലപ്പോഴും മരുന്നുകള് ഡോക്ടര് തന്നെ വാങ്ങി നല്‍കുകയാണ് ചെയ്യുന്നത്. ഈ മരുന്നിനും വാടകയ്‌ക്കെടുത്ത വണ്ടിയ്ക്കും പണം ഈടാക്കാറുണ്ട്. എന്നാല്, ഇവയെല്ലാം ഡോക്ടര് ചോദിച്ചു വാങ്ങുന്ന കൈക്കൂലി ഇനത്തില് പെടുത്തി ഡോക്ടര്‍ക്കെതിരെ പ്രക്ഷോഭത്തിനൊരുങ്ങുകയാണ് ചിലര്.\nചില വ്യക്തികളുടെ സ്വാര്‍ത്ഥതാല്‍പര്യങ്ങള്‍ക്ക് നിന്നുകൊടുത്തില്ല എന്ന കാരണത്താല് വ്യക്തിവൈരാഗ്യം തീര്‍ത്ത് ആ ഡോക്ടറുടെ ജോലിയെത്തന്നെ ഇല്ലാതാക്കാനുള്ള ശ്രമമാണ് നടക്കുന്നത്.\nമരുന്നുമാറി കുത്തിവച്ചും ചികിത്സപ്പിഴവു മൂലവും തങ്ങളുടെ പശുക്കളും ആടുകളും ചത്തൊടുങ്ങി എന്നുമുള്ള പരാതികളും ഡോക്ടര്‍ക്കെതിരെയുണ്ട്. എന്നാല്, പോസ്റ്റുമോര്‍ട്ടം റിപ്പോര്‍ട്ടിന്റെയോ തുടര് അന്വേഷണത്തില്‍നിന്നും കണ്ടെത്തിയ വസ്തുതകളുടെയോ അടിസ്ഥാനത്തിലല്ല ഡോക്ടര്‍ക്കെതിരെ ഈ കുറ്റങ്ങള് ആരോപിച്ചിരിക്കുന്നത്. ഡോക്ടര് കുത്തിവച്ചു കൊന്നു എന്ന് ആരോപിച്ചതില് പേബാധിച്ച ഒരു പോത്തുമുണ്ട്.\nഒരു മനുഷ്യന്റെ ജോലിയില് വരുന്ന പ്രശ്നങ്ങള്‍ക്ക് എന്തിനാണ് ആ വ്യക്തിയുടെ കുടുംബാംഗങ്ങളെയും ഒന്നുമറിയാത്ത കുഞ്ഞുങ്ങളെയും ബലിയാടാക്കുന്നത്?? ആരോപണവിധേയരായത് ഒരു സ്ത്രീയാണെങ്കില്, അവരെ നേരിടുന്നതിനുവേണ്ടി ഉപയോഗിക്കുന്ന ഭാഷ തരംതാഴാവുന്നതിനും അപ്പുറത്താകുന്നു. വെളിയിലിറങ്ങി സ്വന്തം തൊഴില് ചെയ്തു ജീവിക്കുന്ന ഒരു സ്ത്രീയെ ഏറ്റവും മ്ലേച്ഛമായ ഭാഷയിലാണ് അധിക്ഷേപിക്കുന്നത്. ഇത് അത്യന്തം എതിര്‍ക്കപ്പെടേണ്ടതാണ്.\nആ ഡോക്ടര് തെറ്റുചെയ്തിട്ടുണ്ടെങ്കില്, അവര്‍ക്കെതിരെ അന്വേഷണം നടത്താനും ശിക്ഷ വിധിക്കാനും ഇവിടെയൊരു ഭരണസംവിധാനമുണ്ട്. അതല്ലാതെ അവര്‍ക്കെതിരെ അസഭ്യവര്‍ഷം ചൊരിയുകയും പുറത്തിറങ്ങാന് പോലുമാവാത്ത വിധം ജീവിതം ദുസ്സഹമാക്കുകയുമല്ല വേണ്ടത്. ഡോക്ടര് രാജേശ്വരിയുടെ ഭര്‍ത്താവ് ജോലി ചെയ്യുന്നത് വിദേശത്താണ്. നാട്ടിലെ കാര്യങ്ങളില് യാതൊരു തരത്തിലും ഇടപെടാത്ത ആ മനുഷ്യനെപ്പോലും വെറുതെവിടുന്നില്ല ചിലര്.\nഈ പ്രശ്നത്തില് ഡോക്ടര് രാജേശ്വരിയുടെ ഭാഗത്തു നിന്നും ചില ശ്രദ്ധക്കുറവ് ഉണ്ടായതായി മൃഗസംരക്ഷണവകുപ്പു മന്ത്രി ജെ ചിഞ്ചുറാണിയുടെ അഡിഷണല് പ്രൈവറ്റ് സെക്രട്ടറി ഡോക്ടര് ഹരികുമാര് അഭിപ്രായപ്പെട്ടു. തനിക്കെതിരെ വന്ന ആരോപണങ്ങളെ കുറച്ചുകൂടി പക്വതയോടെ കൈകാര്യം ചെയ്യാന് ഡോക്ടര്‍ക്ക് കഴിയാതെ പോയി എന്നും അദ്ദേഹം വിലയിരുത്തി. ഡോക്ടര്‍ക്കെതിരെ മൂന്നുപരാതികളാണ് തങ്ങള്‍ക്കു ലഭിച്ചിട്ടുള്ളതെന്നും ആ പരാതികളെല്ലാം അര്‍ഹിക്കുന്ന പ്രാധാന്യത്തോടെ കാണുന്നുവെന്നും അദ്ദേഹം വ്യക്തമാക്കി.\nവേദന അനുഭവിക്കുന്നത് മൃഗങ്ങളാണെങ്കില് അവയെ പരമാവധി അവഗണിക്കാനുള്ള ഒരു പ്രവണത ചില മനുഷ്യരിലുണ്ട്. മൃഗങ്ങള് തനിയെ പ്രസവിക്കുകയാണ് ചെയ്യുക. ആശുപത്രിയിലേക്ക് അവയെ മാറ്റാറില്ല. പക്ഷേ, അവര്‍ക്കും ഗുരുതരമായ അവസ്ഥകള് ഉണ്ടാകാറുണ്ട്. ആ സമയങ്ങളില് ഡോക്ടര് വരും വരെ കാത്തിരിക്കാതെ എത്രയും വേഗം മൃഗങ്ങളെ ആശുപത്രിയില് എത്തിക്കുകയാണ് വേണ്ടത്. അതിനു മുതിരാതെ, മൃഗങ്ങളുള്ള ഓരോ വീടുകളിലും ഡോക്ടര് നേരിട്ടെത്തി പരിശോധിക്കണമെന്നത് പ്രായോഗികമായ കാര്യമല്ല.\nഡ്യൂട്ടി സമയത്തെ സേവനം തികച്ചും സൗജന്യമാണെങ്കിലും അതിനു ശേഷമുള്ള സമയം സ്വകാര്യ പ്രാക്ടീസ് നടത്താനും ഫീസ് വാങ്ങാനും ഒരു മൃഗഡോക്ടര്‍ക്ക് അനുവാദമുണ്ട്.\nജനങ്ങള്‍ക്കിടയിലെ തെറ്റിദ്ധാരണകള് മാറണം. ഒപ്പം, ഏതുപാതിരാത്രിയിലും മൃഗങ്ങളുടെ രക്ഷയ്ക്കെത്തുന്ന ഡോക്ടറുടെ ആത്മവീര്യത്തെ തളര്‍ത്താനും പാടില്ല. വ്യക്തിഹത്യകളും ആക്ഷേപങ്ങളും കുടുംബാംഗങ്ങള്‍ക്കു നേരെയുള്ള ആക്രമണങ്ങളും പ്രശ്നങ്ങള്‍ക്കു പരിഹാരവുമല്ല. ഡോക്ടര് തെറ്റുചെയ്തിട്ടുണ്ടെങ്കില് ശിക്ഷിക്കാന് ഇവിടെയൊരു നിയമസംവിധാനമുണ്ട്. അതോടൊപ്പം, സര്‍ക്കാര് ഉദ്യോഗസ്ഥരെല്ലാം തങ്ങളുടെ ആജ്ഞ അനുസരിക്കേണ്ടവരാണെന്ന പൊതുവികാരത്തിനു മാറ്റം വരികയും വേണം. ആരും ആരുടെയും ഉടമയല്ല, അടിമയും.....\nCover Story slider\nJess Varkey 2022, ഫെബ്രുവരി 21 6:31 AM\nKindly post meaningful comments under each articles, which is useful for every readers...


ബൈക്കുകൾ കൂട്ടിയിടിച്ചു; രണ്ടുപേർക്ക് പരിക്ക്\nമാറനല്ലൂർ: ബൈക്കുകൾ കൂട്ടിയിടിച്ച് രണ്ടുപേർക്ക് ഗുരുതരപരിക്ക്. അരുമാളൂർ സ്വദേശി സലി (53)മിനെ പരിക്കുകളോടെ സ്വകാര്യ ആശുപത്രിയിൽ പ്രവേശിപ്പിച്ചു. മറ്റൊരാൾ മെഡിക്കൽ കോളേജ് ആശുപത്രിയിൽ ചികിത്സയിലാണ്.\nമണ്ണടിക്കോണം പാപ്പാകോടിനു സമീപം തിങ്കളാഴ്ച രാവിലെ ഒൻപത് മണിയോടെയായിരുന്നു അപകടം. മണ്ണടിക്കോണം ഭാഗത്തുനിന്നു വന്ന പെരുമ്പഴുതൂർ കോട്ടൂർ സ്വദേശിയായ യുവാവ് സഞ്ചരിച്ച ബൈക്ക് എതിർദിശയിലെത്തിയ ബൈക്കുമായി കൂട്ടിയിടിക്കുകയായിരുന്നു. റോഡരികിൽ പാർക്ക് ചെയ്തിരുന്ന മറ്റു ബൈക്കുകളിലും ഇടിച്ചു. മണ്ണടിക്കോണം ഭാഗത്തുനിന്നെത്തിയ ബൈക്ക് അമിതവേഗതയിലായിരുന്നുവെന്ന് നാട്ടുകാർ പറഞ്ഞു. നാട്ടുകാരും പോലീസും ചേർന്നാണ് അപകടത്തിൽപ്പെട്ടവരെ ആശുപത്രിയിലെത്തിച്ചത്.\nമൂന്നുമാസം മുമ്പ് ഇതേ സ്ഥലത്തു നടന്ന ബൈക്ക് അപകടത്തിൽ ഒരാൾ മരണപ്പെട്ടിരുന്നു. സ്ഥിരമായി അപകടമുണ്ടാകുന്ന സ്ഥലത്ത് പോലീസ് ബാരിക്കേട് സ്ഥാപിക്കണമെന്നാണ് നാട്ടുകാരുടെ പ്രധാന ആവശ്യം. അപകടത്തിൽ പരിക്കേറ്റ ഒരാൾ മെഡിക്കൽകോളേജ് ആശുപത്രിയിലും മറ്റൊരാൾ തിരുവനന്തപുരത്തെ സ്വകാര്യ ആശുപത്രിയിലും ചികിത്സയിലാണ്.\nസ്കൂൾ ബസിൽ ‘നാടുചുറ്റി’ ചേര\nആറ്റിങ്ങൽ: സ്കൂൾ ബസിന്റെ അടിയിൽ ചുറ്റിയ ചേരയുമായി സ്കൂൾ അധികൃതരുടെ ആശങ്കാദിനം. ..


വൻ ആൽമരം വീണപ്പോൾ രക്ഷപെട്ടത് പോറൽപോലും ഏൽക്കാതെ; രാജന് ജീവൻ നഷ്ടമായത് സ്വന്തം വീട്ടിലെ അടയ്ക്കാമരം ദേഹത്തേക്ക് വീണ് – Media Mangalam\nപറവൂർ: വൻ ആൽമരം വീണപ്പോൾ അതിനടിയിൽ പെട്ടെങ്കിലും പോറൽ പേലും ഏൽക്കാതെ രക്ഷപെട്ടു. എന്നാൽ, ഒമ്പത് മാസത്തിന് ശേഷം സ്വന്തം വീട്ടിലെ അടയ്ക്കാമരം വീണ് മരണവും. പറവൂർ ചെറിയപല്ലംതുരുത്ത് ഈരേപ്പാടത്ത് രാജൻ (60) ആണ് ഈ ദുരന്തം സംഭവിച്ചത്. കേരള ചരിത്രത്തിൽവരെ ഇടംനേടിയിട്ടുള്ള പറവൂരിലെ നൂറ്റാണ്ട് പഴക്കമുള്ള നമ്പൂരിയച്ചൻ ആൽ ഒമ്പത് മാസം മുമ്പ് നിലംപൊത്തിയപ്പോൾ അതിനടിയിൽനിന്നും രാജൻ അദ്ഭുതകരമായി രക്ഷപ്പെട്ടിരുന്നു. കഴിഞ്ഞ ദിവസം വീട്ടിലെ അടയ്ക്കാമരം വെട്ടുന്നതിനിടെ ദേഹത്തുവീണാണ് രാജൻ മരിച്ചത്.\nബന്ധുവിനോടൊപ്പം തറവാട്ടുവീട്ടിലെ അടയ്ക്കാമരം വെട്ടുന്നതിനിടെയാണ് അപകടം. മരം വെട്ടുന്നതിനിടെ കെട്ടിയ വടം വലിക്കുമ്പോൾ ദേഹത്ത് പതിക്കുകയായിരുന്നു. ഉടൻ ആശുപത്രിയിൽ എത്തിച്ചെങ്കിലും രക്ഷിക്കാനായില്ല. കാൽനൂറ്റാണ്ടായി ലോട്ടറി വിൽപ്പന നടത്തുന്ന രാജൻ ഏറെ വർഷങ്ങൾ രാവിലെ മുതൽ വൈകീട്ടുവരെ നമ്പൂരിയച്ചൻ ആൽത്തറയുടെ ചുവട്ടിലാണ് ഉണ്ടായിരുന്നത്. ആൽപരിസരം ശുചീകരിക്കുന്നതിലും ശ്രദ്ധിച്ചിരുന്നു.\nവൃക്ഷ മുത്തച്ഛൻ കാലപ്പഴക്കത്താൽ ദ്രവിച്ച് നിലംപൊത്തുമ്പോൾ അതിനടിയിൽ ഉണ്ടായിരുന്ന രാജൻ ഒരു പോറൽപോലും ഏൽക്കാതെ അദ്ഭുതകരമായി രക്ഷപ്പെട്ടത് അന്ന് വാർത്തയായിരുന്നു. മറിഞ്ഞ ആലിന്റെ ഭാഗങ്ങൾ ആൽത്തറയിൽ തങ്ങിനിന്നതാണ് രക്ഷയായത്. ഭാര്യ: സുജാത. മക്കൾ: രാജി, രാഖി. മരുമക്കൾ: ദീപു, മനീഷ്.


ക്യാന്‍സര് രോഗികള്‍ക്ക് മുടിമുറിച്ചുകൊടുക്കുന്ന ക്യാമ്പില് മഞ്ജു വാര്യര് | Manju takes up hair donation cause for cancer patients - Malayalam Oneindia\nക്യാന്‍സര് രോഗികള്‍ക്ക് മുടിമുറിച്ചുകൊടുക്കുന്ന ക്യാമ്പില് മഞ്ജു വാര്യര്\nPublished: August 20 2014, 7:52 [IST]\nപാലക്കാട്: തിരിച്ചുവരവില് സിനിമയും നൃത്തവും പരസ്യ ചിത്രങ്ങളും മാത്രമല്ല സമൂഹ്യ പ്രവര്‍കത്തനങ്ങളിലും സജീവമാകാന് തന്നെയാണ് മഞ്ജുവിന്റെ ലക്ഷ്യം. ഇപ്പോള് തന്നെ ഒട്ടനവധി സ്ഥാപനങ്ങളുടെയും സംഘടനകളുടെയും ബ്രാന്റ് അംബാസിഡറായിക്കഴിഞ്ഞു താരം.\nകല്യാണ് ജ്വല്ലേഴ്‌സിന്റെ പരസ്യത്തിലൂടെ തിരിച്ചുവരവ് നടത്തിയ മഞ്ജു, ജ്വല്ലറിയുടെ കേരളത്തിലെ ബ്രാന്റ് അംബാസിഡറാണ്. സ്ത്രീ സംവരണവും സംരക്ഷണവും ലക്ഷ്യമിട്ട സര്‍ക്കാര് കൊണ്ടുവന്ന ഷി ടാക്‌സിയിലൂടെയായിരുന്നു സമൂഹ്യപ്രവര്‍ത്തനങ്ങളുടെ ഭാഗമായത്. തുടര്‍ന്ന് കേരള സര്‍ക്കാറിന്റെ ജെന്റര് പാര്‍ക്കിന്റെയും അംബാസിഡറായി.\n'ഹൗ ഓള്‍ഡ് ആര്‍യു' എന്ന ചിത്രത്തിലൂടെ സമൂഹത്തിലെ സ്ത്രീകള്‍ക്ക് നല്‍കിയത് മറ്റൊരു നല്ല സന്ദേശമാണ്. അടുക്കളപച്ചക്കറി കൃഷിയായിരുന്നു സിനിമയുടെ പ്രമേയം. ഇതോടെ മഞ്ജു കുടുംബശ്രീ കൂട്ടായ്മയുടെയും ബ്രാന്റ് അംബാസിഡറായി.\nഇപ്പോള് കേള്‍ക്കുന്നു പുതിയ വാര്‍ത്ത. ക്യാന്‍സര് രോഗം വന്ന് മുടി നഷ്ടപ്പെട്ടവര്‍ക്ക് മുടിമുറിച്ചു നല്‍കുന്ന ക്യാമ്പയിനിന്റെ ഭാഗമായിരിക്കുകയാണ് മഞ്ജുവും. പാലക്കാട് സെന്റ് തോമസ് കോണ്‍വെന്റ് സ്‌കൂളില് നടന്ന ചടങ്ങില് മഞ്ജു ക്യാമ്പ് ഫഌഗ് ഓഫ് ചെയ്തു. പരിപാടിയുടെ ഭാഗമാകാന് കഴിഞ്ഞതില് സന്തോഷമുണ്ടെന്നും താരം പറഞ്ഞു.\nധാത്രി ഹെയര് ഓയിലിന്റെയും ബ്രാന്റ് അംബാസിഡറാണ് മഞ്ജു വാര്യര്. ക്യാന്‍സര് രോഗം വന്ന് മടി നഷ്ടപ്പെട്ട കൂട്ടുകാരിക്ക് മഞ്ജു മുടി മുറിച്ചു നല്‍കുന്ന ഒരു പരസ്യചിത്രം ഏറെ ജനശ്രദ്ധ ആകര്‍ഷിച്ചതില് ഒന്നാണ്.\n\nmanju warrier actress hair cancer palakkad മഞ്ജു വാര്യര് നടി മുടി ക്യാന്‍സര് അര്‍ബുദം പാലക്കാട്\nNow, Manju Warrier, has kicked off yet another campaign —ahair donation drive for cancer patients, which she flagged off ataschool in Palakkad.\nStory first published: Wednesday, August 20, 2014, 7:52 [IST]


കഴുത്തില് കയര് കുരുങ്ങി 13 കാരന് മരിച്ച സംഭവത്തിൽ ദുരൂഹത; അന്വേഷണത്തിന് പ്രത്യേക സംഘം – News18 Malayalam\nകളിക്കുന്നതിനിടെ അബദ്ധത്തില് കയര് കുരുങ്ങിയെന്നാണ് ആദ്യം കരുതിയത്.\nLast Updated : September 26, 2021, 08:59 IST\nനെടുങ്കണ്ടം: കഴുത്തില് കയര് കുരിങ്ങി 13കാരന് മരിച്ച സംഭവത്തില് ദുരൂഹത. വിശദമായ അന്വേഷണത്തിന് പ്രത്യേക സംഘം. വാഴവര പരപ്പനങ്ങാടി മടത്തുംമുറിയില് ബിജു ഫിലിപ്-സൗമ്യ ദമ്പതികളുടെ മകന് ജെറോള്‍ഡാണ് മരിച്ചത്. കളിക്കുന്നതിനിടെ അബദ്ധത്തില് കയര് കുരുങ്ങിയെന്നാണ് ആദ്യം കരുതിയത്. എന്നാല് പൊലീസ് പരിശോധനയില് തൂങ്ങിമരണമെന്നാണ് പ്രാഥമിക നിഗമനം.\nകാരണം കണ്ടെത്തുന്നതിനായി വിശദമായ അന്വേഷണം നടക്കുകയാണെന്ന് സിഐ ബിഎസ് ബിനു അറിയിച്ചു. കാലില് കയര് കെട്ടിയ സാഹചര്യമാണ് പൊലീസ് പരിശോധിക്കുന്നത്. ഇവിടെ നിന്ന് ദുപ്പട്ടയും പൊലീസിന് ലഭിച്ചു. കയറില് സ്വയം കുരുക്കിട്ട് സ്വയം തൂങ്ങിയതാവണമെന്നാണ് സംഭവസ്ഥലം പരിശോധിച്ച പൊലീസിന്റെ കണ്ടെത്തല്.\nവെള്ളിയാഴ്ച മൂന്നുമണിക്ക് ശേഷം വീടിന്റെ ടെറസിലാണ് സംഭവം നടന്നത്. ജെറാള്‍ഡിന്റെ കൂടെയുണ്ടായിരുന്ന കുട്ടികള് ഓണ്‍ലൈന് ക്ലാസില് പങ്കെടുക്കുകയായിരുന്നു. കുട്ടികളുടെ ഓണ്‍ലൈന് ക്ലാസ് കഴിഞ്ഞിട്ടും ജെറാള്‍ഡിനെ കാണാതായതോടെയാണ് വീട്ടുകാര് നടത്തിയ പരിശോധനയിലാണ് കയറില് തൂങ്ങിയ നിലയില് കണ്ടത്.\nനെടുങ്കണ്ടത്തെ സ്വകാര്യ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല. ജെറോള്‍ഡ് ഉപയോഗിച്ചിരുന്ന ഫോണ് കസ്റ്റഡിയിലെടുത്ത് പരിശോധന നടത്തി. ഇടുക്കി മെഡിക്കല് കോളേജില് പോസ്റ്റുമാര്‍ട്ടം നടത്തിയ ശേഷം ജെറോള്‍ഡിന്റെ മൃതദേഹം ബന്ധുക്കള്‍ക്ക് വിട്ടുനല്‍കി.\nFirst published: September 26, 2021, 08:29 IST


തെച്ചിക്കോട്ടുകാവ് രാമചന്ദ്രന് കൊമ്പില് കോര്‍ത്തത് 13 പേരെ; ആനക്കലിയില് വിരണ്ട് പൂരങ്ങളുടെ നാട്\nMon Feb 17 2020 20:03:38 GMT+0530 (IST)\nകേരളത്തില് ഇന്ന് ജീവിച്ചിരിപ്പുള്ളതില് ഏറ്റവും ഉയരമുള്ളതും എല്ലാ ലക്ഷണങ്ങളും ഒത്തതുമായ ആനയാണ് തെച്ചിക്കോട്ടുകാവ് രാമചന്ദ്രന്. എന്നാല് അമ്പതിലേറെ വയസ് പ്രായമുളള ആനയ്ക്ക് പൂര്‍ണ്ണ കാഴ്ചശക്തിയില്ല.\nAPH8 Feb 2019 4:05 PM GMT\nകോഴിക്കോട്: പൂരങ്ങളുടെ സ്വന്തം നാടായ സാംസ്‌കാരിക നഗരിക്ക് പറയാനുള്ളത് ആനക്കലിയുടെ ചരിത്രവും. മൂന്ന് മാസത്തിനിടെ അഞ്ച് പേരുടെ ജീവനാണ് ആനക്കലിയില് നഷ്ടമായത്. ഏറ്റവും കൂടുതല് പേരെ കൊമ്പില് കോര്‍ത്തത് ആനപ്രേമികളുടെ ഇഷ്ടതോഴനായ തെച്ചിക്കോട്ടുകാവ് രാമചന്ദ്രന് എന്ന ആനയും. ഇന്ന് രണ്ട് പേരേയാണ് വിരണ്ടോടിയ രാമചന്ദ്രന് ചവിട്ടിക്കൊന്നത്. നാല് സ്ത്രീകളും ഒരു വിദ്യാര്‍ഥിയും ആറ് പാപ്പാന്‍മാരും ഉള്‍പ്പടെ 13 പേരെയാണ് തെച്ചിക്കോട്ടുകാവ് രാമചന്ദ്രന് ഇതുവരെ കൊലപ്പെടുത്തിയത്. 2013ല് പെരുമ്പാവൂര് ഊട്ടുമഠം ക്ഷേത്രോല്‍സവത്തിനിടെ ഇടഞ്ഞ രാമചന്ദ്രന് മൂന്ന് സ്ത്രീകളേയാണ് കൊന്നത്. ഇതേതുടര്‍ന്ന് സ്ഥിരം അക്രമകാരികളായ ആനകളെ എഴുന്നള്ളിക്കുന്നത് വിലക്കിക്കൊണ്ട് സര്‍ക്കാര് ഉത്തരവിറക്കി. എന്നാല് ഉത്തരവ് മറികടന്ന് കൊണ്ട് വീണ്ടും ആനയെ എഴുന്നള്ളിക്കുകയായിരുന്നു. എറണാകുളത്തപ്പന് ക്ഷേത്രത്തില് ഒരു സ്ത്രീയേയും കുന്നംകുളം കാട്ടകാമ്പാല് ക്ഷേത്രത്തില് ഒരു വിദ്യാര്‍ത്ഥിയേയും രാമചന്ദ്രന് കൊലപ്പെടുത്തി.\nതെച്ചിക്കോട്ടുകാവ് രാമചന്ദ്രന് രണ്ട് കണ്ണും കാണില്ലെന്ന് ഹെറിറ്റേജ് ആനിമല് ടാസ്‌ക് ഫോര്‍സ് പ്രസിഡന്റ് വി കെ വെങ്കിടാചലം പറയുന്നു. കേരളത്തില് ഇന്ന് ജീവിച്ചിരിപ്പുള്ളതില് ഏറ്റവും ഉയരമുള്ളതും എല്ലാ ലക്ഷണങ്ങളും ഒത്തതുമായ ആനയാണ് തെച്ചിക്കോട്ടുകാവ് രാമചന്ദ്രന്. എന്നാല് അമ്പതിലേറെ വയസ് പ്രായമുളള ആനയ്ക്ക് പൂര്‍ണ്ണ കാഴ്ചശക്തിയില്ല. ധനലക്ഷ്മി ബാങ്ക് മാനേജരായിരുന്ന എ എന് രാമചന്ദ്ര അയ്യര് ബിഹാറിലെ ആനച്ചന്തയില് നിന്ന് വാങ്ങിയ ആനയാണിത്. പിന്നീട് തൃശ്ശൂര് സ്വദേശി വെങ്കിടാദ്രി സ്വാമി ആനയെ വാങ്ങി ഗണേശന് എന്ന് പേരിട്ടു. 1984ല് തെച്ചിക്കോട്ടുകാവ് ദേവസ്വം ആനയെ വാങ്ങി നടക്കിരുത്തിയപ്പോള് ഇട്ട പേരാണ് തെച്ചിക്കോട്ടുകാവ് രാമചന്ദ്രന്. 2011 മുതല് തൃശ്ശൂര് പൂരത്തിന് തെക്കേ ഗോപുര വാതില് തള്ളിത്തുറക്കുന്ന ആചാരപ്രധാനമായ ചടങ്ങിന് നിയോഗിക്കുന്നത് തെച്ചിക്കോട്ട് രാമചന്ദ്രനെയാണ്.\n'നാട്ടാന നിയമങ്ങള് കാറ്റിപ്പറത്തിയാണ് ആനകളെ എഴുന്നള്ളിക്കുന്നത്. ആനപ്രേമി സംഘം എന്ന പേരില് മാഫിയ തന്നെ ഇതിന് പിന്നില് പ്രവര്‍ത്തിക്കുന്നുണ്ട്. ഇന്നത്തെ സംഭവത്തെ തുടര്‍ന്ന് രാമചന്ദ്രനെ എഴുന്നള്ളിക്കുന്നത് വിലക്കിക്കൊണ്ട് വനംവകുപ്പ് ഉത്തരവിറക്കിയിട്ടുണ്ട്. വെങ്കിടാചലം തേജസ് ന്യൂസിനോട് പറഞ്ഞു.\nഇന്നത്തെ സംഭവം അടക്കം തൃശൂരില് അഞ്ച് പേരാണ് മൂന്ന് മാസത്തിനിടെ ആന ഇടഞ്ഞതിനെ തുടര്‍ന്ന് കൊല്ലപ്പെടുന്നത്. പുതൃക്കോവില് പാര്‍ത്ഥ സാരഥി, നാണു എഴുത്തച്ചന് ശങ്കരനാരായണന്, ചിറ്റിലപ്പിള്ളി ഡേവിസിന്റെ കുട്ടിശങ്കരന്, തെച്ചുകോട്ടുകാവ് രാമചന്ദ്രന് എന്നീ ആനകളാണ് ഇടഞ്ഞത്. കോഴിക്കോട് നരിക്കുനി അരീക്കല് വീട്ടില് ഗംഗാധരന്(60), കണ്ണൂര് തളിപ്പറമ്പ് നിഷ നിവാസില് നാരായണന്(ബാബു-66) എന്നിവരാണ് ഇന്ന് കൊല്ലപ്പെട്ടത്.\nഡിസംബര് ഒന്നിന് പൂതൃക്കോവില് പാര്‍ത്ഥസാരഥി ക്ഷേത്രത്തിനകത്ത് വച്ച് ഇതേ ക്ഷേത്രത്തിന്റെ പാര്‍ത്ഥസാരഥി എന്ന ആന ഇടഞ്ഞ് പാപ്പാനെ ആക്രമിച്ച് കൊലപ്പെടുത്തിയിരുന്നു. പിന്നീട് ഡിസംബര് 17 ന് മായന്നൂര് അയ്യപ്പന് വിളക്കിനിടെ ശങ്കരനാരായണന് എന്ന ആന പാപ്പാന് രാജേഷിനെ കുത്തിക്കൊലപ്പെടുത്തി. ജനുവരി 27 ന് തൃശ്ശൂര് പൊങ്ങണംകാട് വച്ച് കുട്ടിശങ്കരന് എന്ന ആന പാപ്പാനായ ബാബുവിനെ കൊലപ്പെടുത്തിയിരുന്നു. ആനയിടഞ്ഞ് പാപ്പാന്‍മാരും പൂര പ്രേമികളുമടക്കം നിരവധി പേര് മരിച്ചിട്ടും നാട്ടാന സംരക്ഷണ നിയമങ്ങളും ചട്ടങ്ങളും കാറ്റില് പറത്തുകയാണ് അധികൃതരും പൂര പ്രേമികളും.\nthechikkottukavu ramachandran elephant attack


ഇന്ത്യയില് 39,999 രൂപയ്ക്കുളളില് വാങ്ങാവുന്ന മികച്ച സ്‌നാപ്ഡ്രാഗണ് 845 സ്മാര്‍ട്ട്‌ഫോണുകള് | Best Snapdragon 845 smartphones to buy in India under Rs. 39,999 - Malayalam Gizbot\n11 min ago ഫ്ലിപ്പ്കാർട്ട് റിപ്പബ്ലിക്ക് ഡേ സെയിലിലൂടെ മികച്ച ഓഫറുകളിൽ സ്മാർട്ട്ഫോൺ സ്വന്തമാക്കാം\n57 min ago ബിഎസ്എൻഎൽ ലാന്റ് ലൈനിൽ നിന്ന് കോളുകൾ വിളിച്ചാൽ ബില്ലിൽ 50 രൂപ വരെ ലാഭിക്കാം\nഒരു ഉപകരണത്തിന്റെ പ്രവര്‍ത്തനം അതിന്റെ പ്രോസസര് അല്ലെങ്കില് SoCയെ ആശ്രയിച്ചിരിക്കും. ഇവിടെ പ്രധാന ക്രഡിറ്റ് ക്വല്‍കോമിനാണ്, അത് ആധുനികമായ ചിപ്‌സെറ്റുകള് തുടര്‍ച്ചയായി അവതരിപ്പിക്കുന്നു.\nഇത് വളരെ വിജയകരമായി പ്രവര്‍ത്തിക്കുന്നു. പ്രത്യേകിച്ചും പ്രീമിയം ആന്‍ഡ്രോയിഡ് ഫോണുകളില്. അത്തരം സ്‌നാപ്ഡ്രാഗണ് പിന്തുണയ്ക്കുന്ന 39,999 രൂപയ്ക്കുളളിലെ മികച്ച ഉപകരണങ്ങളുടെ ലിസ്റ്റ് ചുവടെ കൊടുക്കുന്നു.\n. 5.5 ഇഞ്ച് FHD അമോലെഡ് ഡിസ്‌പ്ലേ\n. 4/6/8ജിബി റാം, 64/128/256ജിബി സ്‌റ്റോറേജ്\n. ഹെബ്രിഡ് ഡ്യുവല് സിം\n. 12എംപി/8എംപി റിയര് ക്യാമറ\n. 8ജിബി റാം, 128ജിബി സ്‌റ്റോറേജ്\n. 6.18 ഇഞ്ച് FHD+ ഐപിഎസ് ഡിസ്‌പ്ലേ\n. 6ജിബി റാം, 64ജിബി സ്‌റ്റോറേജ്\n. 6.1 ഇഞ്ച് ഐപിഎസ് ഡിസ്‌പ്ലേ\n. 4ജിബി റാം, 64/128ജിബി സ്‌റ്റോറേജ്\n. 2TB എക്‌സ്പാന്‍ഡബിള്\n. 16എംപി/16എംപി റിയര് ക്യാമറ\n. 6/8ജിബി റാം, 128/256ജിബി സ്‌റ്റോറേജ്\n. 6ജിബി റാം, 128ജിബി സ്‌റ്റോറേജ്


Kerala rain monsoon active orange yellow alerts in various districts live updates-ശക്തമായ മഴ തുടരും; അഞ്ച് ജില്ലകളിൽ ഓറഞ്ച് അലർട്ട്\nശക്തമായ മഴ തുടരും; അഞ്ച് ജില്ലകളിൽ ഓറഞ്ച് അലർട്ട്\nഉരുൾപൊട്ടൽ, മണ്ണിടിച്ചിൽ, വെള്ളപ്പൊക്കം തുടങ്ങിയ ദുരന്തങ്ങൾക്കുള്ള സാധ്യത അതിതീവ്ര മഴ ലഭിക്കുന്ന പ്രദേശങ്ങളിൽ വളരെ കൂടുതലായിരിക്കുമെന്ന് സംസ്ഥാന ദുരന്തനിവാരണ അതോറിറ്റി മുന്നറിയിപ്പ് നൽകുന്നു.\nUpdated: July 31, 2020 7:20:25 am\nതിരുവനന്തപുരം: തെക്ക് പടിഞ്ഞാറൻ കാലവർഷം ശക്തിപ്രാപിച്ചതിനെതുടർന്ന് സംസ്ഥാനത്ത് ശക്തമായ മഴ ഇന്നും തുടരും. ഒറ്റപ്പെട്ടയിടങ്ങളിൽ അതിശക്തമായ മഴയ്ക്ക് സാധ്യതയുണ്ടെന്ന് കാലാവസ്ഥ നിരീക്ഷണ കേന്ദ്രം അറിയിച്ചു. അതിശക്തമായ മഴയ്ക്കുള്ള സാധ്യത കണക്കിലെടുത്ത് അഞ്ച് ജില്ലകളിൽ ഓറഞ്ച് അലർട്ട് പ്രഖ്യാപിച്ചിട്ടുണ്ട്. ഇടുക്കി, മലപ്പുറം, കോഴിക്കോട്, കണ്ണൂർ, കാസർഗോഡ് ജില്ലകളിലാണ് സംസ്ഥാന ദുരന്ത നിവാരണ അതോറിറ്റി ഓറഞ്ച് അലർട്ട് പ്രഖ്യാപിച്ചിരിക്കുന്നത്.\nഇതിന് പുറമെ ഏഴ് ജില്ലകളിൽ ഇന്ന് യെല്ലോ അലർട്ടും പ്രഖ്യാപിച്ചിട്ടുണ്ട്. ഓഗസ്റ്റ്3വരെ വിവിധ ജില്ലകളിൽ യെല്ലോ അലർട്ടാണ്.\nജൂലൈ 31 : തിരുവനന്തപുരം, കൊല്ലം, പത്തനംതിട്ട, തൃശൂർ, മലപ്പുറം, കോഴിക്കോട്, കണ്ണൂർ. 2020ഓഗസ്റ്റ് 1 : മലപ്പുറം, കോഴിക്കോട്, കണ്ണൂർ, കാസറഗോഡ്. 2020\nഓഗസ്റ്റ്2: ആലപ്പുഴ, ഇടുക്കി, എറണാകുളം, തൃശ്ശൂർ, മലപ്പുറം, കോഴിക്കോട്, കണ്ണൂർ, കാസറഗോഡ്. 2020\nഓഗസ്റ്റ്3: ആലപ്പുഴ, കോട്ടയം, ഇടുക്കി, എറണാകുളം, മലപ്പുറം, കോഴിക്കോട്, വയനാട്, കണ്ണൂർ, കാസറഗോഡ്.\nഇവിടങ്ങളിൽ ശക്തമായ കാറ്റിനും മഴയ്ക്കും മുന്നറിയിപ്പുള്ള സാഹചര്യത്തിൽ ഉരുൾപൊട്ടൽ, മണ്ണിടിച്ചിൽ സാധ്യതയുള്ള പ്രദേശങ്ങളിൽ വസിക്കുന്നവർ, നദിക്കരകളിൽ താമസിക്കുന്നവർ തുടങ്ങിയവർ പ്രത്യേക ജാഗ്രത പാലിക്കണം. കടലാക്രമണ സാധ്യതയുള്ള തീരദേശ വാസികളും ജാഗ്രത പാലിക്കണം. കാറ്റിൽ മരങ്ങൾ കടപുഴകി വീണും പോസ്റ്റുകൾ തകർന്നു വീണും ഉണ്ടാകാനിടയുള്ള അപകടങ്ങളെയും ശ്രദ്ധിക്കണമെന്ന് സംസ്ഥാന ദുരന്ത നിവാരണ അതോറിറ്റി അറിയിച്ചു.\nAlso Read: Kerala Weather: അടുത്ത അഞ്ച് ദിവസവും കേരളത്തിൽ ശക്തമായ മഴയ്ക്ക് സാധ്യത; വിവിധ ജില്ലകളിൽ ഓറഞ്ച്, യെല്ലോ അലർട്ടുകൾ\nശക്തമായ കാറ്റ് വീശിയടിക്കാൻ സാധ്യതയുള്ളതിനാൽ മത്സ്യബന്ധനത്തിനും വിലക്കുണ്ട്. 40 മുതൽ 50 കിലോമീറ്റർ വേഗതയിൽ കാറ്റടിക്കുമെന്നാണ് കാലാവസ്ഥ വകുപ്പ് അറിയിക്കുന്നത്. 31, ഓഗസ്റ്റ് 1, 2,3തീയതികളിൽ കേരളത്തിലും ലക്ഷദ്വീപിലും ശക്തമായ മഴയ്ക്കും സാധ്യതയുണ്ടെന്നും കാലാവസ്ഥ നിരീക്ഷണ കേന്ദ്രം മുന്നറിയിപ്പ് നൽകുന്നു.\nഅപകടസാധ്യത മുന്നിൽ കണ്ട് ജാഗ്രത പാലിക്കണം\nഅതിതീവ്ര മഴ വലിയ അപകടസാധ്യതയുള്ളതാണ്. ഉരുൾപൊട്ടൽ, മണ്ണിടിച്ചിൽ, വെള്ളപ്പൊക്കം തുടങ്ങിയ ദുരന്തങ്ങൾക്കുള്ള സാധ്യത ഇത്തരത്തിൽ മഴ ലഭിക്കുന്ന പ്രദേശങ്ങളിൽ വളരെ കൂടുതലായിരിക്കും. ആയതിനാൽ സർക്കാർ സംവിധാനങ്ങളും പൊതുജനങ്ങളും പൂർണ്ണ സജ്ജരാവുകയും മുൻകരുതൽ നടപടികൾ പൂർത്തീകരിക്കേണ്ടതുമാണ്. ഇടുക്കി ജില്ലയിൽ അതിതീവ്ര മഴ പെയ്യുന്ന സാഹചര്യം എറണാകുളം, കോട്ടയം ജില്ലകളിലെ സ്ഥിതി കൂടുതൽ രൂക്ഷമാക്കാനുള്ള സാധ്യത മുന്നിൽ കണ്ടുകൊണ്ടുള്ള തയ്യാറെടുപ്പുകൾ നടത്തേണ്ടതാണ്. രാത്രി സമയങ്ങളിൽ മഴ ശക്തമാകാനുള്ള സാധ്യത മുന്നിൽ കണ്ട് കൊണ്ട് ദുരന്ത സാധ്യത മേഖലയിലുള്ളവർക്ക് ക്യാമ്പുകൾ സജ്ജീകരിച്ച് ആളുകളെ അറിയിക്കേണ്ടതും പകൽ സമയത്ത് തന്നെ ക്യാമ്പുകളിലേക്ക് ആളുകളെ മാറ്റേണ്ടതുമാണെന്ന് സംസ്ഥാന ദുരന്ത നിവാരണ അതോറിറ്റി അറിയിച്ചു.\nബംഗാൾ ഉൾക്കടലിൽ ന്യൂനമർദ്ദം രൂപപ്പെടാൻ സാധ്യത\nഓഗസ്റ്റ് നാലോടു കൂടി ബംഗാള് ഉള്‍ക്കടലില് ഒരു ന്യൂനമര്‍ദം രൂപപ്പെടാനുള്ള നേരിയ സാധ്യതയുണ്ടെന്ന് കേന്ദ്ര കാലാവസ്ഥ വകുപ്പ് സംസ്ഥാന ദുരന്ത നിവാരണ അതോറിറ്റിയെ അറിയിച്ചിട്ടുണ്ട്. മുന് വര്‍ഷങ്ങളില് ഇത്തരത്തില് ബംഗാള് ഉള്‍ക്കടലില് ന്യൂനമര്‍ദങ്ങള് രൂപം കൊണ്ടപ്പോഴാണ് കേരളത്തില് അതിതീവ്രമഴ ഉണ്ടായത്.\nAlso Read: Horoscope Today July 31, 2020: നിങ്ങളുടെ ഇന്നത്തെ ദിവസം, രാശിഫലം\nഅതിതീവ്രമഴ സാധ്യത നിലവില് പ്രവചിക്കപ്പെട്ടിട്ടില്ലെങ്കിലും മുന്നറിയിപ്പിനെ ഗൗരവത്തില് കണ്ട് തയ്യാറെടുപ്പ് നടപടികള് സ്വീകരിച്ചു വരികയാണ്. ക്യാമ്പുകള്‍ക്ക് കെട്ടിടങ്ങള് സജ്ജമാക്കിയിട്ടുണ്ട്. ന്യൂനമര്‍ദത്തിന്‍റെ രുപീകരണവും വികാസവും സംസ്ഥാന ദുരന്ത നിവാരണ അതോറിറ്റിയും കേന്ദ്ര കാലാവസ്ഥ വകുപ്പും സൂക്ഷമമായി നിരീക്ഷിച്ചു വരികയാണെന്ന് മുഖ്യമന്ത്രി അറിയിച്ചു.\nഓറഞ്ച് അലര്‍ട്ട് പ്രഖ്യാപിച്ച മലപ്പുറം, കോഴിക്കോട്, വയനാട്, കണ്ണൂര്, കാസര്‍ഗോഡ് ജില്ലകളില് ഒറ്റപ്പെട്ടയിടങ്ങളില് 24 മണിക്കൂറില് 11 മുതല് 20 സെന്റീമീറ്റര് മഴയാണ് പ്രവചിക്കുന്നത്. കഴിഞ്ഞ ദിവസം അതിശക്തമായ മഴ ലഭിച്ച കോട്ടയം, എറണാകുളം ജില്ലകളിൽ അതീവ ജാഗ്രത പാലിക്കാന് നിര്‍ദേമുണ്ട്.\nWeb Title: Kerala rain monsoon active orange yellow alerts in various districts live updates\nനാല് പോസിറ്റീവ് കേസ്, സമ്പര്‍ക്കത്തിലുള്ള 2123 പേര് ‘നെഗറ്റീവ്’; ഇത് മാസ്‌ക് ധരിക്കേണ്ടതിന്റെ ആലപ്പുഴ പാഠം\nInternational Yoga Day 2021: ഇന്ന് അന്താരാഷ്ട്ര യോഗ ദിനം\nHoroscope Today June 21, 2021: നിങ്ങളുടെ ഇന്നത്തെ ദിവസം, രാശി ഫലം\nപിണറായിക്കെതിരായ വിമര്‍ശനം വ്യക്തിപരം തന്നെ, ഇനിയും പലതും പുറത്തു വരാനുണ്ട്: കെ സുധാകരന്\nഇന്നും സമ്പൂര്‍ണ ലോക്ക്ഡൗണ്; നാളെ മുതല് ഇളവുകള്


Sidhique Kappan: സ്വന്തമായി 'റിപ്പബ്ലിക്കും കോടതിയുമുള്ള' അ‍ര്‍ണബ്; വെള്ളംകുടിക്കാൻ സ്ട്രോയ്ക്കുവേണ്ടി കാത്തിരിക്കുന്ന സ്റ്റാൻ സ്വാമി - arnab goswami and siddique kappan what is the additional right for republic tv chief | Samayam Malayalam\narnab goswami and siddique kappan what is the additional right for republic tv chief\nLeonald Daisy Mathew | Samayam Malayalam | Updated: 14 Nov 2020, 09:42:00 PM\nനീതിയുടെ തുലാസിൽ കള്ളമില്ലെന്നാണല്ലോ പറച്ചിൽ. എന്നാൽ സുപ്രീംകോടതിയിൽ നിന്നും അർണബിന് ലഭിച്ച പ്രത്യേക പരിഗണന പറഞ്ഞുവെക്കുന്നത് എന്താണ്.\nആത്മഹത്യാ പ്രേരണാ കുറ്റത്തിൽ അറസ്റ്റിലായ അർണബ് ഗോസ്വാമിയുടെ ജാമ്യഹർജി രാജ്യത്തെ പരമോന്നത കോടതിയായ സുപ്രീംകോടതി ഒറ്റ ദിവസംകൊണ്ടാണ് പരിഗണിച്ചത്. ഇത് കൊവിഡ് കാലമാണ്. കോടതിയുടെ പരിഗണനയിൽ വരാതെ നിരവധി കേസുകളാണ് കെട്ടിക്കിടക്കുന്നതും മാറ്റിവെക്കപ്പെട്ടതും. അങ്ങനെയൊന്നാണ് ഭീമ കൊറേഗാവ് കേസിൽ കസ്റ്റഡിയിലെടുക്കപ്പെട്ട 83 കാരനായ സ്റ്റാൻ സ്വാമിയുടേത്. പാർക്കിൻസൺ രോഗം മൂലം വിറയലുള്ള അദ്ദേഹം വെള്ളം കുടിക്കാൻ സ്ട്രോ നൽകണമെന്ന് ഹർജി നൽകി. ഈ കേസ് 20 ദിവസമാണ് കോടതി നീട്ടിവെച്ചത്. അങ്ങനെയൊരു നീതിന്യായ വ്യവസ്ഥയിൽ അർണബിന്റെ കേസ് തിടുക്കത്തിൽ പരിഗണിക്കപ്പെടുമ്പോഴാണ് യഥാർത്ഥ നീതി ആരുടെയൊപ്പമാണെന്ന് ജനങ്ങൾ ചോദിക്കുന്നത്.\nനീതിയുടെ തുലാസിൽ കള്ളമില്ലെന്നാണല്ലോ പൊതുവേയുള്ള പറച്ചിൽ. കുറ്റത്തിനുള്ള ശിക്ഷ വിധിക്കുമ്പോൾ തുലാസിന്റെ തട്ടുകൾ ഏറിയും കുറഞ്ഞും നിൽക്കരുതല്ലോ. നിൽക്കില്ലെന്നുതന്നെയാണ് പൊതുജനങ്ങളുടെ വിശ്വാസം. പക്ഷേ ടെലിവിഷൻ അവതാരകനും ചാനൽ മേധാവിയുമായ അർണബിന്റെയും മലയാളി മാധ്യമപ്രവർത്തകനായ സിദ്ദിഖ് കാപ്പന്റേയും കേസുകൾ പരിഗണിച്ച കോടതി ആ വിശ്വാസത്തെ കളങ്കപ്പെടുത്തിയിട്ടുണ്ടോയെന്ന് സംശയിക്കണം.\nകൊമേഡിയനായ കുനാൽ കമ്ര ട്വിറ്ററിൽ പങ്കുവെച്ചതും ഇതേ ആശങ്കയാണ്. സുപ്രീംകോടതിയാണ് രാജ്യത്തെ ഏറ്റവും വലിയ തമാശ എന്നായിരുന്നു കുനാലിന്റെ ട്വീറ്റ്. കാവി നിറമണിഞ്ഞ സുപ്രീംകോടതിയുടെ ചിത്രവും അദ്ദേഹം പങ്കുവെച്ചു. ജസ്റ്റിസ് ഡിവൈ ചന്ദ്രചൂഡിനെതിരെയും കുനാൽ രൂക്ഷ വിമർശനം ഉന്നയിച്ചു. സംഭവത്തിൽ കോടതിയലക്ഷ്യത്തിന് കുനാലിനെതിരെ കേസെടുക്കാൻ അറ്റോർണി ജനറൽ കെസി വേണുഗോപാൽ അനുമതി നൽകിയിട്ടുണ്ട്. പക്ഷേ ജനങ്ങളുടെ യഥാർത്ഥ ആശങ്ക ഇങ്ങനെയൊക്കെയായിരിക്കെ കുനാൽ മാപ്പുപറയാൻ തയ്യാറല്ല. നിയമനടപടി നേരിടാനാണ് അദ്ദേഹത്തിന്റെ തീരുമാനം.\nസ്വന്തം 'റിപ്പബ്ലിക്കിലിരുന്ന്' പ്രതിപക്ഷത്തെ അർബൻ നക്സലുകളും രാജ്യദ്രോഹികളുമായി വിധിക്കുന്ന അർണബിനേറ്റ തിരിച്ചടിയാണ് ഇപ്പോഴത്തെ കേസ്. അവിടേക്ക് നിയമം കടന്നുചെല്ലില്ലെന്ന ദാർഷ്ട്യം അർണബിനെ മദിച്ചിരുന്നു. എന്നാൽ അതിനേറ്റ പ്രഹരമാണ് ആത്മഹത്യാ പ്രേരണ കുറ്റവും ടിആർപി കേസുമെല്ലാം. അർണബ് 'റിപ്പബ്ലിക്കിലിരുന്ന്' നടത്തുന്നത് മാധ്യമ പ്രവർത്തനമല്ലെന്ന് തുടക്കം മുതലേ ആരോപണമുണ്ട്. അതുകൊണ്ടുതന്നെയാകാം അദ്ദേഹത്തിന്റെ അറസ്റ്റിനെതിരെ മാധ്യമ സമൂഹത്തിൽ നിന്നും പ്രതിഷേധങ്ങൾ ഉയരാതിരുന്നത്. മാത്രവുമല്ല അഭിപ്രായ സ്വാതന്ത്ര്യത്തിന്റെ പേരിലല്ല അർണബിന്റെ അറസ്റ്റ്. മറിച്ച് ഒരു ക്രിമിനൽ കേസിലാണ്. എന്നാൽ രാജ്യദ്രോഹകുറ്റം ചുമത്തി അറസ്റ്റ് ചെയ്യപ്പെട്ട സിദ്ദിഖ് കാപ്പന് ലഭിക്കേണ്ട നീതിയെപ്പറ്റി അവർ ബോധവാന്മാരാണുതാനും. അതിനായവർ പോരാടുന്നുമുണ്ട്. പക്ഷേ കോടതിയിൽ നിന്നും ലഭിക്കേണ്ട സ്വാഭാവിക നീതി സിദ്ദിഖിന് ലഭിച്ചിട്ടില്ല. അതുകൊണ്ടാണ് അർണബിനെ താലോലിക്കുന്ന സുപ്രീംകോടതിയുടെ നടപടി വിചിത്രമായി തോന്നുന്നത്.\nകഴിഞ്ഞ ഒരു വർഷത്തിലേറെയായി സഞ്ജീവ് ഭട്ട് എന്ന മുൻ ഐപിഎസ് ഓഫീസർ തടവിലാണ്. മൂന്ന് പതിറ്റാണ്ട് മുമ്പത്തെ കേസിലാണ് അദ്ദേഹത്തെ പിടിച്ച് അകത്താക്കിയിരിക്കുന്നത്. അദ്ദേഹത്തിന്റെ ഭാര്യ ശ്വേതാ ഭട്ട് സുപ്രീകോടതിയെ സമീപിച്ചെങ്കിലും ഫലമുണ്ടായില്ല. അവിടെയാണ് ഭരണകൂടത്തിന്റെ കിങ്കിരന്മാർക്ക് ലഭിക്കുന്ന 'സ്വാഭാവിക നീതിയും' എതിർ ശബ്ദങ്ങളായ മനുഷ്യാവകാശ പ്രവർത്തകർ നേരിടേണ്ടിവരുന്ന പീഡനവും ചോദ്യചിഹ്നമാകുന്നത്. അതിൽ വരവര റാവുവുണ്ട്, ഉമർഖാലിദുണ്ട്, മറ്റനേകം നാവുകളുണ്ട്. അരിയപ്പെട്ട നാവുകൾക്കുവേണ്ടി സുപ്രീംകോടതി ശബ്ദിക്കില്ലെന്നാണോ?\nസമയം മലയാളം സീനിയർ ഡിജിറ്റല് കണ്ടന്‍റ് പ്രൊഡ്യൂസര് ലിയോനാൾഡ് ഡെയ്സി മാത്യു എഴുതുന്ന ദ്വൈവാര പംക്തിയാണ് 'കാണി'. പഴയ ലക്കങ്ങള് ഇവിടെ വായിക്കാം. അഭിപ്രായങ്ങള് വ്യക്തിപരം. പ്രതികരണങ്ങള്‍ക്ക് - leonald.mathew@timesinternet.in\nകൊവിഡിനെ നിസാരമായി കാണുമ്പോള്.... ആര്‍ട്ടിക്കിള് ഷോ\nസിദ്ദിഖ് കാപ്പൻ അർണബ് ഗോസ്വാമി Supreme Court Sidhique Kappan Leonald Daisy Mathew Arnab Goswami\nWeb Title : arnab goswami and siddique kappan what is the additional right for republic tv chief


mofiya parveen culprit bail മോഫിയ പർവീന്റെ ആത്മഹത്യ\nആലുവയിൽ നി‍യമ വിദ്യാർഥിനി മോഫിയ പർവീൺ ആത്മഹത്യ ചെയ്ത സംഭവത്തിൽ പ്രതികൾ സമർപ്പിച്ച ജാമ്യാപേക്ഷ എറണാകുളം സെഷൻസ് കോടതി തള്ളി. മൊഫിയയുടെ ഭർത്താവ് സുഹൈൽ, ഇയാളുടെ മാതാപിതാക്കൾ എന്നിവരാണ് കേസിലെ പ്രതികൾ. ആലുവ മജിസ്ട്രേറ്റ് കോടതി ഇവരുടെ ഹർജി നേരത്തെ തളളിയിരുന്നു. (mofiya parveen culprit bail)\nമോഫിയയുടെ ആത്മഹത്യക്ക് തങ്ങളല്ല കാരണമെന്നും പൊലീസിൻറെ ഭാഗത്തു നിന്ന് മോശം പെരുമാറ്റമാണ് ഉണ്ടായതെന്നുമായിരുന്നു ഇവരുടെ വാദം. എന്നാൽ സുഹൈലിൻറെ മൊബൈൽ ഫോൺ അടക്കം ശാസ്ത്രീയമായി പരിശോധിച്ച് തെളിവ് കണ്ടെത്താൻ ശ്രമിക്കുകയാണെന്നും ജാമ്യം അനുവദിക്കരുതെന്നും പ്രോസിക്യൂഷൻ ആവശ്യപ്പട്ടിരുന്നു. തുടർന്നാണ് കോടതി ജാമ്യാപേക്ഷ തള്ളിയത്.\nRead Also : മോഫിയയെ സുഹൈൽ തലാക്ക് ചൊല്ലിയിരുന്നു; രേഖകൾ പിടിച്ചെടുത്ത് ക്രൈംബ്രാഞ്ച്; കുടുംബം നിയമനടപടിക്ക്\nമോഫിയ ഭർത്താവിന് അയച്ച ശബ്ദ സന്ദേശങ്ങൾ അന്വേഷണ സംഘത്തിന് നേരത്തെ ലഭിച്ചിരുന്നു. പീഡനം ഇനിയും സഹിക്കാൻ വയ്യെന്നും ജീവിച്ചിരിക്കാൻ തോന്നുന്നില്ലെന്നും സന്ദേശത്തിൽ മോഫിയ പറയുന്നത്. സ്ത്രീധനത്തിന്റെ പേരിൽ ഭർതൃവീട്ടിൽ നടന്ന പീഡനങ്ങളെ കുറിച്ചും ഓഡിയോ ക്ലിപ്പിൽ പരാമർശമുണ്ട്.\nഭർതൃവീട്ടിലെ പീഡനത്തെ തുടർന്നും സിഐയുടെ പെരുമാറ്റത്തെ തുടർന്നുമാണ് മോഫിയ ആത്മഹത്യ ചെയ്തത്. കുറ്റപത്രത്തിൽ മുൻ സിഐ സുധീറിന്റെ പേരും പരാമർശിച്ചിരുന്നു. സുധീറിന്റെ പെരുമാറ്റം മോഫിയക്ക് മാനസിക വിഷമം ഉണ്ടാക്കിയെന്നാണ് കുറ്റപത്രത്തിലുള്ളത്. സിഐയുടെ പെരുമാറ്റം പെൺകുട്ടിയെ മരണത്തിലേക്ക് തള്ളിവിടുന്നതിന് കാരണമായിയെന്ന് എഫ്ഐആറിൽ പറയുന്നു. മോഫിയ ഭർത്താവിനെ അടിച്ചപ്പോൾ സിഐ കയർത്ത് സംസാരിച്ചു എന്നും കണ്ടെത്തലുണ്ട്.\nമോഫിയയും ഭർത്താവും തമ്മിലുള്ള പ്രശ്നം ചർച്ചചെയ്ത് പരിഹരിക്കാൻ വേണ്ടിയാണ് സ്റ്റേഷനിലേക്ക് വിളിപ്പിച്ചത്. എസ്പിക്ക് ലഭിച്ച കത്തിന്റെ അടിസ്ഥാനത്തിലായിരുന്നു നടപടി. എന്നാൽ ഒരു ഘട്ടത്തിൽ മോഫിയയുടെ നിയന്ത്രണം നഷ്ടപ്പെടുകയും ഭർത്താവിനെ അടിക്കുകയും ചെയ്തു. ഈ സമയം സിഐ സുധീർ മോഫിയയോട് കയർത്ത് സംസാരിച്ചു. ഇത് യുവതിക്ക് കടുത്ത മനോവിഷമം ഉണ്ടാക്കി. നീതി ലഭിക്കില്ല എന്ന തോന്നൽ യുവതിയെ ആത്മഹത്യയിലേക്ക് നയിച്ചു എന്നും എഫ്ഐആറിൽ പറയുന്നു. സ്റ്റേഷനിൽ നിന്ന് വീട്ടിൽ എത്തിയ ഉടനെയാണ് മോഫിയ ആത്മഹത്യ ചെയ്തതെന്നും കുറ്റപത്രത്തിൽ പറയുന്നു.\nStory Highlights : mofiya parveen culprit bail plea dismissed\nRead more on: bail plea | mofiya parveen


എല്‍ദോയുടെ കൈ ഒടിഞ്ഞിട്ടില്ലെന്ന റിപ്പോര്‍ട്ടില് സിപിഐക്ക് അതൃപ്തി – ScheduledPress\nby Web Desk July 28, 2019 0110\nപൊലീസ് മര്‍ദനത്തില് കൈ ഒടിഞ്ഞതായി താന് എവിടെയും പറഞ്ഞിട്ടില്ലെന്ന്\nസിപിഐ എംഎല്‍എ എല്‍ദോ എബ്രഹാം കഴിഞ്ഞ ദിവസം മാധ്യമങ്ങളോട്\nകൊച്ചി: എല്‍ദോ എബ്രഹാം എംഎല്‍എയുടെ കൈ ഒടിഞ്ഞിട്ടില്ലെന്ന പൊലീസ് റിപ്പോര്‍ട്ട് അന്വേഷണം അട്ടിമറിക്കുന്നതിനു വേണ്ടിയാണെന്ന് സിപിഐ എറണാകുളം ജില്ലാ സെക്രട്ടറി പി.രാജു. എല്‍ദോയുടെ കൈ ഒടിഞ്ഞു എന്ന് എവിടെയും പറഞ്ഞിട്ടില്ലെന്ന് രാജു പറഞ്ഞു. പൊലീസ് മനഃപ്പൂര്‍വ്വം ഉണ്ടാക്കിയ റിപ്പോര്‍ട്ടാണ് ഇന്നലെ പുറത്തുവിട്ടത്. അന്വേഷണം അട്ടിമറിക്കുന്നതിന് വേണ്ടിയാണിത്. കലക്ടറുടെ നേതൃത്വത്തില് മജിസ്റ്റീരിയല് അന്വേഷണം നടക്കുന്ന വിഷയത്തില് പൊലീസ് റിപ്പോര്‍ട്ട് നല്‍കിയതില് സിപിഐ അതൃപ്തി അറിയിച്ചു.\nപൊലീസ് മാധ്യമങ്ങള്‍ക്ക് റിപ്പോര്‍ട്ട് ചോര്‍ത്തി നല്‍കുകയായിരുന്നു. ഇത് ഗൂഢാലോചനയുടെ ഭാഗമാണ്. ലാത്തിചാര്‍ജിന് പിന്നില് ഗൂഢാലോചനയുണ്ട്. ഉന്നത ഉദ്യോഗസ്ഥരെ മാറ്റി നിര്‍ത്തിയാണ് ലാത്തിചാര്‍ജ് നടന്നത്. ഇതില് ഗൂഢാലോചനയുണ്ട്. ഞാറയ്ക്കല് സിഐക്കെതിരെ നടപടിയുണ്ടാകുമെന്നും രാജു കൂട്ടിച്ചേര്‍ത്തു\nപൊലീസ് മര്‍ദനത്തില് കൈ ഒടിഞ്ഞതായി താന് എവിടെയും പറഞ്ഞിട്ടില്ലെന്ന് സിപിഐ എംഎല്‍എ എല്‍ദോ എബ്രഹാം കഴിഞ്ഞ ദിവസം മാധ്യമങ്ങളോട് പറഞ്ഞിരുന്നു. എംഎല്‍എയുടെ കൈ ഒടിഞ്ഞിട്ടില്ലെന്ന മെഡിക്കല് റിപ്പോര്‍ട്ട് പുറത്തുവന്നതിനു പിന്നാലെയാണ് വിശദീകരണവുമായി എംഎല്‍എ എത്തിയത്. കൈ ഒടിഞ്ഞു എന്ന് എവിടെയും പറഞ്ഞിട്ടില്ല. പരുക്കിനെ പറ്റി തര്‍ക്കത്തിനുള്ള സമയമല്ല. കലക്ടറുടെ നേതൃത്വത്തിലുള്ള അന്വേഷണത്തില് വിശ്വാസമുണ്ടെന്നും എല്‍ദോ എബ്രഹാം പറഞ്ഞു. കൊച്ചിയിലെ സ്വകാര്യ ആശുപത്രിയില് നിന്നുള്ള മെഡിക്കല് റിപ്പോര്‍ട്ടാണ് നേരത്തെ പുറത്തുവന്നത്.\n”മാര്‍ച്ചിനിടെ പൊലീസ് തന്നെയും മറ്റ് സിപിഐ നേതാക്കളെയും മര്‍ദിക്കുന്ന ദൃശ്യങ്ങള് നേരത്തെ പുറത്തുവന്നിട്ടുണ്ട്. ആ ദൃശ്യങ്ങള് തന്നെയാണ് ജീവിക്കുന്ന തെളിവ്. പൊലീസ് ജലപീരങ്കി പ്രയോഗിച്ചു. അപ്പോള് ഞാന് തെറിച്ചുവീണു. ആ വീഴ്ചയില് ഇടത് ഭാഗം ചേര്‍ന്നാണ് വീണത്. അപ്പോഴാണ് മുട്ടിന് പരുക്കേറ്റത്. മുട്ടിന് പരുക്കുണ്ട് എന്ന് മാത്രമാണ് ഞാന് നേരത്തെയും പറഞ്ഞത്. അല്ലാതെ കൈ ഒടിഞ്ഞു എന്ന് ഞാന് എവിടെയും പറഞ്ഞിട്ടില്ല. മാധ്യമങ്ങളിലാണ് അത്തരം വാര്‍ത്തകള് പുറത്തുവന്നത്,” എല്‍ദോ എബ്രഹാം പറഞ്ഞു.\nപൊലീസ് തങ്ങളുടെ ഭാഗം ന്യായീകരിക്കാനാണ് ശ്രമിക്കുന്നത്. പരുക്കുകളുടെ ആഴം അളന്നുനോക്കേണ്ട സമയമല്ല. പൊലീസ് റിപ്പോര്‍ട്ട് അവരെ തന്നെ ന്യായീകരിക്കാന് വേണ്ടിയുള്ളതാണ്. സ്വന്തം നിലനില്‍പ്പിന് വേണ്ടിയാണ് പൊലീസ് അത്തരമൊരു റിപ്പോര്‍ട്ട് തയ്യാറാക്കിയിരിക്കുന്നതെന്നും എല്‍ദോ പറഞ്ഞു. അതേസമയം, കലക്ടറുടെ റിപ്പോര്‍ട്ട് വരുന്നതുവരെ കാത്തിരിക്കാമെന്നും കലക്ടറുടെ അന്വേഷണത്തില് വിശ്വാസമുണ്ടെന്നും എല്‍ദോ കൂട്ടിച്ചേര്‍ത്തു.\nസൗബിനിന്‍റെ ആൻഡ്രോയ്ഡ് കുഞ്ഞപ്പൻ നവംബറിൽ\nമുഖ്യമന്ത്രിയുടെ ദുരിതാശ്വാസനിധി ദുര്‍വിനിയോഗം: മുഖ്യമന്ത്രി ഉള്‍പ്പെടെ 17 മന്ത്രിമാര്‍ക്ക് ലോകായുക്ത നോട്ടീസ്\nകൂടത്തായി കൊലപാതകം: ജോളി ഉള്‍പ്പെടെയുള്ള പ്രതികളുടെ കസ്റ്റഡ് കാലാവധി നീട്ടി


പുൽപ്പള്ളിയിൽ നാട്ടുകാർക്ക് പ്രിയനായി ഹിന്ദു ജോയി. – Newswayanad.in-No.1 news portal of Wayanad\nഉയര്‍ന്ന ജനാധിപത്യബോധം വോട്ടിങ്ങ് ശതമാനം ഉയര്‍ത്തി : വയനാട് കളക്ടര്\nകാറ്റിലും മഴയിലും മരം വീണ് കാറുകൾ തകർന്നു : ദേശീയപാതയിൽ ഗതാഗതവും തടസ്സപ്പെട്ടു.\nവയനാട്ടിൽ പോളിംഗ് ശതമാനം ഉയർന്നു: അവസാന കണക്കിൽ സർവ്വകാല റെക്കോർഡായി 80.27 ശതമാനം.\nസെന്റ് ആൻസിൽ എത്തിയവർക്ക് ജീവിതകാലം മുഴുവൻ ഓർമ്മയിൽ സൂക്ഷിക്കാം ഇന്നലത്തെ പോളിംഗ്\nപുതുശേരിക്കടവ് പള്ളിയിൽ ഗീവർഗീസ് സഹദായുടെ പെരുന്നാൾ 26-ന് തുടങ്ങും .\nവാച്ചറെ ആക്രമിച്ച കടുവ കൂട്ടിലായി: തിരുവനന്തപുരത്തേക്ക് കൊണ്ടു പോയി.\nവയനാട് പാർലമെന്റ് മണ്ഡലത്തിൽ ഏറ്റവും കുറവ് പോളിംഗ് വണ്ടൂരിൽ\nമാവോയിസ്റ്റ് ഭീഷണിക്കിടയിലും വയനാട്ടിൽ കനത്ത പോളിംഗ്: 80 ശതമാനം കവിഞ്ഞു.\nപുൽപ്പള്ളിയിൽ നാട്ടുകാർക്ക് പ്രിയനായി ഹിന്ദു ജോയി.\nSeptember 28, 2018 September 28, 2018 Shibu CVLatest News\nപുല്‍പ്പള്ളി: കുടിയേറ്റമേഖലയായ പുല്‍പ്പള്ളിയിലെ ചെറപ്പാട്ട് സി വി ജോണ് നാട്ടുകാര്‍ക്ക് സുപരിചതനാണ്. കഴിഞ്ഞ കാല്‍നൂറ്റാണ്ടായി പുല്‍പ്പള്ളിയിലെ പത്രവിതരണമേഖലയുടെ നെടുംതൂണാണ് ജോണേട്ടന്. ജോണേട്ടനെ വേറിട്ടുനിര്‍ത്തുന്നത് വെറുമൊരു പത്രവിതരണക്കാരനെന്ന നിലയില്ല. കുടിയേറ്റമേഖലയില് മുഖ്യധാരാ പത്രങ്ങള് മാത്രം വന്നിരുന്ന കാലത്താണ് ജോണേട്ടന് പത്രവിതരണം ആരംഭിക്കുന്നത്. 1990കളില് പുല്‍പ്പള്ളിയില് ആദ്യമായി ഇംഗ്ലീഷ് പത്രങ്ങളെത്തിച്ചുതുടങ്ങിയത് ജോണേട്ടനായിരുന്നു. ഹിന്ദുപത്രത്തിലായിരുന്നു തുടക്കം. ക്രമേണ നാട്ടുകാര് ജോണേട്ടന് 'ഹിന്ദുജോയി' എന്ന അപരനാമം നല്‍കി. പുല്‍പ്പള്ളി, മുള്ളന്‍കൊല്ലി, പൂതാടി ഗ്രാമപഞ്ചായത്തുകളിലായിരുന്നു ജോണേട്ടന്റെ പത്രവിതരണം. ഇന്ന് മലയാളത്തിലെ എല്ലാപത്രങ്ങളുടെയും ഏജന്‍സികളുള്ള ആളാണ് ജോണേട്ടന്. ഇംഗ്ലീഷ് മാഗസിന്‍സ്, ഹിന്ദി മാഗസിനുകള്, തമിഴ് മാഗസിനുകള്, തമിഴ് പത്രം ദിനതന്തി എന്നിങ്ങനെ അന്യഭാഷകളില് നിന്നും അച്ചടിക്കുന്ന നിരവധി മാധ്യമങ്ങള് അദ്ദേഹം ജനങ്ങളിലേക്കെത്തിക്കുന്നുണ്ട്. മലയാളത്തിലും ഇംഗ്ലീഷിലുള്ള തൊഴില് മാഗസിനുകളും അദ്ദേഹം കുടിയേറ്റമേഖലയില് വിതരണം ചെയ്തുവരുന്നുണ്ട്. പുല്‍പ്പള്ളിമേഖലയിലെ സ്‌കൂളുകളിലും കോളജുകളിലുമെല്ലാം ഇംഗ്ലീഷ് പത്രങ്ങള് വിതരണം ചെയ്തു തുടങ്ങിയതും ജോണേട്ടനായിരുന്നു. രാവിലെ മൂന്ന് മണിയോടെ വീട്ടില് നിന്നിറങ്ങുന്ന ജോണേട്ടന് സുല്‍ത്താന്‍ബത്തേരിയില് നിന്നും പത്രമെടുത്താണ് പുല്‍പ്പള്ളിയിലെത്തുന്നത്. പത്രം വില്‍ക്കുന്നതിനായി പുല്‍പ്പള്ളി ബസ്റ്റാന്റില് ജോണേട്ടന് പ്രത്യേക സൗകര്യവുമുണ്ട്. ബസ്റ്റാന്റില് വിവിധ പത്രങ്ങള് അടുക്കിവെച്ച ശേഷം പരിസരത്ത് പണമിടാനായി ഒരുപെട്ടിയും വെക്കും. ആര്‍ക്കും പത്രമെടുത്ത് അതിന്റെ പണം ആ പെട്ടിയില് നിക്ഷേപിക്കാം. രാവിലെ പത്രമിടുന്ന തിരക്കിലായതിനാല് ആവശ്യക്കാര്‍ക്ക് പത്രമെത്തിക്കുന്നതിനായി അദ്ദേഹം തന്നെ ചെയ്തുവരുന്ന പ്രത്യേക സംവിധാനമാണത്. വില്‍ക്കാനാളില്ലാതെ തന്നെ നൂറ് കണക്കിന് പത്രങ്ങള് ഇത്തരത്തില് വിറ്റുപോകുന്നുണ്ടെന്ന് ജോണേട്ടന് പറയുന്നു. ജനങ്ങളിലുള്ള വിശ്വാസമാണ് പത്രവിതരണത്തില് കാല്‍നൂറ്റാണ്ട് വിജയകരമായി പിന്നിടാന് തന്നെ സഹായിച്ചതെന്ന് അദ്ദേഹം പറയുന്നു. പത്രവിതരണത്തിലൂടെ മെച്ചപ്പെട്ട ജീവിതം വെട്ടിപ്പിടിച്ച ചരിത്രം കൂടിയുണ്ട് ജോണേട്ടന്. വിഷമതകള് ഏറെയുണ്ടെങ്കിലും ആര് ഏജന്‍സി എടുക്കണമെന്ന് പറഞ്ഞെത്തിയാലും ജോണേട്ടന് അതിന് തയ്യാറാണ്. നിരവധി വിദ്യാര്‍ത്ഥികളും ഒരു ഉപജീവനമാര്‍ഗമായി ജോണേട്ടന് കീഴില് പത്രവിതരണം ഏറ്റെടുത്തുനടത്തുന്നുണ്ട്. 1500-ഓളം പത്രങ്ങളാണ് ഒരു ദിവസം അദ്ദേഹം വിതരണം ചെയ്തുവരുന്നത്. പത്രവിതരണം വെറുമൊരു ജോലി മാത്രമല്ലെന്നും, നാട്ടുകാരുമായി സുദൃഢമായ ഒരു ബന്ധം കാത്തുസൂക്ഷിക്കാന് ഇത് കൊണ്ട് സാധിക്കുന്നുണ്ടെന്നും അദ്ദേഹം കൂട്ടിച്ചേര്‍ക്കുന്നു.\nജില്ലയില് ലോക്‌സഭാ തെരഞ്ഞെടുപ്പില് മികച്ച പോളിംഗിന് കാരണമായത് ജനങ്ങളുടെ ഉയര്‍ന്ന ജനാധിപത്യബോധമാണെന്ന് ജില്ലാ കളക്ടര് എ.ആര് അജയകുമാര് പറഞ്ഞു. ജനാധിപത്യത്തിന്റെ ഉത്സവമാക്കി തീര്‍ത്ത മുഴുവന് ...\nകാറുകൾക്ക് മുകളിൽ മരം കടപുഴകി വീണു രണ്ടു കാറുകൾ തകർന്നുകൽപ്പറ്റ: കൽപ്പറ്റയിൽ വൈകിട്ട് ഉണ്ടായ കനത്ത മഴയിലും കാറ്റിലും മരം കടപുഴകി വീണു. കൽപ്പറ്റ ലിയോ ആശുപത്രിക്ക് സമീപം ...\nവയനാട്ടിൽ പോളിംഗ് ശതമാനം ഉയർന്നു: സർവ്വകാല റെക്കോർഡായി 80.27 ശതമാനം. സി.വി.ഷിബുകൽപ്പറ്റ: കോൺഗ്രസ് അധ്യക്ഷൻ രാഹുൽ ഗാന്ധി മത്സരിച്ച വയനാട് പാർലമെന്റ് മണ്ഡലത്തിൽ അവസാന കണക്കിൽ പോളിംഗ് ശതമാനം ...\nകൽപ്പറ്റ: ഒരു കല്യാണ വീട്ടിൽ കയറി വരുന്ന പ്രതീതിയാണ് മാനന്തവാടി വെള്ളമുണ്ട സെന്റ് ആൻസ് പോളിംഗ് സ്റ്റേഷനിലേക്ക് കയറിവന്ന വോട്ടർക്ക് ആദ്യം അനുഭവപ്പെട്ടത്. . കുലച്ച വാഴയും, ഇളനീർ കുലയും, കുരുത്തോല തോരണവും ...\nപുതുശേരിക്കടവ്: സെന്റ് ജോർജ് യാക്കോബായ സുറിയാനി പള്ളിയിൽ മോർ ഗീവർഗീസ് സഹദായുടെ ഓർമ്മപെരുന്നാൾ 26 ന് (വെള്ളി) ആരംഭിക്കും. വിവിധ ആത്മീയാഘോഷളോടെ 28 ന് സമാപിക്കും. 26 ...\nബത്തേരി: വള്ളുവാടിയില് വാച്ചറെ ആക്രമിച്ച കടുവ വനംവകുപ്പിന്റെ കൂട്ടില് കുടുങ്ങി. കഴിഞ്ഞ ദിവസം രാത്രിയിലാണ് വള്ളുവാടിയില് വനംവകുപ്പ് സ്ഥാപിച്ച കൂട്ടില് കടുവ കുടുങ്ങിയത്. നാല് വയസ്സുള്ള ...\nകൽപ്പറ്റ: ജനാധിപത്യത്തിന്റെ ശക്തി വിളിച്ചോതിയ വിധിയെഴുത്ത് ദിനത്തില് വയനാട് ലോക്‌സഭാ മണ്ഡലത്തില് കനത്ത പോളിംഗ്. ഇന്നലെ രാത്രി ഒമ്പതുവരെ 10,84,558 പേരാണ് സമ്മതിദാനാവകാശം വിനിയോഗിച്ചത്. 79.87 ശതമാനം പോളിംഗ്. ...\n.സി.വി.ഷിബു. കൽപ്പറ്റ: കേരളത്തിൽ ഏറ്റവും കുടുതൽ സ്ഥാനാർത്ഥികളും ഏറ്റവും കുറവ് വോട്ടർമാരും ഉള്ള പാർലമെന്റ് മണ്ഡലമായ വയനാട്ടിൽ വോട്ട് ബഹിഷ്കരണ ആഹ്വാനവും മാവോയിസ്റ്റ് ഭീഷണിയും നിലനിൽക്കെ കനത്ത പോളിംഗ് ...\n23 ബൂത്തുകളിലെ നിരീക്ഷണ ക്യാമറയിലെ വിവരങ്ങള് സൂക്ഷിക്കും\nകൽപ്പറ്റ: പോളിംഗ് ബൂത്തുകളില് മൂന്നാം കണ്ണൊരുക്കി കേരള ഐ.ടി മിഷന്. ജില്ലയിലെ 23 പ്രശ്‌നബാധിത ബൂത്തുകളിലാണ് അക്ഷയ സംരംഭകരുടെ സഹായത്തോടെ വെബ്കാസ്റ്റിംഗ് സൗകര്യം ഏര്‍പ്പെടുത്തിയത് ...\nതരുവണയിൽ നാല് തവണ വോട്ടിംഗ് യന്ത്രം തകരാറിലായി: ക്യുവില് വലഞ്ഞ് വോട്ടര്‍മാര്.\nവയനാട് പാർലമെന്റ് മണ്ഡലം വെള്ളമുണ്ട പഞ്ചായത്തിൽ തരുവണ ഗവണ്‍മെന്റ് ഹൈസ്‌കൂളില് സജ്ജീകരിച്ച 139ാം നമ്പര് പോളിംഗ് ബൂത്തില് നാല് തവണ വോട്ടിംഗ് തടസ്സപ്പെട്ടു. വോട്ടിംഗ് യന്ത്രത്തിന്റെ തകരാറാണ് ...\nഷട്ടിൽ ബാഡ്മിന്റൺ കോച്ചിങ്ങ് ക്യാമ്പ് ഒക്ടോബർ ഒന്ന് മുതൽ കൽപ്പറ്റയിൽ\nപി.എൻ. പണിക്കർ ഫൗണ്ടേഷൻ ആരോഗ്യ- സാക്ഷരത ബോധവത്കരണ മെഡിക്കൽ ക്യാമ്പ് നടത്തി.\nവയനാട്ടിൽ കുരങ്ങുപനി ബാധിച്ച് ആദിവാസി യുവാവ് മരിച്ചു\nപുൽപ്പള്ളി ചീയമ്പത്ത് കടുവയുടെ ആക്രമണത്തിൽ മൂന്ന് വനപാലകർക്ക് പരിക്ക്\nകമ്പളക്കാടിന് ഇനി ഫുട്‌ബോള് മാമാങ്കം\nOne thought on “പുൽപ്പള്ളിയിൽ നാട്ടുകാർക്ക് പ്രിയനായി ഹിന്ദു ജോയി.”\n1.90 കൾക്ക് മുൻപ് തന്നെ പുല്പള്ളിയിൽ ഇംഗ്ലീഷ് പേപ്പർ കിട്ടുന്നുണ്ട്.\n2. എല്ലാ പത്രവും 4.30 മുൻപ് പുല്പള്ളിയിൽ എത്തും ബത്തേരി പോകണ്ട ആവശ്യമൊന്നുമില്ല\n3 .ബസ്സ്റ്റാൻഡിൽ പെട്ടി വെക്കുന്ന സംഭവം ………….. ഭയങ്കരം തന്നെ……..\nഉള്ളത് എഴുത്……….. ചേട്ടാ\nസെന്റ് ആൻസിൽ എത്തിയവർക്ക് ജീവിതകാലം മുഴുവൻ ഓർമ്മയിൽ സൂക്ഷിക്കാം ഇന്നലത്തെ പോളിംഗ് 448.00 views per day\nകനത്ത മഴക്കിടെ കൽപ്പറ്റ ബൈപ്പാസിൽ വാഹനാപകടം: കാർ ഇടിച്ച് മറ്റൊരു കാർ കൊക്കയിൽ വീണ് രണ്ട് പേർക്ക് പരിക്ക്. 323.00 views per day\nകാറ്റിലും മഴയിലും മരം വീണ് കാറുകൾ തകർന്നു : ദേശീയപാതയിൽ ഗതാഗതവും തടസ്സപ്പെട്ടു. 305.00 views per day\nമാവോയിസ്റ്റ് ഭീഷണിക്കിടയിലും വയനാട്ടിൽ കനത്ത പോളിംഗ്: 80 ശതമാനം കവിഞ്ഞു. 189.00 views per day\nവയനാട് കുറിച്യാട് ബൂത്തില് എല്ലാവരും വോട്ട് ചെയ്തു 151.00 views per day\nരണ്ട് പതിറ്റാണ്ട് കാത്തിരുന്ന് ഇബ്രാഹിം മകനൊപ്പം കന്നിവോട്ട് ചെയ്തു : രാഹുലിന് വൻ ഭൂരിപക്ഷമെന്ന് അച്ചനും മകനും. 123.00 views per day\nവയനാട്ടിൽ പോളിംഗ് ശതമാനം ഉയർന്നു: അവസാന കണക്കിൽ സർവ്വകാല റെക്കോർഡായി 80.27 ശതമാനം. 103.00 views per day\n97-ാം വയസ്സിലും വോട്ട് ചെയ്ത സന്തോഷത്തിൽ കല്യാണി അമ്മ. 101.00 views per day\nആ തൊപ്പി ഞാനിവിടെ അഴിച്ചു വെക്കുന്നു.: മുൻ സോഷ്യൽ മീഡിയ എഡിറ്റർ അടക്കം നിരവധി പേർ ആം ആദ്മിയിൽ നിന്ന് രാജിവച്ചു 34.00 views per day\nവയനാട് പാർലമെന്റ് മണ്ഡലത്തിൽ ഏറ്റവും കുറവ് പോളിംഗ് വണ്ടൂരിൽ 33.00 views per day\nWayanad news (1,943)\nപ്രിയങ്കയെത്തും മുമ്പേ ജനസാഗരമായി വള്ളിയൂർക്കാവും പുൽപ്പള്ളിയും . 773 views\nകനത്ത മഴക്കിടെ കൽപ്പറ്റ ബൈപ്പാസിൽ വാഹനാപകടം: കാർ ഇടിച്ച് മറ്റൊരു കാർ കൊക്കയിൽ വീണ് രണ്ട് പേർക്ക് പരിക്ക്. 668 views\nസെന്റ് ആൻസിൽ എത്തിയവർക്ക് ജീവിതകാലം മുഴുവൻ ഓർമ്മയിൽ സൂക്ഷിക്കാം ഇന്നലത്തെ പോളിംഗ് 448 views\nആ തൊപ്പി ഞാനിവിടെ അഴിച്ചു വെക്കുന്നു.: മുൻ സോഷ്യൽ മീഡിയ എഡിറ്റർ അടക്കം നിരവധി പേർ ആം ആദ്മിയിൽ നിന്ന് രാജിവച്ചു 407 views\nപോളിംഗ് ബൂത്തിൽ വരി നിന്ന യുവതി കുഴഞ്ഞു വീണു. 334 views\nകാറ്റിലും മഴയിലും മരം വീണ് കാറുകൾ തകർന്നു : ദേശീയപാതയിൽ ഗതാഗതവും തടസ്സപ്പെട്ടു. 305 views\nആവേശത്തിരയിളക്കാൻ പ്രിയങ്ക ശനിയാഴ്ച വയനാട്ടിൽ 250 views\nആദ്യ മൂന്ന് മണിക്കൂറിൽ വയനാട്ടിൽ 22 ശതമാനം പോളിംഗ് . 221 views\nരണ്ട് പതിറ്റാണ്ട് കാത്തിരുന്ന് ഇബ്രാഹിം മകനൊപ്പം കന്നിവോട്ട് ചെയ്തു : രാഹുലിന് വൻ ഭൂരിപക്ഷമെന്ന് അച്ചനും മകനും. 214 views\nമാവോയിസ്റ്റ് ഭീഷണിക്കിടയിലും വയനാട്ടിൽ കനത്ത പോളിംഗ്: 80 ശതമാനം കവിഞ്ഞു. 189 views


Namo app micro donation | നമോ ആപ്പിലൂടെ അഞ്ച് രൂപ നിക്ഷേപിക്കൂ; പ്രധാനമന്ത്രി നരേന്ദ്ര മോദിയെ നേരിൽ കാണാൻ അവസരമൊരുക്കി നമോ ആപ്പിലെ മൈക്രോ ഡൊണേഷൻ പദ്ധതി; റെഫറൽ കോഡ് സുഹൃത്തുക്കൾക്ക് അയച്ച് പത്ത് പേരെ കൊണ്ട് പണം നിക്ഷേപിച്ചാൽ മോദിയുടെ പടമുള്ള ടി ഷർട്ടും കപ്പും; തിരഞ്ഞെടുപ്പ് മുന്നിൽ കണ്ട് മോദിയെ വിപണിയിലിറക്കി ബിജെപി - MarunadanMalayali.com\nNovember 29, 2018 | 02:16 PM IST | Permalink\nഡൽഹി: പ്രധാനമന്ത്രി നരേന്ദ്ര മോദിയെ നേരിൽ കാണാൻ ഇതാ നിങ്ങൾക്ക് ഒരു അവസരം. ഇതിനായി മുടക്കേണ്ടതാകട്ടെ വെറും അഞ്ച് രൂപയും. നമോ ആപ്പ് വഴി നടത്തുന്ന ഡൊണേഷൻ ആണ് നിങ്ങളെ പ്രധാനമന്ത്രിയുമായി മുഖാമുഖം എത്തിക്കുക. അഞ്ച രൂപ മുതൽ ആയിരം രൂപവരെയാണ് ഡൊണേറ്റ് ചെയ്യാൻ കഴിയുക. ഡൊണേറ്റ് ചെയ്ത ശേഷം നിങ്ങൾക്ക് ലഭിക്കുന്ന റെഫറൽ കോഡ് നൂറ് പേർക്ക് എസ്എംഎസ് ഇമെയിൽ വഴി അയച്ചാൽ ആയിരിക്കും പ്രധാനമന്ത്രിയെ നേരിൽ കാണാൻ അവസരം ലഭിക്കുക എന്ന് മുതിർന്ന ബിജെപി നേതാവ് ഒരു ദേശീയ മാധ്യമത്തേട് പറഞ്ഞു.\nപ്രധാനമന്ത്രിയും സാധാരണക്കാരും തമ്മിലുള്ള ബന്ധം ഊഷ്മളമാക്കുന്നതിന് വേണിടയാണ് ഇത്തരം ഒരു പരിപാടിയെന്നും ബിജെപപി നേതാക്കൾ പറയുന്നു. ഈ അടുത്താണ് നമോ ആപ്പ് വഴി മൈക്രോ ഡൊണേഷൻ സംവിധാനം ഏർപ്പെടുത്തിയത്.ഇത്തരത്തിൽ നൂറിൽപരം ആളുകളിലേക്ക് എത്തിക്കുന്നത് ഒരു സജീവ പ്രവർത്തനമായി തന്നെ വിലയിരുത്തപ്പെടും. റെഫറൽ കോഡിലൂടെ പത്ത് പേരെകൊണ്ടെങ്കിലും പണം നിക്ഷേപിപ്പിച്ചാൽ മോദിയുടെ പടം പതിപ്പിട്ട കപ്പ്, ടീ ഷർട്ട് എന്നിവ ലഭിക്കും.\nഊഷ്മളമായ പ്രതികരണമാണ് ഇതുവരെ ലഭിച്ചതെന്നും നമോ ആപ്പിലൂടെ കൂടുതൽപേർ മോദിജിയുമായി അടുക്കുകയാണെന്നും നേതാക്കൾ പരയുന്നു.നേരത്തെ ഇത്തരപത്തിൽ ഡൊണേഷൻ നടത്താനുള്ള സംവിധാനം ബിജെപി വെബ്‌സൈറ്റ് വഴി മാത്രമായിരുന്നു. ഇതാണ് ഇപ്പോൾ നമോ ആപ്പിലേക്കും വ്യാപിപ്പിച്ചിരിക്കുന്നത്. ഇതിലൂടെ ശരാശരി 400 രൂപയാണ് ഓരോ ആളും നിക്ഷേപിക്കുന്നത്. 100നും ആയിരത്തിനും മധ്യേ ഉള്ള തുകയാണ് ഏവരും നിക്ഷേപിക്കുന്നതും.\nനമോ മെർച്ചൻഡൈസുകളും മൈക്രോ ഡൊണേഷനും എല്ലാം തന്നെ ഇപ്പോൾ കൂടുതൽ ജനകീയമാകുന്നുവെന്നും നേതാക്കൾ പറയുന്നു. 2019 ലോക്‌സഭ തിരഞ്ഞെടുപ്പിനുള്ള ഫണ്ട് റെയ്‌സിങ് ആയികൂടെയാണ് ബിജെപി ഇതിനെ കാണുന്നത് എന്ന് വ്യക്തമാണ്. നരേന്ദ്ര മോദി എന്ന നേതാവിനുള്ള ജനപ്രിയ മുഖം കൂടുതലായി ഉപയോഗിക്കുക എന്നത് തന്നെയാണ് ലക്ഷ്യം. തിരഞ്ഞെടുപ്പിന് മാസങ്ങൾ മാത്രം അവശേഷിക്കേ ആപ്പിലെ പദ്ധതികൾക്ക് ലഭിക്കുന്ന സ്വീകാര്യതകൂടി പരിശോധിച്ച് പാർട്ടി നടത്തേണ്ട തയ്യാറെടുപ്പുകളും വിശകലനം ചെയ്യുകയാണ് ടൈി സെൽ.\nഇന്ത്യൻ ജനാധിപത്യത്തിൽ മറ്റൊരു നേതാവിനും അവകാശപ്പെടാനില്ലാത്ത സ്വീകാര്യത ഇന്ന് നരേന്ദ്ര മോദിക്ക് ഉണ്ട് എന്ന് ബിജെപി വിലയിരുത്തുന്നു. ഇത് കൂടുതലായി എങ്ങനെ ഉപയോഗിക്കാം എന്ന ചിന്തയും ഓൺലൈൻ കൂടുതലായി ഉപയോഗിക്കുന്ന യുവാക്കളുടെ മനസ്സ് മനസ്സിലാക്കുക തുടങ്ങിയവയാണ് ആപ്പ് പരീക്ഷണത്തിലൂടെ ബിജെപി ഉദ്ദേശിക്കുന്നത്.\nലോക്സഭ തിരഞ്ഞെടുപ്പിൽ മോദിയെ ഉപയോഗിച്ച് കൂടുതൽ തരംഗമുണ്ടാക്കാനുറച്ച് ബിജെപി. ലോക്സഭാ തിരഞ്ഞെടുപ്പ് മുന്നിൽക്കണ്ട് നമോ ആപ്പിലൂടെ ടീഷർട്ടും കപ്പും അടക്കമുള്ളവ വിൽക്കാൻ ബിജെപി. വിൽപനയിലൂടെ ലഭിക്കുന്ന പണം ഗംഗാ ശുചീകരണ പദ്ധതി ഫണ്ടിലേക്ക് നൽകുമെന്നാണ് പ്രചരണത്തിന് പുതുവഴി തേടുന്ന ബിജെപിയുടെ വാഗ്ദാനം.കോഫി മഗ്, ടീ ഷർട്ട്, നോട്ടുബുക്ക്, തൊപ്പി, പേന തുടങ്ങി ഫ്രിഡ്ജ് മാഗ്‌നെറ്റ് വരെ നമോ ആപ്പിലൂടെ വിറ്റഴിക്കാനാണ് പദ്ധതി. 'മേക്ക് ഇൻ ഇന്ത്യ', 'ബേഠി ബച്ചാവോ ബേഠി പഠാവോ' തുടങ്ങിയവ പ്രിന്റ് ചെയ്തവയായിരിക്കും ഇവയോരോന്നും. നമോ എഗെയ്ൻ, നമോ നമ എന്നൊക്കെയെഴുതിയ ടീഷർട്ടുകളും വിൽപനയ്ക്കുണ്ട്. ടീഷർട്ടിന് 199 രൂപ മുതലാണ് വില ഈടാക്കുക. മോദി എഗെയ്ൻ എന്നെഴുതിയിട്ടുള്ള കോഫി മഗുകൾക്ക് ജോഡിക്ക് 150 രൂപ വില നൽകണം.


ഷിബുവിനെ പിന്തുണച്ച് മുരളീധരന്; യുഡിഎഫിനെ ക്ലിഫ്ഹൗസില് നിന്ന് കന്റോണ്‍മെന്റ് ഹൗസില് എത്തിച്ചത് മദ്യനയം - ഇ വാർത്ത | evartha\nഷിബുവിനെ പിന്തുണച്ച് മുരളീധരന്; യുഡിഎഫിനെ ക്ലിഫ്ഹൗസില് നിന്ന് കന്റോണ്‍മെന്റ് ഹൗസില് എത്തിച്ചത് മദ്യനയം\nതിരുവനന്തപുരം: കഴിഞ്ഞ യു.ഡി.എഫ് സര്‍ക്കാരിന്റെ മദ്യനയത്തെ വിമര്‍ശിച്ചും മുന്‍മന്ത്രിയും ആര്.എസ്.പി നേതാവുമായ ഷിബു ബേബി ജോണിന്റെ നിലപാടിനെ പിന്തുണച്ചും കെ. മുരളീധരന് എം.എല്.എ. രംഗത്തെത്തി. യു.ഡി.എഫിന്റെ മദ്യ നയം വിജയമോ അല്ലോയോ എന്ന കാര്യത്തില് ചര്‍ച്ച വേണ്ടെന്നും ഈ നയം മൂലമാണ് ക്ലിഫ് ഹൗസില് നിന്നും കന്റോണ്‍മെന്റ് ഹൗസിലേക്ക് മാറേണ്ടി വന്നതെന്നും കെ.മുരളീധരന് പറഞ്ഞു.\nക്ലിഫ് ഹൗസിലിരുന്നാണ് കഴിഞ്ഞ യു.ഡി.എഫ് സര്‍ക്കാര് മദ്യ നയം പ്രഖ്യാപിച്ചത്. അതിന് ശേഷമാണ് കന്റോണ്‍മെന്റ് ഹൗസിലേക്ക് വരേണ്ടിവന്നെന്നും അദ്ദേഹം പറഞ്ഞു. ആര്.എസ്.പി നേതാവ് ഷിബു ബേബി ജോണിന്റെ നിലപാടിനോട് താന് യോജിക്കുകയാണ്. പഴയതിനെ പറ്റി ഇനി ചര്‍ച്ച ചെയ്യേണ്ടെന്നും എല്.ഡി.എഫ് മദ്യ നയത്തിനെതിരെ ഇനി ഏത് തരത്തിലുള്ള സമരമാണ് നടത്തേണ്ടതെന്നാണ് ആലോചിക്കേണ്ടതെന്നും കെ.മുരളീധരന് പറഞ്ഞു.\nമദ്യനയത്തില് യുഡിഎഫിന്റെ തീരുമാനം എന്തായാലും അംഗീകരിക്കുമെന്നും മുരളീധരന് വിശദമാക്കി. കഴിഞ്ഞ ദിവസം നടന്ന യു.ഡി.എഫ് യോഗത്തിലാണ് കെ.മുരളീധരന് തങ്ങളുടെ സര്‍ക്കാരിന്റെ മദ്യ നയം പരാജയമായിരുന്നെന്ന് തുറന്ന് പറഞ്ഞത്. പുതിയ മദ്യ നയത്തില് കാര്യമായ സമരം നടത്തണം. എന്നാല് ആ സമരം മറ്റ് യു.ഡി.എഫ് സമരങ്ങളെ പോലെ രാമേശ്വരത്തെ ക്ഷൗരം പോലെ ആവരുത്. കഴിഞ്ഞ ഒരുമാസമായി യു.ഡി.എഫ് നടത്തുന്ന സമരം വിജയമല്ല. അതുപോലെയാവരുത് മദ്യനയത്തിനെതിരെയുള്ള സമരമെന്നും മുരളീധരന് യോഗത്തില് നിര്‍ദേശിച്ചു.\nഇടത് സര്‍ക്കാരിന്റെ പുതിയ മദ്യനയം ജൂലൈ മുതല് നടപ്പിലാക്കുമെന്ന് കഴിഞ്ഞ ദിവസമാണ് പ്രഖ്യാപിച്ചത്. പിന്നാലെ എല്‍ഡിഎഫ് മദ്യനയത്തെ സ്വാഗതം ചെയ്ത് ആര്‍എസ്പി(ബി) നേതാവ് ഷിബു ബേബി ജോണ് ഫെയ്‌സ്ബുക്കില് പോസ്റ്റിട്ടിരുന്നു. ഇടത് സര്‍ക്കാരിന്റെ മദ്യനയം സ്വാഗതാര്‍ഹവും അനിവാര്യതയുമാണെന്ന് വ്യക്തമാക്കിയ ഷിബു ബേബി ജോണ് കഴിഞ്ഞ യുഡിഎഫ് സര്‍ക്കാരിന്റെ കാലത്തെ മദ്യനയത്തെ വിമര്‍ശിക്കുകയും ചെയ്തിരുന്നു.


ഞാനാണ് സെലക്ഷന് കമ്മിറ്റി ചെയര്‍മാനെങ്കില് ഒരിക്കലും ധോണിയെ ലോകകപ്പ് ടീമിലെടുക്കില്ല : ശ്രീകാന്ത് – Tip of India News\nചെന്നൈ: ഇന്ത്യന് പ്രീമിയര് ലീഗായിരുന്നു എം എസ് ധോണിക്ക് ദേശീയ ടീമില് തിരിച്ചെത്താനുള്ള അവസരമുണ്ടായിരുന്നത്. എന്നാല് ടൂര്‍ണമെന്റ് അനിശ്ചിത്വത്തില് ആയതോടെ താരത്തിന്റെ തിരിച്ചുവരവിനെ കുറിച്ച് സംസാരിക്കുകയാണ് മുന് ഇന്ത്യന് താരം കെ ശ്രീകാന്ത്.\nഞാനാണ് സെലക്ഷന് കമ്മിറ്റി ചെയര്‍മാനെങ്കില് ഒരിക്കലും ധോണിയെ ലോകകപ്പ് ടീമിലെടുക്കില്ലെന്ന് ശ്രീകാന്ത് വ്യക്തമാക്കി. അദ്ദേഹം തുടര്‍ന്നു… ”ഐപിഎല് സംഭവിച്ചില്ലെങ്കില് ധോണി ദേശീയ ടീമിലെത്താനുള്ള സാധ്യത വളരെ വിരളമാണ്. ഞാനാണ് സെലക്ഷന് കമ്മിറ്റി ചെയര്‍മാനെങ്കില് ധോണിയെ ടീമിലേക്ക് പരിഗണിക്കില്ല. കെ എല് രാഹുലിനാണ് വിക്കറ്റിന് പിന്നില് നില്‍ക്കാന് അര്‍ഹത. ബാക്ക്അപ്പ് വിക്കറ്റ് കീപ്പറായി ഋഷഭ് പന്തിനെ ഉള്‍പ്പെടുത്തും.\nപന്ത് പ്രതിഭയുള്ള താരമാണെന്നാണ് താന് വിശ്വസിക്കുന്നത്. ധോണിക്ക് ഇപ്പോഴും മികച്ച ഫിറ്റ്‌നസുണ്ട്, ഇതിഹാസമാണ്, മിടുക്കനുമാണ്. പക്ഷെ, ഐപിഎല് ഈ വര്‍ഷം നടന്നില്ലെങ്കില് ധോണി ടി20 ലോകകപ്പ് ടീമിലെത്താന് സാധ്യതയില്ല. ഇന്ത്യന് ടീമിനാണ് നിങ്ങള് പ്രഥമ പരിഗണന നല്‍കുന്നത്. വ്യക്തികള്‍ക്കു രണ്ടാംസ്ഥാനം മതി.” ശ്രീകാന്ത് പറഞ്ഞു.\nഅസ്വസ്ഥയോടെയാണ് ഇവര്‍ക്കെതിരേ ബൗള് ചെയ്തിട്ടുള്ളത് : ബ്രാഡ് ഹോഗ്


വിദ്യാരംഗം: നളചരിതം ആട്ടക്കഥയിലെ ഹംസം - കഥാപാത്ര നിരൂപണം\nതന്നെ പിടിക്കുവാനായി ശ്രമിക്കുന്ന ദമയന്തിയെ ഹംസം തന്ത്രപൂര്‍വ്വം തോഴിമാരില്‍നിന്നും അകലെയാക്കുന്നു. 'ഇനിയൊരടി നടന്നാല് കിട്ടുമേ കൈക്കലെന്നും പ്രതിപദമപി തോന്നുമാറുമന്ദം നടന്നാ'ണ് ഹംസം ഇതുസാധിച്ചത്. ദമയന്തി തോഴിമാര് അടുത്തുള്ളപ്പോള് പറയാന് മടിക്കുന്ന വല്ല രഹസ്യവും ഉണ്ടെങ്കില് അതുകൂടി അവളോടു ചോദിച്ചുമനസ്സിലാക്കുന്നതിനാണ് ഹംസം ഇത്തരം ഒരു തന്ത്രം പ്രയോഗിച്ചത്. കുലസ്ത്രീകള് മനോരഥങ്ങള് പരസ്യമായി വെളിവാക്കാന് മടിക്കുമെന്നും ഉത്തമദൂതനായ ഹംസത്തിന് അറിയാമായിരുന്നു.\nഫലിതവും പരിഹാസവും തുളുമ്പുന്ന മധുരഭാഷണങ്ങളിലൂടെ ദമയന്തിയെ രസിപ്പിക്കുവാനാണ് രസികനായ ഹംസം ആദ്യം തുനിഞ്ഞത്. 'അംഗനമാര്‍മൗലേ ബാലേ' എന്ന സംബോധനയോടെയാണ് സംഭാഷണം ആരംഭിച്ചത്. ആകാശസഞ്ചാരിയായ തന്നെ പിടിക്കാന് ശ്രമിച്ചതിന് ദമയന്തിയെ ഒന്നു കളിയാക്കി. യൗവനോദയത്തിലെത്തിയ നായികയുടെ ബാലചാപല്യങ്ങള് കണ്ടാല് അറിവുള്ളവര് പരിഹസിക്കുമെന്നും ചിലര് പഴിക്കുമെന്നും ഹംസം അവളെ ഉപദേശിച്ചു. ചിന്തിച്ചുനോക്കിയാല് ദമയന്തിയുടെ ഈ വിവേകപൂര്‍വ്വമല്ലാത്ത ഈ പ്രവൃത്തി അവളെ തന്നെ വഴിതെറ്റിച്ചേക്കാമെന്നും ഹംസം പറയുന്നു.\nഇപ്രകാരം പലവിധത്തില് കൗതുകവും ജിജ്ഞാസയും വളര്‍ത്തിക്കൊണ്ട് നയചതുരനായ ഹംസം ദമയന്തിയോട് കൂടുതല് അടുത്തു. സഖിമാരേക്കാള് താന് വിശ്വസ്തനാണെന്നു ബോധ്യപ്പെടുത്തിക്കൊണ്ട് 'ജഗല്‍പതിയും രതിപതിയും തവകൊതിയുള്ളൊരു പതിവരു'മെന്ന് ആശംസിക്കുകയും ചെയ്തു. പിന്നീട് നളിനജന്മവചസാ നളനഗരത്തില് വാഴുന്നവനാണ് താനെന്നുള്ള വസ്തുതയും അയാള് വെളിപ്പെടുത്തി. നളനാമം ദമയന്തിയുടെ ജിജ്ഞാസയെ കൂടുതല് വര്‍ദ്ധിപ്പിച്ചു. ഇപ്രകാരം ദമയന്തിയെ തന്നിലേയ്ക്ക് ആകര്‍ഷിക്കുന്നതിനും അവളുടെ ഉള്ളിലിരുപ്പ് സൂക്ഷ്മമായി ഗ്രഹിക്കുന്നതിനും ഹംസം സ്വീകരിച്ച നയോപായങ്ങള് തികച്ചും മനഃശാസ്ത്രപരങ്ങളാണ്.\nYedhu Krishna Rajappan said...\nകഥാപാത്ര നിരൂപണം നന്നായിരിക്കുന്നു.പ്രയോജനപ്രദം.\nപുതിയ അധ്യയനവര്‍ഷത്തില് പുതിയ വിഭവങ്ങളുമായെത്തിയ വിദ്യാരംഗത്തിന് അണിയറപ്രവര്‍ത്തകര്‍ക്ക് ഭാവുകങ്ങള്.ചോദ്യശേഖരം ഒത്തിരി ഉപകാരമായി\nനന്നായി . പി.ഡി.എഫ് രൂപത്തില് കൂടി ലഭ്യമാക്കണം\nനന്നായി. വീണ്ടും പ്രതീക്ഷയോടെ...\nJames A D said...


രണ്ട് ഗോൾ ലീഡ് കളഞ്ഞ് പഞ്ചാബ് എഫ് സി, അവസാനം സമനില | Fanport | I League News Malayalam\nHome Football I League രണ്ട് ഗോൾ ലീഡ് കളഞ്ഞ് പഞ്ചാബ് എഫ് സി, അവസാനം സമനില\nരണ്ട് ഗോൾ ലീഡ് കളഞ്ഞ് പഞ്ചാബ് എഫ് സി, അവസാനം സമനില\nMarch 10, 2021 - 6:22 PM\nഐ ലീഗിലെ കിരീട പ്രതീക്ഷ ഉണ്ടായിരുന്ന പഞ്ചാബിന് ഒരിക്കൽ കൂടെ വിജയമില്ലാതെ കളി അവസാനിപ്പിക്കേണ്ടി വന്നു. ഇന്ന് മൊഹമ്മദൻസിനെ നേരിട്ട പഞ്ചാബ് എഫ് സി തുടക്കത്തിൽ രണ്ടു ഗോളിന്റെ ലീഡ് എടുത്തതായിരുന്നു. അവിടെ നിന്നാണ് പഞ്ചാബ് കളി കൈവിട്ട് 3-3 എന്ന നിലയിലാണ് മത്സരം അവസാനിപ്പിച്ചത്. ചെഞ്ചോയുടെ ഇരട്ട ഗോളുകളാണ് പഞ്ചാബിന് ലീഡ് നൽകിയത്.\n34ആം മിനുട്ടിലും 46ആം മിനുട്ടിലുമായിരുന്നു ചെഞ്ചോയുടെ ഗോളുകൾ. 59ആം മിനുട്ട് വരെ 2-0ന്റെ ലീഡിൽ പഞ്ചാബ് നിന്നു. പിന്നീടായിരുന്നു തിരിച്ചടി.7മിനുട്ടുകൾക്ക് ഇടയിൽ പിറന്ന മൂന്ന് ഗോളുകൾ മൊഹമദൻസിൻ 3-2 എന്ന സ്കോറിൽ മുന്നിലെത്തിച്ചു. 59ആം മിനുട്ടിൽ ഫൈസൽ മുഹമ്മദൻസിന്റെ ആദ്യ ഗോൾ നേടി. പിന്നാലെ 65ആം മിനുട്ടിൽ മാൻസിയുടെ വക സമനികല ഗോൾ. 66ആം മിനുട്ടിൽ മാലികിന്റെ ഗോൾ മൊഹമ്മദസിന് ലീഡും നൽകി.\nഅവസാനം 88ആം മിനുട്ടിൽ ജാ നേടിയ ഒരു ഗോളാണ് പഞ്ചാബിന് സമനില എങ്കിലും നൽകിയത്. 12 മത്സരങ്ങളിൽ 19 പോയിന്റുമായി പഞ്ചാബ് ഇപ്പോൾ ലീഗിൽ നാലാമത് നിൽക്കുകയാണ്. 17 പോയിന്റുള്ള മൊഹമ്മദൻസ് ആറാം സ്ഥാനത്തുമാണ്.\nPrevious articleഅസ്ഗര് അഫ്ഗാന് ശതകം, ആദ്യ ടെസ്റ്റിലെ ബാറ്റിംഗ് പാളിച്ച തിരുത്തി അഫ്ഗാനിസ്ഥാന്\nNext articleബിദ്യാസാഗറിന് വീണ്ടും ഹാട്രിക്ക്, ട്രാവു കാശ്മീരിനെയും തകർത്തു


isl | ഐ എസ് എല്ലിൽ ചെന്നൈയിൻ എഫ്സിക്ക് രണ്ടാം വിജയം; നോർത്ത് ഈസ്റ്റ് യുണൈറ്റഡിനെ പരാജയപ്പെടുത്തിയത് ഒന്നിനെതിരേ രണ്ട് ഗോളുകൾക്ക് - MarunadanMalayalee.com\nNovember 29, 202111:49 PM IST Permalink\nഫറ്റോർഡ: ഐഎസ്എല്ലിൽ രണ്ടാം വിജയവുമായി ചെന്നൈയിൻ എഫ്സി. നോർത്ത് ഈസ്റ്റ് യുണൈറ്റഡിനെ ഒന്നിനെതിരേ രണ്ട് ഗോളിന് പരാജയപ്പെടുത്തി.\n41-ാം മിനിറ്റിൽ ലാലിയാൻസുല ചാങ്തെയുടെ ഗോളിൽ ചെന്നൈയിൻ ലീഡെടുത്തു. എന്നാൽ 50-ാം മിനിറ്റിൽ വിശാൽ കെയ്തിന്റെ സെൽഫ് ഗോളിൽ നോർത്ത് ഈസ്റ്റ് ഒപ്പം പിടിച്ചു. പിന്നീട് 74-ാം മിനിറ്റിൽ ചെന്നൈയിൻ വിജയഗോൾ നേടി. അനിരുദ്ധ് താപ്പയാണ് ലക്ഷ്യം കണ്ടത്.\nവിജയത്തോടെ രണ്ട് മത്സരങ്ങളിൽ ആറു പോയിന്റുമായി ചെന്നൈയിൻ രണ്ടാം സ്ഥാനത്താണ്. അതേസമയം, രണ്ട് തോൽവിയും ഒരു സമനിലയും അക്കൗണ്ടിലുള്ള നോർത്ത് ഈസ്റ്റ് ഒമ്പതാം സ്ഥാനത്താണ്.\nമന്ത്രിസ്ഥാനം കിട്ടിയപ്പോൾ മലബാറിലെ മുസ്ലിംചെറുപ്പക്കാർ ഉൾപ്പെടെ ഐഎൻഎല്ലിലേക്ക് ഒഴുകുന്നു\nചെന്നൈയിൻ എഫ് സിക്കെതിരെ സമനില തെറ്റാതെ ബ്ലാസ്റ്റേഴ്‌സ്\nഐഎൻഎല്ലിനുള്ളിൽ അസ്വസ്ഥത പുകയുന്നു


നട്ടെല്ലില്ലാത്തവന് എന്നു പറഞ്ഞാല് അത് താങ്കൾക്ക് പ്രശംസയാകും; അരവിന്ദ് കെജ്‍രിവാളിനെ വിമർശിച്ച് അനുരാഗ് കശ്യപ്! - metromatinee.com Lifestyle Entertainment & Sports\nഅരവിന്ദ് കെജ്‍രിവാളിനും ആംആദ്മി പാർട്ടിക്കുമെതിരെ രൂക്ഷവിമർശനവുമായി സംവിധായകൻ അനുരാഗ് കശ്യപ് രംഗത്. ട്വീറ്റിലൂടെയാണ് അനുരാഗ് കശ്യപിന്റെ വിമർശനം.ജെഎൻയു വിദ്യാർത്ഥി യൂണിയൻ മുൻ പ്രസിഡന്റ് കനയ്യ കുമാറിനെ രാജ്യദ്രോഹക്കുറ്റം ചുമത്തി വിചാരണ ചെയ്യാൻ അനുമതി നൽകിയ സാഹചര്യത്തിലാണ് താരം ഇങ്ങനെ ഒരു ട്വീറ്റ് പങ്കവെച്ചത്.നട്ടെല്ലില്ലാത്തവന് എന്നു പറഞ്ഞാല് അത് താങ്കൾക്ക് പ്രശംസയാവുകയേ ഉള്ളൂ എന്നായിരുന്നു അനുരാഗ് കശ്യപ് ട്വീറ്റ് ചെയ്തത്.\n‘’മിസ്റ്റര് അരവിന്ദ് കെജ്‌രിവാള് ജി, നിങ്ങളോട് എന്ത് പറയാനാണ്? നട്ടെല്ലില്ലെന്ന് പറഞ്ഞാല് നിങ്ങളെ സംബന്ധിച്ച് അതൊരു പ്രശംസയ്ക്ക് തുല്യമാണ്. നിങ്ങളും ആംആദ്മി പാർട്ടിയും അസ്തിത്വമില്ലാത്തവരാണ്. എത്ര രൂപയ്ക്കാണ് നിങ്ങൾ സ്വയം വിൽക്കാൻ വച്ചിരിക്കുന്നത്?” അനുരാഗ് ട്വീറ്റിൽ ചോദിക്കുന്നു.\nദേശവിരുദ്ധ മുദ്രാവാക്യം വിളിച്ചു എന്ന് ആരോപിച്ചാണ് കനയ്യകുമാറിന് മേല് രാജ്യദ്രോഹക്കുറ്റം ചുമത്തിയത്. രാജ്യദ്രോഹക്കേസില് കനയ്യകുമാറിനെ വിചാരണ ചെയ്യാന് തടസ്സമില്ലെന്ന് കെജ്‌രിവാള് സര്‍ക്കാര് അറിയിച്ചതാണ് വൻവിവാദങ്ങൾക്ക് കാരണമായിത്തീർന്നിരിക്കുന്നത്. വ്യാപക പ്രതിഷേധവും വിമര്‍ശനമുയര്‍ന്നതിന് ശേഷവും വിചാരണ ചെയ്യാന് നൽകിയ അനുമതി പിന്‍വലിക്കില്ലെന്ന് ആംആദ്മി പാര്‍ട്ടി വ്യക്തമാക്കിയിരുന്നു. ‘ദില്ലി സര്‍ക്കാരിന് നന്ദി’ എന്നാണ് കനയ്യ കുമാർ റിട്വീറ്റ് ചെയ്തത്. രാഷ്ട്രീയനേട്ടങ്ങൾക്കായി ഈ നിയമത്തെ എങ്ങനെയാണ് ദുരുപയോഗം നടത്തിയതെന്ന് കേസുകളിൽ നിന്ന് വ്യക്തമാകുന്നതായും കനയ്യകുമാർ പറഞ്ഞു. അതിവേഗ കോടതി വഴി എത്രയും വേഗത്തിൽ കേസിൽ നടപടികൾ പൂർത്തിയാക്കി നീതി ഉറപ്പാക്കണമെന്നും കനയ്യ കുമാർ ആവശ്യപ്പെട്ടു.\nanurag kasyap about kejriwal


പാരസൈറ്റ് : ഇത്തിള്‍ക്കണ്ണികള് തുറന്നിട്ട വാതായനങ്ങള് - Kaakka\nപലതരത്തില് ആഘോഷിക്കപ്പെടേണ്ട സിനിമയാണ് ബോണ് ജോങ് ഹൂവിന്റെ പാരസൈറ്റ്. നിരവധി അന്താരാഷ്ട്രമേളകളിലൂടെ കടന്നുവന്ന് ഇപ്പോഴിതാ 92 -ാമത് ഓസ്‌കാറില് നാല് വിഭാഗങ്ങളില് പുരസ്‌കാരം കരസ്ഥമാക്കിയിരിക്കുന്നു. മികച്ച ചിത്രം, സംവിധായകന്, മികച്ച വിദേശഭാഷാ ചിത്രം, ഒറിജിനല് തിരക്കഥ എന്നീ വിഭാഗങ്ങളിലാണ് പുരസ്‌കാരം നേടിയത്. മുമ്പ് പാം ഡി ഓറും മികച്ച വിദേശഭാഷാ ചിത്രത്തിനുള്ള ഗോള്‍ഡന് ഗ്ലോബും ഈ ചിത്രം കൈവശപ്പെടുത്തിയിരുന്നു. ആശ്ചര്യകരമായ മറ്റൊരു വസ്തുത 92 വര്‍ഷത്തെ അക്കാദമിയുടെ ചരിത്രത്തില് മറ്റൊരു നോണ്-ഇംഗ്ലീഷ് ചിത്രവും ഇതുവരെ മികച്ച ചിത്രത്തിനുള്ള പുരസ്‌കാരം നേടിയിട്ടില്ല എന്നതാണ്. ആ നിലക്ക് ചരിത്രത്തിലിടം നേടുന്നു പാരസൈറ്റും അതുവഴി 92-ാമത് ഓസ്‌കാറും.\nറേയെക്കുറിച്ചും പഥേര് പാഞ്ചാലിയെക്കുറിച്ചും മുമ്പെന്നോ വായിച്ച ഒരു ലേഖനത്തില് ഇങ്ങനെയൊരു വാചകം ഉള്ളതായോര്‍ക്കുന്നു, ”ദാരിദ്ര്യം ആരെയും സാത്വികരാക്കുന്നില്ല.” അങ്ങനെ വരുമ്പോള് സമൂഹം നിര്‍ണയിച്ചിട്ടുള്ള ഉന്നതനിലവാരസൂചികകളില് ജീവിക്കുന്നവരെപ്പോലെയാകാന് ഒരുകൂട്ടര് നടത്തുന്ന ശ്രമങ്ങളെ അത്യാഗ്രഹം എന്ന് വിളിച്ച് മാറ്റിനിര്‍ത്താന് സാധിക്കുമോ?\nസംവിധായകന് ബോണ് ജോങ് ഹൂ\nസിനിമ അവതരിപ്പിക്കുന്നത് രണ്ട് കുടുംബങ്ങളുടെ, അല്ലെങ്കില് രണ്ട് വീടുകളുടെ കഥയാണ്. എന്നാല് സിനിമ പുരോഗമിക്കുമ്പോള് രണ്ട് വീടുകളിലൊന്ന് അപ്രത്യക്ഷമാവുകയും മൂന്നാമതൊരു കുടുംബം ഫ്രെയിമിലേക്ക് വരുകയും ചെയ്യുന്നു. ആദ്യത്തേത് കിം കുടുംബം ആണ്. ചെറിയ ജോലികള് ചെയ്തും മറ്റും മുന്നോട്ടുപോകുന്നുണ്ടെങ്കിലും മാതാവും പിതാവും മകനും മകളുമടങ്ങിയ ഈ കുടുംബത്തിന് ജീവിതത്തിന്റെ രണ്ടറ്റം മുട്ടിക്കാന് ഒരിക്കലും സാധിക്കുന്നില്ല. നഗരത്തിലെ ഒരു സെമി ബേസ്‌മെന്റ് അപ്പാര്‍ട്ട്‌മെന്റിലാണ് കിം കുടുംബത്തിന്റെ താമസം. അങ്ങനെയിരിക്കെയാണ് കി വൂ(മകന്) സുഹൃത്തായ മിന് ഹ്യുക്കിനെ കാണുന്നത്. മിന് ഗോങ്ഷി(സ്കോളേഴ്സ് റോക്ക്) എന്ന കല്ല് സമ്മാനിക്കുമ്പോഴാണ് അത്യാഗ്രഹത്തിന്റെ വിത്തുകള് കിം കുടുംബത്തില് മുളപൊട്ടുന്നത്. കൊറിയന് വിശ്വാസപ്രകാരം ഗോങ്ഷി അത് സൂക്ഷിക്കുന്ന കുടുംബങ്ങളെ സമ്പന്നമാക്കും. എന്നാലിവിടെ ആ കല്ല് ഇവര്‍ക്ക് സമ്മാനിക്കുന്നത് അത്യാഗ്രഹം കൂടിയാണ്.\nമിന് വിദേശത്ത് പഠനത്തിന് പോകാനൊരുങ്ങുകയാണ്. അതുകൊണ്ട് ഇപ്പോള് ഹോംട്യൂഷന് എടുത്തുകൊണ്ടിരിക്കുന്ന പാര്‍ക്ക് ഫാമിലിയിലേക്ക് പകരം കി വൂവിനെ അയക്കാനാണ് തീരുമാനം. പാര്‍ക്ക് ഫാമിലിയിലെ മകളായ ദാ ഹ്യെയെ ആണ് പഠിപ്പിക്കേണ്ടത്. ദാരിദ്ര്യത്തിന്റെ പടുകുഴിയില് വീണുകിടക്കുന്ന കീ വൂ ഇത് അംഗീകരിക്കുന്നു. ആവശ്യമായ രേഖകളൊക്കെ കെട്ടിച്ചമക്കുകയും പാര്‍ക്ക് കുടുംബത്തില് കടന്നുകൂടുകയും ചെയ്യുന്നു. ശേഷം അവന് തന്റെ കുടുംബത്തിലെ ഓരോരുത്തരെയായി പാര്‍ക്ക് കുടുംബത്തിലെ തൊഴിലാളികളാക്കി മാറ്റുന്നുണ്ട്. എന്നാല് ഒരേ കുടുംബത്തിലെ അംഗങ്ങളാണെന്ന് വെളിപ്പെടുത്തുന്നുമില്ല. പ്രശസ്തയായ ആര്‍ട്ട് തെറാപ്പിസ്റ്റായി നടിച്ചുകൊണ്ടാണ് മകള് (കി ജിയോങ്) അവിടെയെത്തുന്നത്. ഡ്രൈവറായി പിതാവും ഹൗസ്‌കീപ്പര് ആയി മാതാവും എത്തുന്നു. കുറേക്കാലമായി അവിടെ ഹൗസ്‌കീപ്പറായി ജോലിനോക്കുന്ന ചൂങ് സൂക്കിന് ക്ഷയരോഗമാണെന്ന് പാര്‍ക്ക് കുടുംബത്തെ വിശ്വസിപ്പിച്ച് അവരെ അവിടുന്ന് പുറത്തുചാടിച്ചതിന് ശേഷമാണ് മൂണ് ഗ്വാങ് അവിടേക്കെത്തുന്നത്. തുടര്‍ന്ന് നടക്കുന്ന സംഭവവികാസങ്ങള്‍ക്ക് നിര്‍വചനങ്ങളേറെയുണ്ട്. ശക്തമായ രാഷ്ട്രീയ\nനിര്‍വചനങ്ങളുള്ളവയാണ് പാരസൈറ്റിലെ ഓരോ രംഗങ്ങളും. സിനിമയുടെ പേര് തന്നെ നോക്കുക, പാരസൈറ്റ് എന്നാല് ഇത്തിള്‍ക്കണ്ണി എന്നര്‍ത്ഥം. പാര്‍ക്ക് കുടുംബം എന്ന വടവൃക്ഷത്തിന്മേല് പറ്റിപ്പിടിച്ച് ജീവിച്ചുപോകുന്ന ഒരു കുടംബത്തെ സൂചിപ്പിക്കാനാണ് അത്തരമൊരു പേര് പ്രയോഗിച്ചിരിക്കുന്നത് എന്ന് കേവലമായി മനസിലാക്കാം. എന്നാല് കുറച്ചുകൂടി ചിന്തിച്ചാല് ഒരു മനുഷ്യന്റെ തികച്ചും വ്യക്തിപരമായ ജോലികള് പോലും സാമ്പത്തികസ്ഥിതിവ്യത്യാസം കാരണം മറ്റൊരാള് ചെയ്യേണ്ടിവരുക എന്നതില് വലിയ അസമത്വത്തിന്റെ അംശങ്ങളുണ്ട് എന്ന് കാണാം. അതുവഴിയാണ് വേലക്കാരന്, ഡ്രൈവര് ഒക്കെത്തന്നെയും പാരസൈറ്റുകളായി മാറുന്നത്. ഗാന്ധിയുടെ ടോള്‍സ്‌റ്റോയ് ഫാമുമായി ബന്ധപ്പെട്ട തത്വങ്ങളൊക്കെ ഇതുമായി ചേര്‍ത്തുവെച്ച് ചര്‍ച്ച ചെയ്യാവുന്നതാണ്.\nഒരേസമയം കിം കുടുംബത്തിന്റെ ഗന്ധം പാര്‍ക്കുകള്‍ക്ക് ഇഷ്ടമില്ലാത്തതാവുകയും അതേസമയം അവരിലൊരാളുടെ അടിവസ്ത്രം പ്രിയപ്പെട്ടതാവുകയും ചെയ്യുന്നത് കാണാന് സാധിക്കും. അതുവഴി പാരസൈറ്റുകള് പിന്നെയും സൃഷ്ടിക്കപ്പെടുകയാണ്. കിം കുടുംബം മാത്രമല്ല, പാര്‍ക്ക് കുടുംബവും പൂര്‍ണമായും മറ്റുചിലതിന്റെ, ചിലരുടെ ഊര്‍ജം വലിച്ചൂറ്റിയാണ് ജീവിക്കുന്നത്. എന്നാല് സാമൂഹികപൊതുബോധം ഇത്തിള്‍ക്കണ്ണികളായി നമ്മളോട് കാണാനാവശ്യപ്പെടുന്നത് കിം കുടുംബത്തെ മാത്രമാണ്. ആ ബോധത്തോടുള്ള യുദ്ധം കൂടിയാണ് പലപ്പോഴും ബോണ് ജോങ് ഹൂവിന്റെ സിനിമ.\nപ്രളയത്തിനുശേഷമുള്ള പ്രഭാതം പാര്‍ക്ക് കുടുംബം കണ്ടത് സ്വന്തം വീട്ടില് നിന്നുതന്നെയാണ്. ആ വെയിലിനെ വളരെ സന്തോഷത്തോടെ നോക്കുന്നുണ്ട് യിയോണ് ക്യോ. എന്നാല് ആ പ്രഭാതം പാര്‍ക്ക് കുടുംബത്തിന് ദുരിതാശ്വാസക്യാമ്പിലായിരുന്നു ചെലവഴിക്കേണ്ടിവന്നത്. അങ്ങനെ ക്യാമ്പില് വെച്ചാണ് ദാ സോങിന്റെ (പാര്‍ക്ക് കുടുംബത്തിലെ മകന്) പിറന്നാളാഘോഷത്തിനുള്ള ക്ഷണം കി ജിയോങിന് ലഭിക്കുന്നത്. ചുറ്റുമുള്ള വിഷയങ്ങളൊന്നും തങ്ങള്‍ക്ക് ബാധകമേയല്ല എന്നുകരുതി സ്വന്തം വ്യവഹാരങ്ങളുമായി മുന്നോട്ടുപോകുന്ന പാര്‍ക്കുകളെ ഇന്നും നമുക്ക് ഏറെ കാണാന് സാധിക്കും. സിനിമയുടെ അവസാനം ഈ വസ്തുതയെ കൂടുതല് ഊന്നലോടെ, പ്രത്യക്ഷമായിത്തന്നെ അവതരിപ്പിക്കുന്നുണ്ട്. രണ്ടുകുടുംബങ്ങളുടെയും ഘടന സമാനമാണ്, എന്നാല് അവരെ വേര്‍തിരിക്കുന്നത് സാമ്പത്തികം എന്ന ചലാംഗം മാത്രമാണ്. ”ഇത്രയൊക്കെ പണം എന്റെ കൈയിലുണ്ടായിരുന്നെങ്കില് ഞാനും മികച്ച വ്യക്തിത്വത്തിനുടമയായേനെ”യെന്നു ധനികന്റെ വീട്ടിലെ പാതിരാകുടുംബയോഗത്തിനിടയില് ഒരിക്കൽ മൂണ് ഗ്വാങ് പറയുന്നു.\nപ്രളയത്തോടെ സമ്പന്നതയുടെ പ്രതീകമായ ഗോങ്ഷി എന്ന കല്ല് നിരര്‍ത്ഥകതയുടെയും നിരാശയുടെയും പ്രതീകമായി മാറുന്നുണ്ട്. എത്രയൊക്കെ ശ്രമിച്ചിട്ടും സിനിമയുടെ അവസാനം കിം കുടുംബത്തിന്റെ അവസ്ഥ ദുരന്തത്തിലാണ് കലാശിക്കുന്നത് എന്നതും ശ്രദ്ധേയമാണ്. സാമ്പത്തികവളര്‍ച്ചയിലൂടെയും സാമൂഹികസമത്വത്തിലൂടെയും മാത്രമേ സാമൂഹികവികാസം സാധ്യമാവൂ എന്ന ചിന്താധാരയുടെ ചലച്ചിത്രരൂപമാണ് പാരസൈറ്റ് എന്ന് പറയാം.\n‘ട്രാൻസ്’ ഡോക്യുമെന്ററികൾ: ആഖ്യാനവും ജീവിതവും രാഷ്ട്രീയവും


സബ്‌സ്റ്റിറ്റിയൂട്ടുകളെ ഇറക്കുന്നതിലും അസംതൃപ്തി പുകഞ്ഞിരുന്നു\nകിബുവിന് ഡ്രസിങ് റൂമിൽ നിയന്ത്രണമുണ്ടായിരുന്നില്ല; ബ്ലാസ്റ്റേഴ്‌സ് കോച്ചിന്റെ രാജിക്ക് പിന്നിൽ\n"ഹെഡ് കോച്ചിന് കീഴിൽ പരിശീലിക്കുന്നതിനേക്കാൾ സീനിയര് വിദേശ കളിക്കാർക്കൊപ്പം ട്രയിനിങ് നടത്താനാണ് പല കളിക്കാരും താത്പര്യപ്പെട്ടത്"\n18 Feb, 2021 at 08:31 AM\nപനാജി: ഹെഡ് കോച്ച് കിബു വിക്കുന കേരള ബ്ലാസ്‌റ്റേഴ്‌സ് വിട്ടതിന് പിന്നിൽ നാടകീയമായ സംഭവങ്ങൾ. താരങ്ങളും കോച്ചും തമ്മിൽ അസ്വാരസ്യമുണ്ടായിരുന്നു എന്നും ഡ്രസിങ് റൂമിൽ കോച്ചിന് നിയന്ത്രണമുണ്ടായിരുന്നില്ല എന്നും കായിക മാധ്യമമായ ഖേൽ നൗ റിപ്പോർട്ട് ചെയ്തു. ഹൈദരാബാദ് എഫ്‌സിക്കെതിരെയുള്ള വൻ തോൽവിക്ക് ശേഷമാണ് കിബു വിക്കുന പരിശീലക സ്ഥാനം രാജിവച്ചത്.\nപതിനെട്ടു മത്സരത്തിൽ മൂന്നെണ്ണത്തിൽ മാത്രമാണ് ബ്ലാസ്റ്റേഴ്‌സിന് ജയിക്കാനായിരുന്നത്. ഏഴു കളികൾ സമനിലയായപ്പോൾ എട്ടു കളികൾ തോറ്റു. പല കളികളിലും റഫറിയുടെ തീരുമാനങ്ങളും ക്ലബിന് എതിരായി. 18 കളികളിൽ 16 പോയിന്റുമായി പോയിന്റ് പട്ടികയിൽ പത്താം സ്ഥാനത്താണ് നിലവിൽ ബ്ലാസ്റ്റേഴ്‌സ്.\nകുറച്ച് ആഴ്ചകളായി ടീമിനുള്ളിൽ നിലനിൽക്കുന്ന അസ്വാരസ്യങ്ങളാണ് കിബുവിന്റെ രാജിയിൽ കലാശിച്ചത് എന്നാണ് റിപ്പോർട്ട്. ഇന്ത്യൻ താരങ്ങൾ അടക്കം പല കളിക്കാർക്കും കിബുവിന്റെ കോച്ചിങ് രീതിയോട് അതൃപ്തിയുണ്ടായിരുന്നു. കോച്ചിൽ വിശ്വാസം നഷ്ടപ്പെട്ടതു മൂലം സീനിയർ വിദേശതാരങ്ങൾക്കു കീഴിലാണ് ചില താരങ്ങൾ പ്രാക്ടീസ് ഗ്രൗണ്ടിൽ പരിശീലനം നടത്തിയിരുന്നത്.\n' കിബുവിൽ കളിക്കാർക്ക് വിശ്വാസം നഷ്ടപ്പെട്ടിരുന്നു. അതിന് (രാജി) നിരവധി കാരണങ്ങളുണ്ട്. ക്ലബിന്റെ റിക്രൂട്ട്‌മെന്റ് നയം, കളിക്കിടെയുള്ള ഗെയിംപ്ലാൻ എന്നിവയിലെല്ലാം അഭിപ്രായ ഭിന്നതകൾ ഉണ്ടായിരുന്നു. കുറച്ചു ആഴ്ചകളായി പരിശീലന സെഷനുകളിൽ ഒരു വിദേശ കളിക്കാരനായിരുന്നു ചുമതല. ഹെഡ് കോച്ചിന് കീഴിൽ പരിശീലിക്കുന്നതിനേക്കാൾ സഹകളിക്കാർക്കൊപ്പം ട്രയിനിങ് നടത്താനാണ് പല കളിക്കാരും താത്പര്യപ്പെട്ടത്' - അടുത്ത വൃത്തങ്ങളെ ഉദ്ധരിച്ച് ഖേൽനൗ റിപ്പോർട്ട് ചെയ്തു.\nകളിയിൽ സബ്‌സ്റ്റിറ്റിയൂട്ടുകളെ ഇറക്കുന്നതിലും താരങ്ങൾക്കിടയിൽ അസംതൃപ്തി പുകഞ്ഞിരുന്നു. എടികെ മോഹൻ ബഗാനും എഫ്‌സി ഗോവയ്ക്കുമെതിരെ ഒരു സബ്‌സ്റ്റിറ്റിയൂഷൻ മാത്രമാണ് കിബു നടത്തിയത്. ഇതിൽ പല കളിക്കാർക്കും അസന്തുഷ്ടിയുണ്ടായിരുന്നു. രണ്ടാം പകുതിയിൽ കളി മോശമാകുന്നതിലും ബഞ്ചിലെ താരങ്ങളെ ഫലപ്രദമായി ഉപയോഗിക്കാതിരിക്കുന്നതിലും താരങ്ങൾക്കിടയിൽ അതൃപ്തി പുകഞ്ഞു- ഖേൽനൗ പറയുന്നു.\nഡ്രസിങ് റൂമിൽ കിബുവിന് നിയന്ത്രണം ഉണ്ടായിരുന്നില്ല. ഹൈദരാബാദിനോറ്റ തോൽവിയോടെ ഇത് തന്റെ അവസാന മത്സരമാണ് എന്ന് കിബു കളിക്കാരെ അറിയിക്കുകയായിരുന്നു. പിന്നീട് രാജി വാർത്ത ക്ലബ് ഔദ്യോഗികമായി സ്ഥിരീകരിച്ചു.\nഅടുത്ത രണ്ട് മത്സരങ്ങളിൽ സഹപരിശീലകൻ ഇഷ്ഫാഖ് അഹമ്മദാണ് ടീമിനെ പരിശീലിപ്പിക്കുക. ചെന്നൈയിൻ എഫ്‌സിക്കും നോർത്ത് ഈസ്റ്റ് യുണൈറ്റിഡിനും എതിരെയാണ് ബ്ലാസ്‌റ്റേഴ്‌സിന്റെ അടുത്ത മത്സരങ്ങൾ.


ragging ugc anti ragging helpline university grantsAnweshanam\nമെഡിക്കള് എന്‍ജിനീയറിങ് കോളേജുകളില് റാഗിങ്ങ് കൂടുതല്...\nമെഡിക്കള് എന്‍ജിനീയറിങ് കോളേജുകളില് റാഗിങ്ങ് കൂടുതല്\nGopika Gopan | Sunday, August 13, 2017 12:19 PM IST\nഡല്‍ഹി: മൂന്നിലൊന്ന് വിദ്യാര്‍ഥികളെയും (31.2 ശതമാനം) റാഗിങ് മാനസികമായി തളര്‍ത്തുന്നതായി യു.ജി.സി.യുടെ സര്‍വേ ഫലം. പ്രൊഫഷണല് ഉള്‍പ്പെടെ രാജ്യത്തെ 37 കോളേജുകളിലാണ് പഠനം നടത്തിയത്. കേരളത്തിലെ ഓരോ സ്വകാര്യ-സര്‍ക്കാര് എന്‍ജിനീയറിങ് കോളേജുകളും ഇതില് ഉള്‍പ്പെടും. 2015-ല് നടത്തിയ പഠനത്തിന്റെ റിപ്പോര്‍ട്ട് വെള്ളിയാഴ്ചയാണ് പുറത്തുവിട്ടത്.\nമെഡിക്കല്-എന്‍ജിനീയറിങ് കോളേജുകളിലാണ് റാഗിങ് കൂടുതല് നടക്കുന്നത്. കോളേജിലെ സാഹചര്യം, മാനേജ്‌മെന്റിന്റെയും അധ്യാപകരുടെയും മനോഭാവം എന്നിവ റാഗിങ്ങിന് കാരണമാകുന്നതായി റിപ്പോര്‍ട്ട് പറയുന്നു.\nറാഗിങ് കാരണം പഠനത്തില് ശ്രദ്ധിക്കാന്‍കഴിയുന്നില്ലെന്ന് 18.9 ശതമാനം വിദ്യാര്‍ഥികള് പറഞ്ഞു. 12.1 ശതമാനത്തിന് ക്ലാസുകള് നഷ്ടപ്പെടുന്നു. 9.5 ശതമാനത്തിന് അസൈന്‍മെന്റുകള് പൂര്‍ത്തിയാക്കാനാകുന്നില്ല. ഒന്‍പതുശതമാനത്തിന്റെ പഠനനിലവാരം കുറഞ്ഞു.\nറാഗിങ്ങിന് വിധേയരായവരില് 84.3 ശതമാനവും പരാതിനല്‍കുന്നില്ല. കുറ്റക്കാര്‍ക്കെതിരേ അധികാരികള് നടപടിയെടുക്കുമോയെന്ന സംശയം, മുതിര്‍ന്ന വിദ്യാര്‍ഥികളോടുള്ള ഭയം, പഠനത്തെ ബാധിക്കുമോയെന്ന ആശങ്ക തുടങ്ങിയവയാണ് ഭൂരിപക്ഷവും പരാതിപ്പെടാത്തതിന് കാരണം.\nപുതിയ കുട്ടികള്‍ക്ക് മുതിര്‍ന്ന വിദ്യാര്‍ഥികളുമായി പരിചയപ്പെടാനും കോളേജിലെ അന്തരീക്ഷവുമായി ഇണങ്ങിച്ചേരാനും മാനേജ്‌മെന്റുകള് അവസരമൊരുക്കുക, മാനേജ്‌മെന്റിന്റെയും അധ്യാപകരുടെയും മുതിര്‍ന്ന വിദ്യാര്‍ഥിപ്രതിനിധികളുടെയും നേതൃത്വത്തില് സമിതി രൂപവത്കരിക്കുക, കോളേജുകളില് നിരീക്ഷണസംവിധാനം ശക്തിപ്പെടുത്തുക, നിരീക്ഷണത്തിന് അധ്യാപകരെയും വാര്‍ഡന്മാരെയും മുതിര്‍ന്നവിദ്യാര്‍ഥികളെയും നിയോഗിക്കുക, കൗണ്‍സലിങ്ങിനുള്ള സൗകര്യമൊരുക്കുക, റാഗിങ്ങിനെതിരേ യു.ജി.സി. ചട്ടങ്ങളും മാര്‍ഗരേഖകളും നടപ്പാക്കുക, യു.ജി.സി.യുടെ റാഗിങ് വിരുദ്ധ സെല് ശക്തിപ്പെടുത്തുക, അക്രഡിറ്റേഷനുള്ള മാര്‍ഗരേഖകള് കോളേജുകള് പാലിക്കുന്നുണ്ടെന്ന് നാക് ഉറപ്പുവരുത്തുക തുടങ്ങിയ നിര്‍ദേശങ്ങളും പഠനം മുന്നോട്ടുവെക്കുന്നു.


അയര്‍ലണ്ടില് ഭവനവില വര്‍ദ്ധിച്ചത് അമ്പത് ശതമാനത്തില് അധികം,വീട് വാങ്ങാനുള്ള മോഹം സ്വപ്നമായി തുടരുമോ ?Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഅയര്‍ലണ്ടില് ഭവനവില വര്‍ദ്ധിച്ചത് അമ്പത് ശതമാനത്തില് അധികം,വീട് വാങ്ങാനുള്ള മോഹം സ്വപ്നമായി തുടരുമോ ?\nഡബ്ലിന് :അയര്‍ലണ്ടില് ഭവനവിലയില് വര്‍ദ്ധനവ് തുടരുന്നതായി റിപ്പോര്‍ട്ടുകള്. വീട് വാങ്ങാനുള്ള ചിലവ് കഴിഞ്ഞ ക്വര്‍ട്ടറിലും ഏഴു ശതമാനം വര്‍ധിച്ചതായി റിപ്പോര്‍ട്ട് സൂചിപ്പിക്കുന്നു. പ്രോപ്പര്‍ട്ടി വെബ്‌സൈറ്റിന്റെ റിപ്പോര്‍ട്ട് പ്രകാരം 2013 മുതല്, വീടിന്റെ വിലയില് 50% വര്‍ധനവാണ് ഉണ്ടായിരിക്കുന്നത്.\nഡബ്ലിന് മേഖലയില് മാത്രം 2012 മുതലുള്ള കണക്കുകള് പ്രകാരം 67% വര്‍ദ്ധനവ് ഉണ്ടായതായാണ് സൂചന. 2017 ന്റെ അവസാനത്തെ അപേക്ഷിച്ച് 2018 ലെ ആദ്യ മൂന്ന് മാസങ്ങളില് മാത്രം രാജ്യത്ത് 2% വര്‍ദ്ധനവ് ഉണ്ടായിട്ടുണ്ട്.\nരാജ്യത്തു മൊത്തം നിലവിലുള്ള 54 വിപണികളില് 53 ലും വര്‍ദ്ധനവാണ് ഉണ്ടായിട്ടുള്ളത്. കൗണ്ടി ഡോണഗേലില് മാത്രം ഭവന വിലയില് കുറവാണ് കാണിക്കുന്നത്.\nഡിമാന്റ് കൂടുതല് ഉള്ളതിനാലും ലഭ്യത കുറവായതിനാലും വിലയില് വര്‍ദ്ധനവുണ്ടായിക്കൊണ്ടിരിക്കുന്ന ഒരു വിപണിയായി അയര്‍ലണ്ടിലെ ഭവനമേഖല മാറിക്കഴിഞ്ഞു.\nആവശ്യക്കാര്‍ക്ക് ഭവനം ലഭ്യമാക്കി വിതരണ വര്‍ദ്ധനവ് രാജ്യത്ത് ഉണ്ടാകുമെന്ന സര്‍ക്കാരിന്റെ പ്രഖ്യാപനം പ്രാവര്‍ത്തികമാകുമെന്ന പ്രതീക്ഷയിലാണ് മലയാളികള് അടക്കമുള്ള അയര്‍ലണ്ടിലെ കുടിയേറ്റക്കാര്.


World's Largest Camel Festival Starts in Riyadh-"സംസ്കാരമാണ് ഒട്ടകം" ലോകത്തെ ഏറ്റവും വലിയ ഒട്ടക മത്സരത്തിന് റിയാദിൽ തുടക്കം.\n"സംസ്കാരമാണ് ഒട്ടകം" ലോകത്തെ ഏറ്റവും വലിയ ഒട്ടക മത്സരത്തിന് റിയാദിൽ തുടക്കം.\nരാജ്യത്തിന് അകത്തും പുറത്തുമുള്ള മൂന്ന് ലക്ഷത്തോളം ഒട്ടകങ്ങളാണ് ഇത്തവണ മേളക്കെത്തുന്നത്. പ്രദർശനം കാണുവാനും പങ്കെടുകുവാനും ആയിരക്കണക്കിന് ആളുകളാണ് സൗദിയിൽ എത്തിച്ചേർന്നത്\nറിയാദ് : “സംസ്കാരമാണ് ഒട്ടകം” എന്ന തലവാചകത്തിൽ ലോകത്തെ ഏറ്റവും വലിയ ഒട്ടകമേളക്ക് റിയാദില് തുടക്കമായി. മരുഭൂമിയിലെ കപ്പൽ എന്നറിയപ്പെടുന്ന ഒട്ടകം അറബ് ചരിത്രത്തിന്റെ ഭാഗമാണ്. അത് കൊണ്ട് തന്നെ ഇത് രാജ്യത്തിൻറെ പൈതൃകോത്സവം കൂടിയാണ്. സൗദി അറേബ്യയുടെ തലസ്ഥാന നഗരിയായ റിയാദിലെ റുമാ ഗവർണറേറ്റിൽ ദാറത് കിങ് അബ്ദുൽ അസീസ് സെന്ററാണ് മേളയുടെ സംഘാടകർ.\nരാജ്യത്തിന് അകത്തും പുറത്തുമുള്ള മൂന്ന് ലക്ഷത്തോളം ഒട്ടകങ്ങളാണ് ഇത്തവണ മേളക്കെത്തുന്നത്. പ്രദർശനം കാണുവാനും പങ്കെടുകുവാനും ആയിരക്കണക്കിന് ആളുകളാണ് സൗദിയിൽ എത്തിച്ചേർന്നത്. ആയിരത്തിൽ പരം വിസയാണ് ഇതിനായി വിദേശകാര്യ മന്ത്രാലയം അനുവദിച്ചത്. 115 മില്യൺ റിയാലാണ് സമ്മാനമായി ഒരുക്കിയിട്ടുള്ളതെന്ന് സംഘാടകർ അറിയിച്ചു. രണ്ട് ദശലക്ഷത്തിലേറെ സന്ദർശകരെ പ്രതീക്ഷിക്കുന്ന മേള അറബ് രാജ്യത്തെ മാത്രമല്ല ലോകത്തിലെ ഏറ്റവും വലിയ ദേശീയ ആഘോഷങ്ങളിൽ ഒന്നാണെന്ന് സംഘാടകർ അവകാശപ്പെട്ടു. ഒട്ടകങ്ങളെ വളർത്താനും സംരക്ഷിക്കാനുമുള്ള അവകാശത്തെയും ആവശ്യകതയെയും കുറിച്ചുള്ള ബോധവൽകരണം മേളയുടെ ലക്ഷ്യങ്ങളിലൊന്നാണ്.\nനിറം, തലയുടെ വലിപ്പം, കഴുത്തിന്റെ നീളം, മുതുക്, കണ്ണുകളുടെ വലിപ്പം, പുരികം, ചെവിയുടെ സൗന്ദര്യം, ഉരുളൻ പൂഞ്ഞ, പല്ലിനെ മൂടുന്ന ചുണ്ടുകൾ തുടങ്ങിവയാണ് വിജയികളെ കണ്ടെത്താനുള്ള മാനദണ്ഡങ്ങൾ. മത്സരത്തിൽ വിജയിക്കുന്ന ഒട്ടകങ്ങളെ മോഹ വില നൽകി സ്വന്തമാക്കാൻ മേളയുടെ ഭാഗമായി ഒട്ടക ലേലവും പരേഡും സംഘടിപ്പിക്കും. പരമ്പരാഗത നൃത്തം, കവിത ചൊല്ലൽ മത്സരം, നാടൻ പാട്ട് മത്സരങ്ങൾ തുടങ്ങി ഒട്ടേറെ കലാ പരിപാടികൾക്കും മേള വേദിയാകും. ഞായറാഴ്ച വൈകിട്ടോടെ ആരംഭിച്ച മേള ഏപ്രിൽ 15 ന് അവസാനിക്കും.\nTags: Camel Beauty Contest, Riyadh\n‘നിയമ ലംഘകരില്ലാത്ത രാജ്യം’; സൗദിയിൽ പൊതുമാപ്പ് പ്രഖ്യാപിച്ചു. മാർച്ച് 29 മുതൽ മൂന്ന് മാസം കാലവധി


നബിദിനത്തിന് പൊതു അവധി നല്‍കണം; മുഖ്യമന്ത്രിക്ക് നിവേദനം – Chandrika Daily\nBy chandrika Wednesday November 22, 2017 19:50 pm\nനബിദിനത്തിന് പൊതു അവധി നല്‍കണം; മുഖ്യമന്ത്രിക്ക് നിവേദനം\nതിരുവനന്തപുരം: നബിദിനത്തിന് പൊതുഅവധി പ്രഖ്യാപിക്കണമെന്നാവശ്യപ്പെട്ട് സ്റ്റേറ്റ് എംപ്ലോയീസ് യൂണിയന് (എസ്.ഇ.യു) മുഖ്യമന്ത്രി പിണറായി വിജയന് നിവേദനം നല്‍കി. ഡിസംബര് രണ്ടിന് നബിദിനത്തിന്റെ ഭാഗമായി പൊതു അവധി പ്രഖ്യാപിച്ചിരുന്നു….\nതിരുവനന്തപുരം: നബിദിനത്തിന് പൊതുഅവധി പ്രഖ്യാപിക്കണമെന്നാവശ്യപ്പെട്ട് സ്റ്റേറ്റ് എംപ്ലോയീസ് യൂണിയന് (എസ്.ഇ.യു) മുഖ്യമന്ത്രി പിണറായി വിജയന് നിവേദനം നല്‍കി. ഡിസംബര് രണ്ടിന് നബിദിനത്തിന്റെ ഭാഗമായി പൊതു അവധി പ്രഖ്യാപിച്ചിരുന്നു. എന്നാല് പിറ കണ്ടത് അനുസരിച്ച് നബിദിനം ഡിസംബര് ഒന്നാം തിയതി ആയിരിക്കുമെന്ന് സംസ്ഥാനത്തെ വിവിധ ഖാസിമാരും പണ്ഡിതന്മാരും പ്രഖ്യാപിച്ചിട്ടുണ്ട്.\nഈ സാഹചര്യത്തിലാണ് ഒന്നാം തിയിതി അവധി നല്‍കണമെന്നാവശ്യപ്പെട്ട് എസ്.ഇ.യു നിവേദനം നല്‍കിയത്. എസ്.ഇ.യു സംസ്ഥാന പ്രസിഡന്റ് എ.എം അബൂബക്കര്, ജനറല് സെക്രട്ടറി സിബി മുഹമ്മദ്, തിരുവനന്തപുരം ജില്ലാ പ്രസിഡന്റ് പോത്തന്‍കോട് റാഫി എന്നിവരാണ് മുഖ്യമന്ത്രിക്ക് നിവേദനം നല്‍കിയത്. ഇക്കാര്യത്തില് അനുകൂലമായ നടപടിയുണ്ടാകുമെന്ന് മുഖ്യമന്ത്രിയുടെ ഓഫീസ് അറിയിച്ചു.\nCategories: Video Stories Tags: Nabidinam


'ഇന്ദ്രന്‍സ് മലയാള സിനിമയുടെ അഭിമാനം'; രാജ്യാന്തര പുരസ്കാരം നേടിയതില് അഭിനന്ദിച്ച് മുഖ്യമന്ത്രി\nലോക സിനിമയിൽ മലയാളം നേട്ടങ്ങൾ കൊയ്യുകയാണ്. മലയാള സിനിമയ്ക്ക് അഭിമാനിക്കാം ഇന്ദ്രൻസിന്റെ നേട്ടത്തിലൂടെയെന്നും മുഖ്യമന്ത്രി\nThiruvananthapuram, First Published Sep 8, 2019, 10:44 PM IST\nതിരുവനന്തപുരം: മലയാള സിനിമയുടെ അഭിമാനമാവുകയാണ് ഇന്ദ്രൻസെന്ന് മുഖ്യമന്ത്രി പിണറായി വിജയന്. വെയിൽ മരങ്ങൾ എന്ന സിനിമയിലെ അഭിനയത്തിന് സൗത്ത് ഏഷ്യൻ ഫിലിം ഫെസ്റ്റിവെൽ മികച്ച നടനായി ഇന്ദ്രൻസിനെ തിരഞ്ഞെടുത്തതിൽ സന്തോഷമുണ്ടെന്നും മുഖ്യമന്ത്രി ഫേസ്ബുക്ക് പോസ്റ്റിലൂടെ അറിയിച്ചു. ഹാസ്യ കഥാപാത്രങ്ങൾ മാത്രമല്ല തനിക്ക് വഴങ്ങുകയെന്ന് ഇന്ദ്രൻസ് തെളിയിച്ചു കൊണ്ടിരിക്കുകയാണ്. ലോക സിനിമയിൽ മലയാളം നേട്ടങ്ങൾ കൊയ്യുകയാണ്. മലയാള സിനിമയ്ക്ക് അഭിമാനിക്കാം ഇന്ദ്രൻസിന്റെ നേട്ടത്തിലൂടെയെന്നും അദ്ദേഹം വ്യക്തമാക്കി.\nഡോ. ബിജു സംവിധാനം ചെയ്ത വെയില്‍മരങ്ങള് എന്ന ചിത്രത്തിലെ പ്രകടനത്തിനാണ് ഇന്ദ്രന്‍സ് സിംഗപ്പൂര് സൗത്ത് ഏഷ്യന് ഇന്‍റര്‍നാഷണല് ഫിലിം ഫെസ്റ്റിവലില് മികച്ച നടനുള്ള പുരസ്‌കാരം സ്വന്തമാക്കിയത്. ഇന്ദ്രന്‍സിന് ലഭിക്കുന്ന ആദ്യ അന്താരാഷ്ട്ര പുരസ്‌കാരം കൂടിയാണിത്. നേരത്തെ ഷാങ്ഹായ് രാജ്യാന്തര ചലച്ചിത്രമേളയില് വെയില്‍മരങ്ങള് ഔട്ട്സ്റ്റാന്‍ഡിംഗ് ആര്‍ട്ടിസ്റ്റിക് അച്ചീവ്മെന്റ് പുരസ്‌കാരം നേടിയിരുന്നു. ഷാങ്ഹായ് മേളയില് പുരസ്‌കാരം നേടുന്ന ആദ്യ ഇന്ത്യന് ചിത്രമായിരുന്നു വെയില് മരങ്ങള്.\nകേരളത്തില് നിന്ന് ഹിമാചലിലേക്ക് പലായനം ചെയ്ത ദളിത് കുടുംബത്തിന്‍റെ കഥ പറയുന്ന സിനിമ ഒന്നര വര്‍ഷത്തോളമെടുത്താണ് ചിത്രീകരിച്ചത്. ഹിമാചല്‍പ്രദേശ്, കേരളത്തിലെ മണ്‍റോ തുരുത്ത് എന്നിവിടങ്ങളിലായി വിവിധ കാലാവസ്ഥകളില് ഒന്നര വര്‍ഷം കൊണ്ടാണ് വെയില്‍മരങ്ങള് ചിത്രീകരിച്ചത്.\nഇന്ദ്രന്‍സ്, സരിത കുക്കു, കൃഷ്ണന് ബാലകൃഷ്ണന്, പ്രകാശ് ബാരെ, മാസ്റ്റര് ഗോവര്‍ധന്,അശോക് കുമാര്, നരിയാപുരം വേണു, മെല്‍വിന് വില്യംസ്, എന്നിവരാണ് പ്രധാന വേഷങ്ങളില് അഭിനയിച്ചിരിക്കുന്നത്. അന്തരിച്ച പ്രശസ്ത ഛായാഗ്രഹകന് എം ജെ രാധാകൃഷ്ണനാണ് ചിത്രത്തിന്റെ ക്യാമറ കൈകാര്യം ചെയ്തത്.\nLast Updated Sep 8, 2019, 10:44 PM IST\nasian film festival award\nതാരസുന്ദരിക്ക് ജന്മദിന ആശംസകള്, അപൂര്‍വ ഫോട്ടോകള് പങ്കുവെച്ച് സഹോദരി\n'96' ഇനി ഹിന്ദിയിലേക്ക്; ആരൊക്കെയാകും അഭിനേതാക്കൾ എന്ന ആകാംക്ഷയിൽ പ്രേക്ഷകർ\nമലയാള ഹ്രസ്വ ഡോക്യൂമെന്ററി 'കനവ് - ദി ഡ്രീം' ലോഞ്ച് ചെയ്ത് മമ്മൂട്ടി\nസൈമ അവാർഡിൽ മഞ്ജു വാര്യർക്ക് ഇരട്ടിമധുരം; മലയാളത്തിലും തമിഴിലും മികച്ച നടി\nനടി മിയയുടെ പിതാവ് അന്തരിച്ചു\n'എംപിമാർ ഓട് പൊളിച്ച് കയറി വന്നവരല്ല'; സല്യൂട്ട് വിവാദത്തിൽ നിലപാടറിയിച്ച് കെ മുരളീധരൻ\n'കാലിലെ വ്രണം പഴുത്ത് ദുര്‍ഗന്ധം'; കണ്ണൂരില് ആനയ്ക്ക് ചികിത്സ നിഷേധിച്ചെന്ന് പരാതി\nഭക്ഷ്യ സുരക്ഷയിലും കേരളം മുന്നിൽ: ഭക്ഷ്യ സുരക്ഷാ സൂചികയില് സംസ്ഥാനത്തിന് ദേശീയ പുരസ്കാരം\nആശ ശരത്തിന് യുഎഇ ഗോള്‍ഡന് വിസ\nയുഎന് വേദിയിലും തരംഗമായി ബിടിഎസ്; ആരാധകര് ആവേശത്തില്\nഅമ്പത് വര്‍ഷങ്ങള്‍ക്ക് ശേഷം അഗ്നിപര്‍വത സ്‌ഫോടനം; ജീവനും കയ്യിലേന്തി പലായനം ചെയ്ത് ഈ ദ്വീപിലെ ജനങ്ങള്\nപുത്തന് താരങ്ങളുമായി സഞ്ജുവും സംഘവും! രണ്ടാം വരവില് രാജസ്ഥാന് റോയല്‍സ് കരുത്തര്...\nഅവസാനം എനിക്കൊരു അവാര്‍ഡ് തന്നല്ലോ; പുരസ്‌കാര വേദിയില് ചിരിയുണര്‍ത്തി ശോഭന, വീഡിയോ വൈറല്


Kerala Blasters | പുതിയ അടവുകൾ പഠിക്കാൻ കേരളാ ബ്ലാസ്റ്റേഴ്സ്; സെർബിയക്കാരൻ ഇവാൻ വുക്കുമാനോവിച്ച് കളി പഠിപ്പിക്കും | Kerala Blasters to learn new tactics from Vukumanovic of Serbia – News18 Malayalam\nപുതിയ അടവുകൾ പഠിക്കാൻ കേരളാ ബ്ലാസ്റ്റേഴ്സ്; സെർബിയക്കാരൻ ഇവാൻ വുക്കുമാനോവിച്ച് കളി പഠിപ്പിക്കും\nപരിശീലന കരിയറിൽ മികച്ച റെക്കോർഡുള്ള വുക്കുമാനോവിച്ച്, 2017ൽ സ്ലോവൻ ബ്രാറ്റിസ്ലാവയെ സ്ലൊവാക്യൻ കപ്പ് കിരീടത്തിലേക്ക് നയിച്ചിരുന്നു\nകേരളാ ബ്ലാസ്റ്റേഴ്സിന്റെ പുതിയ പരിശീലകനായി സെർബിയക്കാരനായ ഇവാൻ വുക്കുമാനോവിച്ച് എത്തുന്നു. കളിക്കാരനായും പരിശീലകനായും പരിചയ സമ്പത്തുള്ള പരിശീലകൻ്റെ വരവ് ക്ലബ്ബിന് നേട്ടമാകും എന്നാണ് വിലയിരത്തപ്പെടുന്നത്. കഴിഞ്ഞ സീസൺ അവസാനിക്കുന്നതിന് മുമ്പ് തന്നെ ടീമിൻ്റെ മോശം പ്രകടനത്തെ തുടർന്ന് ബ്ലാസ്റ്റേഴ്സിനെ പരിശീലിപ്പിച്ചിരുന്ന കിബു വിക്കൂന തൻ്റെ\nസ്ഥാനമൊഴിഞ്ഞിരുന്നു. ഇതേ തുടർന്നാണ് ഇക്കുറിയും പുതിയ പരിശീലകനെ വച്ച് സീസണ് ഒരുങ്ങുവാൻ ബ്ലാസ്റ്റേഴ്സ് നിർബന്ധിതരായത്.\nകഴിഞ്ഞ സീസൺ അവസാനിച്ചതിന് പിന്നാലെ ആരംഭിച്ച, പുതിയ പരിശീലകനായുള്ള ബ്ലാസ്റ്റേഴ്സിന്റെ അന്വേഷണം വുക്കുമാനോവിച്ചിൽ അവസാനിക്കുകയായിരുന്നു. സെർബിയൻ പരിശീലകനുമായി ബ്ലാസ്റ്റേഴ്സ് കരാർ ഒപ്പു വച്ചെന്ന വാർത്ത ഓൺലൈൻ സ്പോർട്സ് മാധ്യമമായ ഗോൾ ഡോട്ട് കോമാണ് റിപ്പോർട്ട് ചെയ്തത്. എന്നാൽ ഇക്കാര്യത്തിൽ കേരളാ ബ്ലാസ്റ്റേഴ്സ് മാനേജ്മെൻ്റിൻ്റെ ഭാഗത്ത് നിന്നും ഔദ്യോഗിക പ്രഖ്യാപനങ്ങളൊന്നും ഇതുവരെ ഉണ്ടായിട്ടില്ല.\nഫുട്ബോൾ താരമായി തൻ്റെ കരിയർ ആരംഭിച്ച വുക്കോമാനോവിച്ച് തൻ്റെ തുടക്ക കാലത്ത് സെർബിയൻ ലീഗിൽ കളിച്ച ശേഷം ബുന്ദസ്ലിഗയിലും ഫ്രഞ്ച് ലീഗായ ലീഗ് വണ്ണിലും കളിച്ചിട്ടുണ്ട്. പിന്നീട് പരിശീലക കരിയർ തിരഞ്ഞെടുത്ത വുക്കോമാനോവിച്ച് 2013ൽ ബെൽജിയൻ ക്ലബ്ബായ സ്റ്റാൻഡേഡ് ലീഗിന്റെ സഹപരിശീലകനായാണ് തൻ്റെ പ്രൊഫഷനൽ പരിശീലക കരിയർ ആരംഭിക്കുന്നത്. പിന്നീട് മുഖ്യ പരിശീലകനായി സ്ലൊവാക് സൂപ്പർ ലീഗ് ക്ലബ്ബായ സ്ലോവൻ ബ്രാറ്റിസ്ലാവ ക്ലബ്ബിൻ്റെ പരിശീലിക സ്ഥാനത്ത് എത്തി.\nഏറ്റവും അവസാനം സൈപ്രസിലെ ഒന്നാം ഡിവിഷൻ ലീഗ് ക്ലബ്ബായ അപ്പോളൺ ലിമാസോളിനെയാണ് പരിശീലിപ്പിച്ചത്. ഇതിന് ശേഷമാണ് ബ്ലാസ്റ്റേഴ്സിലൂടെ ഇന്ത്യയിലും തന്ത്രങ്ങൾ പഠിപ്പിക്കാൻ അദ്ദേഹം എത്തുന്നത്. കഴിഞ്ഞ സീസണിൽ ബ്ലാസ്റ്റേഴ്സിലെ മിഡ്ഫീൽഡിൽ കളിച്ച അർജന്റൈൻ താരം ഫക്കുണ്ടോ പെരേര ഇന്ത്യയിലേക്ക് വരുന്നതിന് മുൻപ് ഇതേ ക്ലബ്ബിൽ വുക്കുമാനോവിച്ചിന് കീഴിൽ കളിച്ചിരുന്നു.\nപരിശീലന കരിയറിൽ മികച്ച റെക്കോർഡുള്ള വുക്കുമാനോവിച്ച്, 2017ൽ സ്ലോവൻ ബ്രാറ്റിസ്ലാവയെ സ്ലൊവാക്യൻ കപ്പ് കിരീടത്തിലേക്ക് നയിച്ചിരുന്നു. എന്നാൽ പിന്നീട് യൂറോപ്പിലെ രണ്ടാം നിര കിരീട പോരാട്ടമായ യൂറോപ്പ ലീഗിലേക്ക് യോഗ്യത നേടാൻ ടീമിന് കഴിയാതെ വന്നതോടെ ക്ലബ്ബ് അദ്ദേഹവുമായി വേർപിരിയുകയായിരുന്നു. പ്രതിരോധത്തിൽ ഊന്നൽ നൽകി ടീമിനെ ഒരുക്കുന്ന അദ്ദേഹത്തിൻ്റെ ശൈലി ബ്ലാസ്റ്റേഴ്സിന് ചേരുന്നതാണ് കൂടാതെ ഇത് കഴിഞ്ഞ സീസണിൽ ഒരുപാട് ഗോൾ വഴങ്ങിയ ഒരു പ്രതിരോധ നിരയെ ശക്തിപ്പെടുത്തും എന്ന ഗുണം കൂടിയുണ്ട്.\nഅതേസമയം, ക്ലബ്ബിൻ്റെ പരിശീലക സ്ഥാനത്തേക്ക് ഒരുപാട് പേരുമായി ചർച്ച നടത്തിയതിന് ശേഷമാണ് വുക്കൊമാനോവിച്ചുമായി കരാറിൽ എത്തിയത്. ഓരോ സീസണിലും പുതിയ പരിശീലകനുമായി വരുന്ന കേരളാ ബ്ലാസ്റ്റേഴ്സിന് വേണ്ടി പരിശീലക വേഷം അണിയുന്ന പത്താമത്തെയാളാണ് ഇവാൻ വുക്കുമാനോവിച്ച്. സെർബിയക്കാരനായ അദ്ദേഹത്തെ പരിശീലകനായി പ്രഖ്യാപിച്ചു കൊണ്ടുള്ള ക്ലബ്ബിന്റെ ഔദ്യോഗിക പ്രഖ്യാപനം വൈകാതെ ഉണ്ടാകും.\nഅതേസമയം, പുതിയ പരിശീലകൻ വരുന്നു എന്ന വാർത്ത ഇന്ത്യയിലെ ഏറ്റവും വലിയ ആരാധക പിന്തുണയുള്ള ഫുട്ബോൾ ക്ലബ്ബിൻ്റെ ആരാധകർക്കിടയിൽ വലിയ ചർച്ചാവിഷയമായിട്ടുണ്ട്. ഔദ്യോഗിക പ്രഖ്യാപനം വന്നിട്ടില്ല എന്നതിനാൽ പലരും പുതിയ സീസണിൽ മികച്ച പ്രകടനം നടത്താൻ കഴിയണം എന്നുള്ള പ്രതികരണമാണ് നൽകുന്നത്. ഐഎസ്എൽ തുടങ്ങി ഏഴ് സീസൺ കഴിഞ്ഞിട്ടും കിരീടം കൈപ്പിടിയിൽ ഒതുക്കാൻ ബ്ലാസ്റ്റേഴ്സിന് കഴിഞ്ഞിട്ടില്ല. രണ്ട് വട്ടം ഫൈനലിൽ എത്തിയത് ഒഴിച്ചാൽ നിരാശപ്പെടുത്തുന്ന പ്രകടനമാണ് ബ്ലാസ്റ്റേഴ്സ് പുറത്തെടുത്തിരുന്നത്. ടീമിൻ്റെ പ്രകടനം മോശമായാൽ പരിശീലകനെ പുറത്താക്കുന്ന മാനേജ്മെൻ്റിനെ കളിയാക്കുന്ന തരത്തിൽ ഉള്ള പോസ്റ്റുകളും നിറയുന്നുണ്ട്.\nഓരോ സീസൺ കഴിയുമ്പോഴും അടുത്ത സീസണിൽ തങ്ങളുടെ മഞ്ഞപ്പട മികച്ച പ്രകടനം നടത്തും എന്ന പ്രതീക്ഷയിലാണ് അവർ ക്ലബ്ബിനെ സപ്പോർട്ട് ചെയ്യുന്നത്. ഈ സ്നേഹത്തിന് കിരീടം നേടി മറുപടി കൊടുക്കുക എന്ന ലക്ഷ്യമാകും മാനേജ്മെൻ്റിന് ഇത്തവണ ഉള്ളത്. അതുകൊണ്ട് തന്നെ ഇക്കുറി വലിയ മുന്നൊരുക്കത്തോടെയാണ് ക്ലബ്ബ് പുതിയ സീസണിന് ഒരുങ്ങുന്നത്. സെർബിയക്കാരനായ പരിശീലകനും ഈ ഒരു ലക്ഷ്യത്തിലേക്ക് തൻ്റെ സംഭാവന നൽകാൻ കഴിയുമെന്ന് പ്രതീക്ഷിക്കാം.\nSummary- Kerala Balsters finalises their Manager; Ivan Vukomanovic from Serbia to spearhead the club for the upcoming ISL season\nIvan Vukomanovickerala blastersKerala blasters CoachKerala blasters ISLKerala blasters team


കേരളത്തിലെ ഏറ്റവും വലിയ ഫുട്ബാൾ & ക്രിക്കറ്റ് ടർഫികളിലൊന്ന് കരുനാഗപ്പള്ളിയിൽ…. ബോബി ചെമ്മന്നൂർ ഉദ്ഘാടനം ചെയ്യുന്നു…. : കരുനാഗപ്പള്ളിയിലെ വിശേഷങ്ങളുമായി കരുനാഗപ്പള്ളി.com [ Karunagappally.com : Karunagappally News, Karunagappally History, Karunagappally Educational, Karunagappally Hospitals, Karunagappally Shops, Karunagappally Directory, Karunagappally Phone Numbers etc. ] – karunagappally.com\nകേരളത്തിലെ ഏറ്റവും വലിയ ഫുട്ബാൾ & ക്രിക്കറ്റ് ടർഫികളിലൊന്ന് കരുനാഗപ്പള്ളിയിൽ…. ബോബി ചെമ്മന്നൂർ ഉദ്ഘാടനം ചെയ്യുന്നു….\nOctober 25, 2021 REACH : 5,238 karunagappally.com\tLeaveacomment\nകരുനാഗപ്പള്ളി : അന്താരാഷ്ട്ര നിലവാരത്തിലുള്ള കേരളത്തിലെ ഏറ്റവും വലിയ 9s ഫുട്ബാൾ & ക്രിക്കറ്റ് ടർഫികളിലൊന്ന് കരുനാഗപ്പള്ളിയിൽ ആരംഭിക്കുന്നു. കേരളപ്പിറവി ദിവസമായ നവംബർ ഒന്നാം തീയതി4മണിയ്ക്ക് ബോബി ചെമ്മന്നൂരും, ആരിഫ് എം.പി. യും ചേർന്ന് ഉദ്ഘാടനം ചെയ്ത് കരുനാഗപ്പള്ളി നിവാസികൾക്കായി സമർപ്പിക്കുന്നു.\nവളർന്നു വരുന്ന കരുനാഗപ്പള്ളിയുടെ കായികമേഖലക്ക് പുതുജീവനേകാനായി നമ്മുടെ കരുനാഗപ്പള്ളി കല്ലേലിഭാഗം പുത്തൻചന്തക്ക് സമീപമാണ് D10 സ്പോർട്സ് ഹബ് പ്രവർത്തനം ആരംഭിക്കുന്നത്. സാമുദായിക സാംസ്കാരിക രാഷ്ടീയ രംഗത്തെ പ്രമുഖർ പങ്കെടുക്കുന്ന ഉദ്ഘാടനവേള ബോബി ചെമ്മന്നൂരിന്റെ റോഡ് ഷോയോടു കൂടിയാണ് ആരംഭിക്കുന്നത്. ഉദ്ഘാടന വേളയിൽ നിർദ്ധനരായ ഒരു കുടുംബത്തിന് ബോബി ചെമ്മന്നൂർ സഹായം നൽകുമെന്നും അറിയിച്ചിട്ടുണ്ട്.\nഫുട്ബാൾ കോച്ചിംഗ്, ബാഡ്മിന്റൺ, ഫിറ്റ്നസ് സെന്റർ, ക്രിക്കറ്റ് നെറ്റ് പ്രാക്ടീസ് തുടങ്ങിയവയാണ് വരാനിരിക്കുന്ന പ്രോജക്ടുകളെന്ന് സംഘാടകർ അറിയിച്ചു.\n← ആലപ്പാട് ഗ്രാമ പഞ്ചായത്ത് ചരിത്രപരമായ നേട്ടം…. കൊയ്തുകൊണ്ട് മുന്നോട്ട്….\nശുചിത്വ അവബോധം വീടുകളിൽ നിന്ന് ആരംഭിക്കണമെന്ന് സി.ആർ.മഹേഷ് എം.എൽ.എ…. ക്ലീൻ ഇന്ത്യ ക്യാമ്പയിൻ സമാപന വേദിയിൽ…. →


Published on : 20 Apr, 2020 , 9:51 am\nനടി അനുശ്രീ ലോക്ക് ഡൗണില് വീട്ടില് നടത്തിയ ഫോട്ടോ ഷൂട്ടില് നിന്നുള്ള ചിത്രങ്ങള് ഫേസ്ബുക്ക് പേജില് പങ്കുവച്ചിരുന്നു. 'ലോക്ക് ഡൗണ് പിരീഡില് വീട്ടുവളപ്പില് കമുകുഞ്ചേരി മോഡല് ഫോട്ടോഷൂട്ട് എന്ന തലക്കെട്ടിലാണ് അനുശ്രീ ഫോട്ടോ ഷെയര് ചെയ്തത്. ഏപ്രില് 19ന് പോസ്റ്റ് ചെയ്ത ഫോട്ടോക്ക് താഴെ താരത്തിനെതിരെ തെറിവിളിയും അധിക്ഷേപവുമാണ് നടക്കുന്നത്.\nLockdown à´ªà´¿à´°àµà´¡à´¿àµ½ à´µàµà´àµà´àµà´µà´³à´ªàµà´ªà´¿àµ½ à´à´°àµ kamukumchery Model Photoshootð¤£ð¤ª photo courtesy @mahesh_bhai Grading @...\nPosted by Anusree on Saturday, April 18, 2020\nനാടന് ലുക്കിലോ സാരിയോ ആണ് അനുശ്രീക്ക് ഇണങ്ങുന്നതെന്നും ഇത്തരം മോഡേണ് ഡ്രസ് വേണ്ട എന്ന് ഉപദേശിക്കുന്ന ഒരു കൂട്ടരും വസ്ത്രധാരണത്തെ പരിഹസിച്ചും വ്യക്തിഹത്യ നടത്തിയും കമന്റുകളില് പെരുകുന്ന മറ്റൊരു കൂട്ടരും. സിനിമയില് അവസരങ്ങള് കുറവാണോ, ഇനി ബിക്കിനിയേ ബാക്കി ഉള്ളൂ തുടങ്ങി നീളുന്നു അനുശ്രീക്കെതിരെയുള്ള വ്യക്തിഹത്യയും സൈബര് ആക്രമണവും.\nഅനുശ്രീയുടെ വ്യക്തിസ്വാതന്ത്ര്യത്തെ ആക്രമിക്കുന്ന രീതിയിലുള്ള കമന്റുകള്‍ക്ക് ചിലര് മറുപടി നല്‍കുന്നുമുണ്ട്. വസ്ത്രധാരണത്തിന്റെ പേരില് അനുശ്രീക്ക് പുറമേ നിരവധി അഭിനേത്രിമാര് സൈബര് ആക്രമണത്തിന് ഇരയായിട്ടുണ്ട്.


ആര്.എസ്.എസുകാരുടെ ആക്രമണത്തില് പരിക്കേറ്റ സി.പി.എം പ്രവര്‍ത്തകന് മരിച്ചു\nആലപ്പുഴ: ആര്.എസ്.എസുകാരുടെ ആക്രമണത്തില് പരിക്കേറ്റ സി.പി.എം പ്രവര്‍ത്തകന് മരിച്ചു. ചേര്‍ത്തല താലൂക്ക് ആശുപത്രിയില് നിന്ന് ശരിയായ ചികിത്സ ലഭിക്കാതിരുന്നതാണ് മരണത്തിനിടയാക്കിയതെന്നും പരാതിയുണ്ട്.\nപള്ളിപ്പുറം പഞ്ചായത്ത് ഏഴാം വാര്‍ഡ് തുമ്പേച്ചിറയില് പരേതനായ കര്‍ണന്റെ മകന് ഷിബുവാണ് (38) മരിച്ചത്. കൊലപാതകത്തില് പ്രതിഷേധിച്ച് സി.പി.എം നേതൃത്വത്തില് ബുധനാഴ്ച രാവിലെ 11 മുതല് വൈകുന്നേരം ആറുവരെ ചേര്‍ത്തല താലൂക്കില് ഹര്‍ത്താല് നടത്തി.\nകഴിഞ്ഞ ഞായറാഴ്ച തവണക്കടവ് ഭാഗത്ത് ഷിബു അടക്കമുള്ള സി.പി.എം പ്രവര്‍ത്തകരും മയക്കുമരുന്ന് മാഫിയ അംഗങ്ങളായ ആര്.എസ്.എസ് പ്രവര്‍ത്തകരുമായി വാക്കേറ്റമുണ്ടായതായി പറയുന്നു. തുടര്‍ന്ന് അന്നുരാത്രി സി.പി.എം പ്രവര്‍ത്തകരുടെ വീടുകള് ആക്രമിക്കപ്പെടുകയും വീട്ടുകാരെ മര്‍ദിക്കുകയും ചെയ്തു. തലക്ക് മുറിവേറ്റ ഷിബുവിനെ ചേര്‍ത്തല താലൂക്ക് ആശുപത്രിയില് പ്രവേശിപ്പിച്ചെങ്കിലും ഡോക്ടര്‍മാരുടെ നിര്‍ദേശപ്രകാരം ചൊവ്വാഴ്ച ഡിസ്ചാര്‍ജ് ചെയ്ത് വീട്ടിലേക്കയച്ചു. അക്രമവുമായി ബന്ധപ്പെട്ട് ചൊവ്വാഴ്ച ചേര്‍ത്തല പൊലീസ് കേസ് രജിസ്റ്റര് ചെയ്ത് അന്വേഷണം ആരംഭിച്ചു. ബുധനാഴ്ച രാവിലെ ഷിബുവിന് ദേഹാസ്വാസ്ഥ്യം അനുഭവപ്പെട്ടതിനെ തുടര്‍ന്ന് പള്ളിപ്പുറത്തെ സ്വകാര്യ ആശുപത്രിയിലും പിന്നീട് ചേര്‍ത്തല താലൂക്ക് ആശുപത്രിയിലും എത്തിച്ചെങ്കിലും രക്ഷിക്കാനായില്ല.\nതലക്ക് മാരകമായി മുറിവേറ്റ ഷിബുവിന് ചേര്‍ത്തല താലൂക്ക് ആശുപത്രിയില്‍നിന്ന് ആവശ്യമായ ചികിത്സ ലഭിച്ചില്ലന്ന് പരാതിയുണ്ട്. വിദഗ്ധ ചികിത്സ ആവശ്യമായിരുന്ന ഷിബുവിനെ മെഡിക്കല് കോളജിലേക്ക് അയച്ചിരുന്നെങ്കില് ഒരുപക്ഷേ ജീവന് രക്ഷിക്കാന് കഴിയുമായിരുന്നു.\nഖത്തര് ഉപരോധം; സൗദി അറേബ്യയുടെ നേതൃത്വത്തില് ഉപരോധം കൂടുതല് ശക്തമാക്കുന്നു; ഖത്തര് തീവ്രവാദത്തെ സഹായിക്കുന്നുവെന്നതിന്റെ തെളിവുകള് പുറത്തു വിട്ടു\nതേക്കടി മൂടല്‍മഞ്ഞില് മുങ്ങി\nആദിവാസി രാജാവിന് കൊട്ടാരം നിര്‍മിക്കാന് സര്‍ക്കാറിന്‍െറ 20ലക്ഷം രൂപ